Mazhathulli: May 2015\nThe Recipe for Friendship\nA short story by my daughter Mytri Nair\nആ നാളുകളിൽ ....\nആ നാളുകളിൽ ...\nജീവിതന്റിന്റെ ഓരോ ഘട്ടത്തിലൂടെയും കടന്നു പോകുമ്പോൾ നാളെ എന്താണ് എന്ന ചിന്ത നമ്മൾ ചിലരെ എങ്കിലും അലട്ടാറുണ്ട്. അതെ പോലെ എല്ലാ പെണ്‍കുട്ടികളുടെയും ജീവിതത്തിലും "അത്തരം" ദിവസങ്ങള് ഉണ്ടാകാറുണ്ട്. പെണ്ണായി പിറന്നാൽ ആ ദിവസ ത്തിലൂടെ കടന്നു പോയെ പറ്റൂ , പെണ്ണിനെ പെണ്ണാക്കുന്ന ആ ദിവസം വയസ്സറിയിക്കൽ , പുറതാകുക, തീണ്ടാരി ആകുക, രജസ്വല ആകുക എന്നിങ്ങനെ നാടുകൾ തോറും പേരുകൾ മാറുന്ന ഒരേ ഒരു സംഭവം. ആര്‍ത്തവം . ഓരോരുത്തരുടെയും ജീവിത സാഹചര്യങ്ങൾക്കനുസരിച്ച് അതിനു സമയ മാറ്റം ഉണ്ടാകും എന്ന് മാത്രം. ആര്‍ത്തവം സ്ത്രീകളുടെ സ്വാഭാവിക ശാരീരിക പ്രക്രിയയാണ്. ആര്‍ത്തവസമയത്ത് അസ്വസ്ഥതകളും വേദനകളുമെല്ലാം സ്വാഭാവികമാണ്.\nഗർഭപാത്രത്തിന്റെ ഉൾപാളി അടര്ന്നു രക്തത്തോട് കൂടി യോനിയിലൂടെ പുറത്തുപോകുന്ന പ്രതിഭാസമാണ് ആർത്തവം. ആർ‌ത്തവ രക്തസ്രാവം കണ്ടുതുടങ്ങുന്ന ദിവസം മുതൽ അടുത്ത തവണ വീണ്ടും രക്തസ്രാവം കണ്ടുതുടങ്ങുന്നതു വരെയുള്ള സമയമാണ് ഒരു ആർ‌ത്തവചക്രം എന്നു പറയുന്നത്. 28, 30 ദിവസമുള്ള ആർ‌ത്തവചക്രമാണ് മിക്ക സ്ത്രീകൾ‌ക്കുമുള്ളത്. 28 ദിവസങ്ങളുള്ള ആർ‌ത്തവചക്രത്തിൽ 14-മതു ദിവസമാണ് അണ്ഡവിസർ‌ജനം (ഓവുലേഷൻ) നടക്കുന്നത്. ചെറിയ വ്യത്യാസങ്ങൾ വന്നാലും 12 - 16 ദിവസങ്ങൾ‌ക്കിടയിൽ അണ്ഡവിസർ‌ജനം നടന്നിരിക്കും. പോളിസിസ്റ്റിക് ഓവറി പോലുള്ള പ്രശ്‌നങ്ങള് ആര്‍ത്തവക്രമക്കേടുകള് വരാനുള്ള മറ്റു ചില കാരണങ്ങളാണ്.\nജനിച്ചു വളർന്ന വീട്, സാഹചര്യം, ജാതി മത ചിന്തകള് എല്ലാം വേറിട്ട് നിൽക്കുമ്പോൾ ആർ ത്തവം എന്ന പെണ് പ്രതിഭാസം ഓരോരുത്തര്ക്കും ഓരോ അനുഭവങ്ങളാണ് തരുന്നത് . ഇന്നത്തെ ആധുനിക സംസ്കാരത്തിൽ ഇതിനെക്കുറിച്ച് ചര്ച്ച ചെയുന്നതും പരസ്യ പ്രസ്താവനകൾ നടത്തുന്നതിനും ആര്ക്കും ഒരു മടിയും ഇല്ല. കുറച്ചു നാളുകൾക്കു മുൻപ് വരെ ആർത്തവം എന്നത് സ്ത്രീകളിൽ മാത്രം ഒതുങ്ങിയിരുന്ന ഒരു കാര്യം ആയിരുന്നു. പക്ഷെ ഇന്നിപ്പോൾ ഇത് ഒരു തുറന്ന പുസ്തകം ആണ്. ആര്തവ സമരങ്ങൾ വരെ നടക്കുന്നു നമ്മുടെ സമൂഹത്തിൽ .\nപെണ്‍കുട്ടി ഉണ്ടാകുമ്പോൾ അച്ഛനമ്മമാർക്ക് ഉണ്ടാകുന്ന ഒരു വ്യഗ്രത ( സന്തോഷം കൊണ്ടും, ചിലര്ക്ക് സങ്കടം കൊണ്ടും ) കണ്ടു ഞാൻ പലപ്പോല്ഴും വിചാരിച്ചിട്ടുണ്ട് എന്താണിങ്ങനെ എന്ന്. ഒരു പെണ്‍കുട്ടിയുടെ അമ്മ എന്നാ നിലയിൽ ഇന്നെനിക്കു മനസിലാകുന്നു ആ വ്യഗ്രത എന്താണ് എന്നത്. എത്ര തലമുറകൾ കഴിഞ്ഞാലും എത്ര തുല്യത കൈവരിച്ചു എന്ന് പറഞ്ഞാലും സ്ത്രീ എന്നും സ്ത്രീ തന്നെ. അവൾക്കു മാസത്തിൽ ഏഴുദിവസം വരുന്ന സന്ദർശകനെ മാറ്റി നിരത്താൻ പറ്റില്ല. അത് വന്നെ മതിയാകൂ .\nഒരു പെണ്‍കുട്ടി അമ്മയാകാൻ തയ് യാ റായി എന്നതിന് തെളിവാണ് മാസമുറ അഥവാ ആർ ത്ത വം. ഇപ്പോളത്തെ കുട്ടികളിൽ പത്ത് വയസ് ആകുമ്പോൾ തന്നെ വയസ്സറിയിക്കുന്നു. പണ്ട് കാലങ്ങളിൽ അത് പതിനാലും പതിനേഴും വയസ്സിൽ ആയിരുന്നു. ഇന്നത്തെ ജീവിത സാഹചര്യങ്ങളും മാനസിക പിരിമുറുക്കങ്ങളും ആഹാര രീതിയും കുഞ്ഞുങ്ങളുടെ ഹോർമോണ് ഏറ്റ ക്കുറച്ചി ലുകൾ ഉണ്ടാക്കുന്നു. അതുകാരണം ആകാം കുഞ്ഞുങ്ങളെ നേരത്തെ പ്രായപൂർത്തി ആകുന്നത്.\nഒരു പെണ്ണായി പിറന്നാൽ ഒഴിവാക്കാൻ പറ്റാത്ത ഒന്നാണ് ആര്തവം. ഈ വാക്ക് പറയുമ്പോൾ തന്നെ എന്തോ ഒരു അരുതാത്ത സംഭവം പോലെ തോന്നുന്നു. അന്നും ഇന്നും. ഇന്നിപ്പോൾ മധ്യ വയസ്സിൽ ആണെങ്കിലും ആ ദിവസത്തെക്കുറിച്ച് ഓർക്കുമ്പോൾ ഇപ്പോളും പേടിയാണ്.\nപുറത്തു പറയാനും ചര്ച്ചചെയ്യാനും മടി ആയിരുന്നിരിക്കാം ഒരു കാരണം. ആർത്തവം എന്ന കാര്യത്തെ അറപ്പോടും വേറുപ്പോടും കൂടി കാണേണ്ട ഒന്നല്ല. ഒരു പെണ്‍കുട്ടിയിൽ ആർത്തവം നടന്നില്ല എന്നുണ്ടങ്കിൽ അത് വരൻ പോകുന്ന തലമുറകളുടെ നിലനില്പ്പിനെ തന്ന്നെ ബാധിക്കുന്ന ഒന്നാണ്. പണ്ടത്തെ സമൂഹത്തിൽ ഇതിനെ തൊട്ടുകൂടായ്മയുടെയും അശുദ്ധി യുടെയും പേരിൽ സ്ത്രീകളെ മാറ്റി നിരത്തിയിരുന്നു എന്നുള്ളത് വാസ്തവം തന്നെ .എന്നാൽ ഇന്ന് അതിനു മാറ്റം വന്നു തുടങ്ങി എന്നുള്ളതിന് തെളിവാണ് ഇന്ന് നടന്നുകൊണ്ടിരിക്കുന്ന പരസ്യമായ ചർച്ചകൾ .\nഞങളുടെ വീട്ടിൽ പുറത്തായാൽ പുറ തിരിക്കുക എന്നൊരു പതിവ് ഇല്ലായിരുന്നു. ഒരിക്കൽ അമ്മ പുറത്തായപ്പോൾ ഞാൻ അമ്മയോട് ചോദിച്ചു എന്താ അമ്മ അടുക്കളയിൽ കയറാത്തത് എന്ന്, അമ്മക്ക് സുഖം ഇല്ല എന്നാ മാറുപടിയാണ് എനിക്ക് കട്ടിയത്. അന്ന് അറിഞ്ഞു കൂടായിരുന്നു എന്താ അമ്മക്ക് സുഖമില്ലാതെ ആയതു എന്ന്. അക്കൊല്ലം അച്ഛനും ചേട്ടനും മലക്കുപോകാൻ മാലയിട്ടിരുന്ന സമയം ആയിരുന്നു.\nവര്ഷങ്ങള്ക്ക് മുൻപ് ഒരു കൊച്ചു കുട്ടി ആയിരുന്നപ്പോൾ വരാൻപോകുന്ന ഈ ദിവസങ്ങളെ ക്കുറിച്ച് ആരും ഒന്നും പറഞ്ഞു തന്നിരുന്നില്ല. അമ്മയും ചേച്ചിയും അമൂമ്മയും അപ്പചിമാരും ചിറ്റമ്മയും എല്ലാവരും ഉണ്ടായിരുന്ന ഒരു വീട്ടിൽ ഒരു കുട്ടിക്ക് നീ വളര്ന്നു വലുതാകുന്നു എന്ന് പറഞ്ഞു തരാൻ ആർക്കും കഴിഞ്ഞില്ല.\nഎട്ടാം ക്ലാസ്സിൽ പഠിക്കു ന്ന സമയം, അതായത് പതിമൂന്നാം വയസ്സിൽ , ഒരു ദിവസം അതു സംഭവിച്ചു. ആരോടും പറഞ്ഞില്ല. എവിടേലും മുറിഞ്ഞതാവും എന്ന് കരുതി ഇരുന്നു. കുറച്ചു കഴിഞ്ഞപ്പോൾ ചോര നിൽക്കുന്നില്ല . കുറച്ചു തുണി മുറിച്ചു വെച്ചുനോക്കി. എന്നിട്ടും നില്ക്കുന്നില്ല . വീണ്ടും ആരോടും പറഞ്ഞില്ല. സ്കൂൾ അവധി ആയതിനാൽ രാവിലെ അമ്പലത്തിൽ പോകാൻ തുടങ്ങിയപ്പോൾ മിഡി ഇടാൻ തുടങ്ങിയപ്പോൾ അമ്മൂമ്മ കണ്ടു പെറ്റിക്കൊട്ടിന്റെ പുറകിൽ . ഉടൻ പിടിച്ചുകൊണ്ടുപോയി കുളിമുറിയിൽ കയറ്റി കാര്യങ്ങൾ ചോദിച്ചറിഞ്ഞു.\nപിന്നീടു അമ്മ പറഞ്ഞു തന്നു, ഇത് ഇങ്ങിനെ മാസം തോറും വരും. പേടിക്കേണ്ട കാര്യം ഒന്നും ഇല്ല, നീ ഒരു മുതിര്ന്ന പെണ്‍കുട്ടി ആയി എന്നതിനുള്ള തെളിവാണിത് എന്ന്. ഇനി മുതൽ ഉള്ള കറങ്ങി നടത്തവും മരം കേറ്റവും ഒക്കെ നിർത്തിയേക്കണം എന്ന് പറഞ്ഞു. .അടങ്ങി ഒതുങ്ങി നടക്കണം, വിള ക്ക് വെയ്ക്കുന്നിടത് പോകാൻ പാടില്ല, അമ്പലത്തിൽ പോകാൻ പാടില്ല, രണ്ടുനേരവും കുളിക്കണം, വൃത്തിയായും ശുചിയായും നടക്കണം എന്ന് നൂറുകൂട്ടം ഉപദേശങ്ങൾ എനിക്ക് കിട്ടി അന്ന്. ഈ സമയത്ത് ചെയ്തു കൂടാത്ത കാര്യങ്ങൾ ചെയ്താൽ ഭാവിയിൽ കുറ്റീകൽ ഉണ്ടാകാതെ ഇരിക്കുകയോ, ഉണ്ടാകുന്ന കുട്ടികള്ക്ക് വൈകല്യങ്ങൾ ഉണ്ടാകുകയോ ചെയ്‌യും എന്ന് മുതിർന്നവർ പറയാറുണ്ടായിരുന്നു. അന്ന് അധികം ആരും ഇതിനെ കുറിച്ച് ചിന്തിക്കാനും ചർച്ച ചെയ്യാനും ധൈര്യ പ്പെട്ടിരുന്നില്ല എന്നതാണ് സത്യം.\nനല്ലപോലെ ബുദ്ധി മുട്ടിച്ച ദിവസങ്ങള് ആയിരുന്നു അത്. നടക്കാൻ ബുദ്ധിമുട്ട് ,ഇരുന്നിടത്തുനിന്നും എണീക്കാൻ ഉള്ള പാട്.എണീറ്റാലോ പാവാടയുടെ പുറകിൽ പറ്റിയോ എന്നുള്ള പേടി... ക്ലാസ്സിൽ ചോദ്യം ചോദിച്ചാൽ എണീ ക്കാനു ള്ള മടി, ഡ്രിൽ നു വിട്ടാൽ തലവേദന കാലുവേദന എന്നിങ്ങനയൂള്ള കള്ളത്തരങ്ങൾ...\nആ ദിവസങ്ങളില സ്കൂളിൽ പോയാൽ ബാത്‌റൂമിൽ പോകുകെന്നു പറയുന്നത് തിരിച്ചു വീട്ടില് വന്നതിനു ശേഷ മാത്രം . പതുക്കെ പതുക്കെ അതുമായി അഡജ് സ്ടാ യി .\nകല്യാണം, ഉത്സവം, പൂജകൾ, താലപ്പൊലി ,പിറന്നാൾ ദിവസം ഉള്ള അമ്പലത്തിൽ പോക്ക് എന്നിങ്ങനെ ഉള്ള എത്രകാര്യങ്ങൾ ഈ ഏഴു ദിവസത്തിനുള്ളിൽ നഷ്ടപെട്ടിട്ടുണ്ട്. രസകരമായ കാര്യം കോളേജിൽ പോകുമ്പോൾ ഉള്ള ബസ് യാത്രായിരുന്നു.\nഅന്നത്തെ ക്കാലത്ത് കടയിൽ നിന്നും വാങ്ങുന്ന സാനിട്ടറി പാഡു ( കെയർ ഫ്രീ ആണ് ഉണ്ടായിരുന്നത്) കളുടെ ഉപയോഗം വളരെ വിരളമായിരുന്നു. ദൂരെ യാത്ര പോകുമ്പോൾ വല്ലതും മാസാമാസം വരുന്ന അല്ലാതെ അതുപയോഗിക്കാറില്ലയിരുന്നു . ആര്തവം എന്താണന്നോ എന്തിനാണെന്നോ അറിഞ്ഞുകൂട്ത പ്രായം. എല്ലാം ഒരു കുട്ടിക്കളി പോലെ .\nപതുക്കെ പതുക്കെ അതിന്റെ സൈഡ് കിക്കുകളും വന്നു തുടങ്ങി. വയറുവേദന, തല കറക്കം, വയറ്റിളക്കം എന്നുള്ളവ ആദ്യത്തെ രണ്ടു ദിവസങ്ങളിൽ കലശലായി ഉണ്ടാകുമായിരുന്നു. ആ ദിവസങ്ങളിൽ സ്കൂളിൽ പോക്കും ഇല്ലായിരുന്നു. പിന്നെ വേദന വരുമ്പോൾ പാരസെറ്റാമോൾ ആയിരുന്നു ആശ്രയം. അത് കഴിക്കുമ്പോൾ വയറ്റിളക്കം. അങ്ങിനെ ആ നാളുകൾ ..\nഒരു പെണ്‍കുട്ടിക്ക് ഭാവിയിൽ അമ്മയാകാനുള്ള ശരീരത്തിന്റെ തയാർ എടുപ്പാണ് ശരീരത്തിൽ ഉണ്ടാകുന്ന ഈ മാറ്റങ്ങൾ . വേനലവധിക്ക് കൊച്ചച്ഛന്റെ വീട്ടിൽ ചെന്നപ്പോൾ ചിറ്റ യാണ് കാര്യങ്ങൾ പറഞ്ഞു മനസിലാക്കി തന്നത്. ആദ്യം ആദ്യം ഒന്നും അറിഞ്ഞുകൂടാതെ ഒരു കൊച്ചുകുട്ടി പിച്ചവെച്ചു നടക്കുന്നത് പോലെ കാര്യങ്ങൾ നടന്നു. പടിപടിയായി ഓരോ കാര്യങ്ങൾ മനസിലാക്കി തുടങ്ങി. കുട്ടിക്കളികൾ എല്ലാം മാറി പക്വത വന്ന ഒരു സ്വഭാവ രീതിയിലേക്ക് മാറി വന്നു കൊണ്ടേ ഇരുന്നു. ഓരോ ആൾക്കാർക്കും അനുഭവങ്ങള മാറി മാറി ആയിരിക്കും ഉണ്ടാകുക. ആദ്യമായി പുറത്താകുന്ന കുട്ടികള്ക്ക് മുതിർന്നവർ സ്വര്ണ മലയും വലകളും മോതിരവും സമ്മാനമായി നല്കാറുണ്ട് . തീണ്ടാരികല്യാണം എന്നപേരിലാണ് അറിയപ്പെട്ടിരുന്നത് .\nഇന്നിപ്പോൾ കാലം മാറി ദേശം മാറി കാലാവസ്ഥ മാറി ആഹാര രീതി മാറി. അപ്പോൾ കുട്ടികളുടെ വളര്ച്ചയും ഹോർമോണ് വ്യതിയാനങ്ങളും അതിനോടനുബന്ധിച്ചുള്ള വളർച്ചയെ ബാധിച്ചു തുടങ്ങി. അതോടെ വയസ്സറിയിക്കലും നേരത്തെ ആയി തുടങ്ങി.\nമകൾക്ക് ഇതിനെക്കുറിച്ച് എങ്ങിനെ പറഞ്ഞു കൊടുക്കും എന്നാ ഒരു ചിന്ത ഇല്ലാതെ ഇല്ല. എന്നാലും ഇടയ്ക്ക്ക് പറഞ്ഞുകൊടുക്കുന്നുണ്ട്. മോൾ അപ്പോൾ പറയും, മമ്മ ഐ നോ ഇറ്റ്. പക്ഷേ എന്നാലും അമ്മ എന്നനിലയിൽ എന്റെ കർത്തവ്യവും കടമയും ആയി ഞാൻ കരുതി വീണ്ടും പറയും. മോളെ നിനക്ക് അറിയാം എന്നാലും ഞാൻ പറഞ്ഞു തരാം എന്ന് . ഇന്നത്തെ കാലത്തേ കുട്ടികളെ പറഞ്ഞു മനസിലാക്കുക എന്നത് അത്ര എളുപ്പമുള്ള കാര്യമല്ല എന്ന് എനിക്കറിയാം. ഒന്ന് രണ്ടു കൂട്ട് കാരുടെ മക്കൾ വല്യ കുട്ടി ആയി എന്ന് പറഞ്ഞപ്പോൾ ആദ്യം ഞാൻ ചോദിച്ചത് എങ്ങിനെ അവരെ കാര്യങ്ങൾ പറഞ്ഞു മനസിലാക്കി എന്നാണ്. ചില കുട്ടികൾ ആദ്യമയി രക്തം വരുന്നത് കാണുമ്പോൾ പേടിച്ചു പോകുമെന്നും ചിലര്ക്ക് അത് അരുതാത്തത് എന്തോ സംഭവിച്ചപോലെ ആയി എന്നും അവർ പറഞ്ഞു. സ്കൂളുകളിൽ ഇതിനെ ക്കുറിച്ച് പറഞ്ഞു കൊടുക്കുകയും ആവശ്യത്തിനുള്ള സഹായങ്ങൾ കുട്ടികള്ക്ക് ചെയ്തു കൊടുക്കാറും ഉണ്ട്.\nനമ്മുടെ നാട്ടിൽ മാസമുറ വരുന്ന സമയത്ത് സ്ത്രീകള്ക്ക് അടുക്കളയിലും കയറാനും കിണറ്റിൽ നിന്നും വെള്ളം കൊരുന്നതിനും തുടങ്ങി വിലക്കുകൾ പലതായിരുന്നു. മാസത്തിൽ എല്ലാദിവസവും അടുക്കല്ജോളിയും പുറം പണികളും ചെയ്തിരുന്ന സ്ത്രീകള്ക്ക് മാസത്തിൽ ഏഴ് ദിവസം കിട്ടിയിരുന്ന ഒരു അവധി ആയിരുന്നില്ലേ ഈ പുറത്തിരിക്കൽ .


Petrol diesel price hike today | എട്ടാം ദിനത്തിലും ഉയർന്ന് ഇന്ധന വില; ഒരാഴ്ചയ്ക്കിടെ ഉയർന്നത്4രൂപയോളം - Malayalam Oneindia\n26 min ago എറണാകുളത്ത് കോണ്‍ഗ്രസിന് കടുപ്പം, സിപിഎമ്മിനായി മനു റോയ് വന്നേക്കും, മണ്ഡല പരിചയം!!\n1 hr ago കെകെ ശൈലജ പേരാവൂരിലേക്ക്, തദ്ദേശത്തില് കണ്ണുവെച്ച് സിപിഎം, മട്ടന്നൂരില് വരുന്നത് വി ശിവദാസന്!!\n2 hrs ago വട്ടിയൂര്‍ക്കാവില് വേണു രാജാണി, കൊച്ചിയില് ടോണി ചമ്മണി, കോണ്‍ഗ്രസിലെ സര്‍പ്രൈസ് ഇങ്ങനെ\nഎട്ടാം ദിനത്തിലും ഉയർന്ന് ഇന്ധന വില; ഒരാഴ്ചയ്ക്കിടെ ഉയർന്നത്4രൂപയോളം\nUpdated: Sun, Jun 14, 2020, 15:04 [IST]\nദില്ലി; പെട്രോളിനും ഡീസലിനും വീണ്ടും വില വർധിപ്പിച്ചു. തുടർച്ചയായ എട്ടാം ദിവസമാണ് വില വർധന. പെട്രോളിന് 62 പൈസയും ഡീസലിന് 64 പൈസയുമാണ് കൂട്ടിയത്. ഒരാഴ്ചയ്ക്കിടെ പെട്രോൾ വില ലിറ്ററിന്4രൂപ 52 പൈസയും ഡീസലിന്4രൂപ 64 പൈസയുമാണ് ഉയർന്നത്.\nകൊച്ചിയിൽ 76 രൂപ4പൈസയാണ് ഞായറാഴ്ചത്തെ പെട്രോൾ വില. 70 രൂപ 18 പൈസയാണ് ഡീസലിന്.തിരുവനന്തപുരത്ത് പെട്രോള് ലിറ്ററിന് 77.50 രൂപയും ഡീസൽ ലിറ്ററിന് 71.56 രൂപയുമാണ് വില. കോഴിക്കോട് പെട്രോളിന് 76 രൂപ 49 പൈസയും ഡീസൽ വില 70 രൂപ 30 പൈസയുമാണ്.\nലോക്ക് ഡൗണിനിടയിലെ നിരക്ക് വർധന ജനങ്ങളുടെ നടുവൊടിക്കുകയാണെന്ന് ഉപഭോക്താക്കൾ പറയുന്നു. അന്താരാഷ്ട്ര വിപണയിൽ അസംസ്‌കൃത എണ്ണയുടെ വില കുത്തനെ ഇടിയുമ്പോഴാണ് ഈ വിലവർധന. ഇതിനെതിരെ കോൺഗ്രസ് ഉൾപ്പെടെയുള്ള പ്രതിപക്ഷം രംഗത്തെത്തി. മാർച്ച്5മുതൽ കേന്ദ്ര സർക്കാർ പെട്രോളിനും ഡീസലിനും ഉയർന്ന നികുതി ചുമത്തി 2.5 ലക്ഷം കോടി രൂപയാണ് സമ്പാദിച്ചതെന്ന് കോൺഗ്രസ് കുറ്റപ്പെടുത്തി.\nഅന്താരാഷ്ട്ര ക്രൂഡ് ഓയിൽ വില 15 വർഷത്തിനിടയിലെ ഏറ്റവും താഴ്ന്ന നിലയിലാണ്. അതിന്റെ ഗുണം ജനങ്ങൾക്ക് നൽകാതെ പെട്രോൾ, ഡീസൽ വില കുതിച്ചുയരുകയാണ്. മോദി സർക്കാരിന്റെ കീഴിൽ ജനം കൂടുതൽ ദുരിതം അനുഭവിക്കുകയാണെന്നും കപിൽ സിബൽ പറഞ്ഞു.\nഅതേസമയം ഇന്ധന വിലവർധന പിൻവലിക്കണമെന്ന് ആവശ്യപ്പെട്ട് കേന്ദ്രത്തിന് സംസ്ഥാന സര്‍ക്കാര് ഇന്നലെ കത്തയച്ചു. ഗതാഗത മന്ത്രി എ കെ ശശീന്ദ്രനാണ് കേന്ദ്ര പെട്രോളിയം മന്ത്രി ധർമേന്ദ്ര പ്രധാന് കത്തയച്ചത്. എണ്ണ കമ്പനികളോട് വില കുറയ്ക്കാൻ നിർദ്ദേശിക്കണമെന്ന് കത്തിൽ ആവശ്യപ്പെട്ടു.\npetrol diesel malayalam news പെട്രോൾ ഡീസൽ


നോർത്ത് കൊറിയയോട് സമവായമില്ല, തോൽക്കുകയില്ലെന്നും ട്രംപ്-US President Donald Trump says he ‘won’t fail’ with North Korea\nഉത്തരകൊറിയയോട് സമവായത്തിന് ശ്രമിക്കുകയാണെന്ന് പറഞ്ഞ വിദേശ കാര്യ സെക്രട്ടറി റെക്സ് ടില്ലേർസണിനെ അദ്ദേഹം തള്ളി.\nവാഷിങ്ടൺ: തന്റെ മുൻഗാമികളായ ബിൽ ക്ലിന്റണും ബുഷും ഒബാമയും തോറ്റത് പോലെ നോർത്ത് കൊറിയയോട് താൽ പരാജയപ്പെടുകയില്ലെന്ന് അമേരിക്കൻ പ്രസിഡന്റ് ഡോണൾഡ് ട്രംപ്. ഉത്തരകൊറിയയോട് സമവായത്തിന് ശ്രമിക്കുകയാണെന്ന് പറഞ്ഞ വിദേശ കാര്യ സെക്രട്ടറി റെക്സ് ടില്ലേർസണിനെ അദ്ദേഹം തള്ളി.\nഉത്തര കൊറിയയോട് സമവായത്തിന് ശ്രമിക്കുന്നത് സമയം പാഴാക്കലാവുമെന്ന് അദ്ദേഹം പറഞ്ഞു. ഉത്തരകൊറിയൻ ഭരണകർത്താവ് കിം ജോങ് ഉന്നിനെ ലിറ്റിൽ റോക്കറ്റ് മാൻ എന്നാണ് ട്രംപ് വിശേഷിപ്പിച്ചത്. ഉത്തര കൊറിയയോട് കഴിഞ്ഞ 25 വർഷമായി അമേരിക്ക നന്നായിട്ടാണ് പെരുമാറിയത്. പക്ഷെ ക്ലിന്റണും, ബുഷും, ഒബാമയും അവരോട് തോറ്റു. ഇനിയെന്റെ ഊഴമാണ്. ഞാൻ തോൽക്കില്ലെന്നും ട്രംപ് കൂട്ടിച്ചേർത്തു.\nഇരുരാജ്യങ്ങൾക്കുമിടയിലെ ആശങ്കകൾ പരിഹരിക്കാൻ ഉത്തരകൊറിയയുമായി നേരിട്ടുള്ള ചർച്ചയ്ക്ക് ശ്രമിക്കുകയാണെന്നാണ് ചൈന സന്ദർശനത്തിനിടെ ടില്ലേർസൺ പറഞ്ഞത്. ഇതിന് മറുപടിയായാണ് ട്രംപ് പ്രതികരിച്ചത്.\nകാറ്റലോണിയ; ഹിതപരിശോധന അനുകൂലമെന്ന് വിമതർ; വാദം തള്ളി സ്പെയിൻ


ശരിക്കും മൂന്നാറിൽ ഈ പറയുന്നത്ര മഞ്ഞു പെയ്യുന്നുണ്ടോ? – ഒരു സത്യാന്വേഷണ യാത്ര… – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/Travel & Travelogues/ശരിക്കും മൂന്നാറിൽ ഈ പറയുന്നത്ര മഞ്ഞു പെയ്യുന്നുണ്ടോ? – ഒരു സത്യാന്വേഷണ യാത്ര…\nJanuary 22, 2019\tLeaveacomment 1,289 Views\nവിവരണം – ആഷ്‌ലി എൽദോസ്. (\nThe Lunatic-Rovering Ladybug )\nകുറച്ചു ദിവസങ്ങളായി കുറെയേറെ ഫോട്ടോസ് കാണുന്നു മഞ്ഞണിഞ്ഞ മൂന്നാറിന്റെ. മുൻപെങ്ങും കണ്ടിട്ടില്ലാത്തവണ്ണം അതിശയോക്തി നിറഞ്ഞവയാണ് പലതും. പകുതിയിലേറെ ഫേക്ക് ആണെന്ന് സ്ഥലം പരിചയമുള്ള ആർക്കും എളുപ്പം പിടികിട്ടുമെന്നുളത് വേറൊരു സത്യം. എങ്കിൽപ്പിന്നെ അതൊന്നു നേരിട്ട് പോയി ബോധ്യപ്പെടണമെന്നൊരു തോന്നൽ. ഈ ആളുകളൊക്കെ തള്ളുന്നതിൽ എന്തെങ്കിലും കാര്യം ഉണ്ടോയെന്നൊന്നു അറിയണമല്ലൊ. നാട്ടിൽ ഉണ്ടായിട്ടും അതൊന്നു പോയി കണ്ടില്ലെങ്കിൽ മോശമല്ലേ. അങ്ങനെ ആ ഒരു തോന്നലിലാണ് പോയിക്കളയാമെന്നുറപ്പിച്ചത്.\nമൂന്നാർ എല്ലാവര്ക്കും സുപരിചിതമാണ്. എന്നാൽ വട്ടവട അല്ലെങ്കിൽ പാമ്പാടും ഷോല നാഷണൽ പാർക്ക് വഴി കോവിലൂർ പോകുന്നവർ അധികമില്ല, അതേസമയം സ്ഥിരം ട്രിപ്പന്മാരുടെ ഫേവറിറ്റ് റൂട്ടുകളിൽ ഒന്നും. അത്രയ്ക്ക് മനസു കുളിർപ്പിക്കുന്നതാണ് വഴിയിലെ കാഴ്ചകളെല്ലാം. കേരളത്തിലെ ഏറ്റവും ചെറിയ ദേശീയ ഉദ്യാനമാണ് പാമ്പാടും ചോലൈ. ഏകദേശം5km വരുന്ന road മാത്രം – ഈ വഴിയിൽ വണ്ടി നിർത്താനോ ഫോട്ടോ എടുക്കാനോ പ്ലാസ്റ്റിക് മാലിന്യം നിക്ഷേപിക്കാനോ വിലക്കേർപ്പെടുത്തിയിട്ടുണ്ട്, ശിക്ഷാർഹവുമാണ്. പൂർണമായി മൃഗങ്ങളുടെ പേർക്ക് തീറെഴുതികൊടുത്ത ഇവിടെ മനുഷ്യർ വെറും വഴിപോക്കരായി അവർക്കു അലോസരമുണ്ടാക്കാതെ കടന്നു പോകാനേ പാടുള്ളു. അതിന്റെ മെച്ചം അവിടെ കാണാനുമുണ്ട്. പ്ലാസ്റ്റിക് നിരോധിത മേഖല ആയതിനാൽ മാലിന്യം ലവലേശം കാണാനില്ല എങ്ങും.\nPampadum shola – പേരിൽ സൂചിപ്പിക്കും പോലെ അവിടെ പാമ്പുകളുടെ വിഹാരകേന്ദ്രമാണോ എന്നൊന്നും അറിയില്ലകെട്ടോ. ആ ഒരു അർത്ഥത്തിൽ തന്നെയാണ് ആ പേര് വന്നതെന്ന് പറയുന്നു. എങ്കിലും വഴിയിൽ ഒന്നിനെപോലും കണ്ടിട്ടില്ല. ചെക്ക് പോസ്റ്റ് കഴിഞ്ഞു കാനന പാത കയറുമ്പോൾ തന്നെ തണുപ്പ് പെട്ടെന്ന് കൂടിയ പോലെ…എങ്ങും തളം കെട്ടി നിൽക്കുന്ന നിശബ്ദതയിൽ കാടിന്റെ യതാർത്ഥ സൗന്ദര്യം കാണാം.\n“ഇവിടുത്തെ കാറ്റാണ് കാറ്റു…” ഈ വരികൾ അന്വർത്ഥമാക്കുന്ന ഫ്രഷ് എയർ. അത്ര നേരത്തെ റൈഡിന്റെ എല്ലാ ക്ഷീണവും ഒറ്റയടിക്ക് എങ്ങോ പോയി മറയും…ആ ഒരു 5km. തിങ്ങിനിറങ്ങ യൂക്കാലിപ്റ്റസ് മരങ്ങൾക്കിടയിലൂടെ പേരറിയാത്ത അനേകം ഔഷധ സസ്യങ്ങളെ തട്ടി തലോടി വരുന്ന തണുത്ത കാറ്റിൽ…അത് തരുന്ന വിവരണാതീതമായ ഒരു പ്രേത്യേക ഉണർവ്. അതൊക്കെ നേരിട്ട് തന്നെ അനുഭവിച്ചറിയണം. എങ്ങനേതന്നെ വിവരിച്ചു എഴുതിയാലും ആ ഫീലൊന്നും കിട്ടുകേല.\nമൂന്നാർ കാണുന്നതിൽനിന്നു വ്യത്യസ്തമായി തേയിലത്തോട്ടങ്ങൾക്കു പകരം പഴം-പച്ചക്കറി തോട്ടങ്ങളാണ് വട്ടവട എങ്ങും. പ്രധാനമായി സ്ട്രൗബെറി, പേരയ്ക്ക, കരിമ്പ്, ഉരുളക്കിഴങ്, കാബേജ്, കാരറ്റ് എന്നിവയാണ് ധാരാളമായി കൃഷി ചെയ്തു വരുന്നത്. നീണ്ടു പരന്ന വിളനിലം നിറയെ ചുമന്നു തുടുത്തു നിൽക്കുന്ന strawberries. വയലറ്റ് കലർന്ന ഇലകൾക്കിടയിൽ പാകമായി നിൽക്കുന്ന cabbage തോട്ടങ്ങൾ. അതുതന്നെ ഒരു കാഴ്ചയാണ്. ജൈവവളം മാത്രമിട്ട് വിളയുന്ന തനിമയാർന്ന, രുചിയൂറും കായ്കനികൾ സ്വന്തമായി കൂടയിൽ പറിച്ചെടുത്തു കുറഞ്ഞ വിലയിൽ വാങ്ങാം എന്നതാണ് മറ്റൊരു ഹൈലൈറ്റ്.\nഒരു ഫുൾ ഡേ വട്ടവട മാത്രമായി പോകണമെന്നൊന്നുമില്ല, മൂന്നാർ ടൌൺ വിട്ടു അങ്ങൊട് ചെന്നാൽ മാട്ടുപ്പെട്ടി ഡാം, കുണ്ടള ഡാം, ടോപ് സ്റ്റേഷൻ വ്യൂ പോയിന്റ് എനിക്കിങ്ങനെ നിർത്തി നിർത്തി പോകാവുന്ന മറ്റു പല ആകർഷണങ്ങളുമുണ്ട്. അതിരാവിലെ ഇറങ്ങിയാലേ കാര്യമുള്ളൂ, റോഡ് വെള്ളപ്പൊക്കത്തിന് ശേഷം പലയിടത്തും നന്നാക്കി വരുന്നതേയുള്ളു. റൈഡിന്റെ ഫീൽ എന്ജോയ് ചെയ്ത പതിയെ വണ്ടി ഓടിച്ചു പോകുന്നതാണ് സേഫ്. ഒന്നുകിൽ കാടിന്റെ ഭംഗി അടുത്തറിയാനായി വട്ടവട-കോവിലൂർ റൂട്ടിൽ ഒരു റിസോർട്ട് എടുത്ത് അങ്ങ് കൂടാം. അതല്ലാന്നു ഉണ്ടേൽ ഇരുട്ടും മുൻപ് നേരെ പോന്നേക്കണം, വെറുതെ കാട്ടിലെ ആനക്കും വന്യ മൃഗങ്ങൾക്കും ഒരു പണിയാക്കരുത്.6മണിക്കു ചെക്‌പോസ്റ് അടക്കും. അത് കഴിഞ്ഞു അങ്ങോടോ ഇങ്ങോടോ പ്രവേശനമില്ല.\nഅടിക്കുറിപ്പ്: തലക്കെട്ടിൽ ഉന്നയിച്ച ചോദ്യത്തിന്റെ ഉത്തരം ഞാനായിട്ടു പറഞ്ഞു പോകാനിരിക്കുന്ന ആരുടെയും ഉത്സാഹം തല്ലികെടുത്തുന്നില്ല. ഓരോ യാത്രയും ഓരോ പുതിയ അനുഭവങ്ങൾ ആണല്ലോ. എത്ര തവണ പോയ സ്ഥലം ആണെങ്കിൽ കൂടി എന്തെങ്കിലും ഒരു നല്ല ഓര്മ കിട്ടാതിരിക്കില്ല ഓരോ യാത്രയിലും…ചുമ്മാ ഒന്ന് പോയി നേരിട്ടു ആസ്വദിക്കണം മിഷ്ടർ…ഇന്നലെ പോയി വന്നതിൽനിന്നു ഒരുറപ്പു തരാം…ക്ലൈമറ്റ് ചുമ്മാ പൊളി ആണ്..ഒരു രക്ഷേമില്ല… അടുത്തിടെയൊന്നും ഇല്ലാത്തത്ര തണുപ്പ്… നട്ടുച്ചക്ക് കത്തി നിൽക്കുന്ന വെയിലിൽ പോലും ലവശേഷം ചൂട് തോന്നാത്ത രീതിയിൽ വീശുന്ന കുളിര്കാറ്റു…അപ്പൊ എങ്ങനാ വെളുപ്പിനെ തന്നെ പോയി മഞ്ഞു കാണുവല്ലേ?


വിഭാഗങ്ങൾ: അത്ലറ്റുകളുംമൊബിലിറ്റിയും വഴക്കവുംപുഷ്-ആർ-ആർക്സ് ®സ്പോർട്സ് ഗോളുകൾ\nഫുട്ബോൾ ഒരു പരുക്കൻ കായികയാണെന്ന കാര്യത്തിൽ സംശയമില്ല. ചില സമയങ്ങളിൽ അതു പ്രത്യേകിച്ച് ശരീരത്തിൽ, പ്രത്യേകിച്ച് ക്രൂരമായിരിക്കാം. കായിക, പരുക്ക്, കഴുത്ത്, മുട്ടുകുത്തി, നട്ടെല്ല് തുടങ്ങി നിരവധി ഗുരുതരമായ പരിക്കുകളുണ്ട്. ചികിൽസാകൃതിയിലുള്ള സംരക്ഷണം വേഗത്തിൽ പരുക്കുകളെ ചികിത്സിക്കുന്നതിൽ മാത്രമല്ല, പരുക്കേറ്റ വേദനയും, പരിക്ക് തടയുന്നതിന് മാത്രമല്ല, വളരെ പ്രധാനപ്പെട്ട ഒരു മാർഗ്ഗമാണ്. ഫുട്ബോൾ കളിക്കാർക്ക് ചിയോബ്രാക്റ്റിക് കെയർ നിന്ന് വാങ്ങാം.\nനാഷണൽ ഫുട്ബോൾ ലീഗിലെ (എൻഎഫ്എൽ) സിറോപ്രാക്ടിക് കെയർ പ്രാപ്യമാകുന്ന സർവ്വേയിൽ സർവ്വേ നടത്തിയ ടീം പരിശീലകരുടെ അഭിപ്രായത്തെക്കുറിച്ച് സർവ്വേയിൽ പങ്കെടുത്തതായി സർവ്വേയിൽ പങ്കെടുത്ത ഒരു സർവേ കണ്ടെത്തി. അക്കാലത്ത്, എൺപത് മുതൽ, എൺപത് ശതമാനം വരെ എൻഎഫ്എൽ ടീമുകൾക്ക് ടീ ചിരിപ്പുട്രാക്ടർ ഉണ്ട് സ്റ്റാഫ് ഇപ്പോൾ എല്ലാം എൻഎഫ്എൽ ടീമുകളിൽ എൺപതാം ക്രോപ്റാപ്റ്റിക് കെയർ ഉപയോഗപ്പെടുത്തുന്നു കളിക്കാരും സ്റ്റാഫും.\nകോളേജ് ടീമുകളെ അവരുടെ കളിക്കാരെ സഹായിക്കാൻ ശിശുരോഗ ചികിത്സയുണ്ട്. വിർജീനിയ ടെക് ഒരു ചിപ്പാക്ടർ ആണ് കളിക്കാരെ ഇടയ്ക്കിടയ്ക്ക് കൈകാര്യം ചെയ്യുന്ന പരുക്കേറ്റവർ, ശാരീരിക ആരോഗ്യം, ശാരീരിക ആരോഗ്യം എന്നിവയെ സഹായിക്കുന്നു. സ്പോർട്സ് കോംപ്ലക്സിൽ ഒരു ഡോക്ടറാണ് ഡോക്ടർമാർ. പരിശീലകർക്ക് അത്ലറ്റുകൾക്ക് നിയമനം നൽകാൻ കഴിയും.\nചിക്കപോപ്രാപ്തി ചികിത്സയുടെ നേട്ടങ്ങൾ ഫുട്ബോൾ കളിക്കാർ\nചികിൽസാകൃതിയിലുള്ള കൃത്രിമ ചികിത്സ (സിഎംടി), ചിരപ്രക്രീയമായ ക്രമപ്പെടുത്തൽ സംവിധാനം, സ്പോർട്സ് മെഡിസിനിൽ പ്രാഥമികചികിത്സ ചികിത്സാരീതികളിൽ ഒന്നാണ്. ഇത് വേഗത വർദ്ധിപ്പിക്കുകയും വേദന കുറയ്ക്കുകയും കുറയ്ക്കാനും സഹായിക്കുന്നു. ഫുട്ബോൾ കളിക്കാർ ക്രെഡിറ്റ് പ്രിവൻഷൻ അളവുകോലാണ് ഉപയോഗിക്കുന്നത്. അത് അത്ലറ്റിക് പ്രകടനത്തെ മെച്ചപ്പെടുത്താൻ സഹായിച്ചിരിക്കുന്നു.\nസോളിഡ് ബോഡി മെയിൻറനൻസ്\nഫുട്ബോൾ ക്രൂരതയ്ക്ക് ഇടയാക്കും. എന്നിരുന്നാലും, രസവും വൈരുധ്യവും കൂടുതൽ സാധാരണമാണ്. മിക്ക കളിക്കാരും ചിതറിപ്പോർട്ട് സംരക്ഷണം ഉപയോഗിക്കുന്നുണ്ട്. ഒരു പക്ഷെ അവർ ഒരുപക്ഷേ പരുക്കലാകില്ല, ഒരോന്നിലും, ഒരു കായികതാരമായിരിക്കുമ്പോൾ, പ്രദേശത്ത് വരുന്ന സാധാരണ വേദന അനുഭവപ്പെടുന്നു. ഒപ്റ്റിമൽ അത്ലറ്റിക് പ്രകടനത്തിൽ ശാരീരിക ക്ഷീണം നിലനില്ക്കുന്നു.\nചൈൽട്രാക്റ്റിക്ക് കെയർ വളരെ ഫലപ്രദമായ ഒരു വേദന മാനേജ്മെന്റ് ഉപകരണമായി അംഗീകരിക്കപ്പെട്ടിരുന്നു, ഇപ്പോൾ അത്ലറ്റുകളും കണ്ടുപിടിക്കുന്നു ചേരുവയുടെ ഗുണങ്ങൾ നന്നായി തെറാപ്പി. അതു തലയിൽ നിന്നും നെഞ്ചു മുറിവുണ്ടാക്കുന്ന തലവേദന, പ്രത്യേകിച്ച് തലവേദന ഒഴിവാക്കാൻ ചെയ്തു. ഉളുക്ക് വേദനയ്ക്കും വേദനയ്ക്കും ഉളുക്ക് സംഭവിക്കുന്നത് ഉളുക്ക് സംഭവിച്ചാണ്.\nപതിവായി ചിപ്പനാ സംരക്ഷണം ഉപയോഗിക്കുകയും അത് കുറയുകയും ചെയ്യുന്ന അത്ലറ്റുകളുടെ ഇടയിൽ ഒരു നേരിട്ട് ബന്ധമുണ്ട് സ്പോർട്സ് പരിക്കുകൾ. ചികിത്സ ഉപയോഗിക്കുന്നവർക്ക് മെച്ചപ്പെട്ട വഴക്കവും ചലനങ്ങളും അനുഭവപ്പെടാം. ഇത് പരുക്കുകളെ തടയുന്നതിന് കാരണമാകുന്നു. കൂടാതെ, കൈറോപ്രാക്റ്റിക് കെയർ ശക്തി വർദ്ധിപ്പിക്കാൻ സഹായിക്കുന്നു. ശരീരത്തിന് കൂടുതൽ ശക്തിയുണ്ടാക്കുന്നതിലൂടെ ഇത് കൂടുതൽ പ്രതിരോധശേഷി കുറയ്ക്കുന്നു.\nകരുത്തും സഹിഷ്ണുതയും വർദ്ധിപ്പിക്കുക\nചികിൽസാകൃതി പരിചരണം ബന്ധപ്പെടുത്തിയിരിക്കുന്നു പേശികളുടെ ശക്തി വർദ്ധിച്ചു. പലപ്പോഴും വേദനയിൽ നിന്ന് പിന്മാറാനുള്ള ഒരു മാർഗമായി ഇത് കണക്കാക്കപ്പെടുമ്പോൾ, ഏതാനും സെഷനുകൾക്കു ശേഷം പേശികളുടെ ശക്തിയെ ഫലപ്രദമായി പ്രോത്സാഹിപ്പിക്കുന്നതായി കാണപ്പെടുന്നു. വർദ്ധിച്ച ചലനശേഷി വർദ്ധിക്കുന്ന ശക്തി വർദ്ധിപ്പിക്കുന്നതിലൂടെ ഇത് കളിക്കാർക്ക് പരിക്ക് പകരും. ഇത് സഹിഷ്ണുതയെയും ദൃഢീകരണത്തെയും പ്രോത്സാഹിപ്പിക്കാൻ പ്രവർത്തിക്കുന്നു.\nസ്പോർട്സ് ഹെർണിയ റിലീഫ്\nഗ്യാസിന്റെ വേദന കാരണം അത്ലറ്റുകളുടെ ഗണ്യമായ ഒരു ഭാഗം അത്യാവശ്യമാണ്. അത്ലറ്റിക് പബ്ബാൽജിയ, പരുക്കേറ്റ ഞരമ്പുകളുടെ വേദനയുടെ ഏറ്റവും സാധാരണമായ കാരണങ്ങളിൽ ഒന്നാണ്. സ്പോർട്സ് ഹെർണിയ എന്നും അറിയപ്പെടുന്ന അത്ലറ്റിക് പബാൽജിയ പ്രധാന വേദനയ്ക്ക് കാരണമാകും. പുനരധിവാസം നടത്തുന്ന വ്യായാമങ്ങൾക്കൊപ്പം, XMX ആഴ്ചയ്ക്കുള്ളിൽ അസ്വാരസ്യം ഒഴിവാക്കാൻ ചികിൽസാ ശ്രമം ശ്രദ്ധിക്കുന്നു.\nചൈൽട്രാക്റ്റിക്ക് കെയർ ഒരു പരിക്ക് കായിക പ്രതിരോധം, ശരീരഘടന, വേദനയുടെ ആശ്വാസം എന്നിവയിൽ പ്രധാന പങ്കു വഹിക്കുന്നു ലോകത്തിലെ ഏറ്റവും കൗതുകകരമായ സ്പോർട്സ്. ഈ ആനുകൂല്യങ്ങൾ മറ്റു കായികരംഗങ്ങളിലേയ്ക്ക് തർജ്ജമ ചെയ്യാനുള്ള സാധ്യതയുണ്ട്.\nസങ്കോചത്തിന് ച്യൂയിക് ട്രാക്റ്റിക് ചികിത്സ\nഅടുത്തത് എൽ പാസോ, ടിഎക്സിലെ ചിറോപ്രാക്റ്റിക് ചികിത്സയിൽ നിന്ന് ചിയർ ലീഡർമാർക്ക് പ്രയോജനം. »\nമുമ്പത്തെ El എൽ പാസോ, ടിഎക്സിൽ ഹെർണിയേറ്റഡ് ഡിസ്ക് & സയാറ്റിക്ക നോൺ ഓപ്പറേറ്റീവ് ട്രീറ്റ്മെന്റ്


താങ്ങാവുന്ന വിലയില് ഒരു കണ്‍സപ്റ്റ് എസ്.യു.വി; റെനോ കിഗര്\nതാങ്ങാവുന്ന വിലയില് ഒരു കണ്‍സപ്റ്റ് എസ്.യു.വി; റെനോ കിഗര് ഉടന് വിപണിയില്\nഅമേരിക്കൻ ഉപഭൂഖണ്ഡത്തിൽ കാണ്ടുവരുന്ന ഒരു തരം കുതിരയാണ് കിഗർ. 2021 മാര്‍ച്ചിനുള്ളില് കിഗറിനെ ഇന്ത്യന് റോഡുകളില് കാണമെന്നാണ് ലഭിക്കുന്ന റിപ്പോര്‍ട്ടുകള് നല്‍കുന്ന സൂചന\n05 Jan, 2021 at 03:46 PM\nഫ്രഞ്ച് വാഹന നിര്‍മ്മാതാക്കളായ റെനോയുടെ സബ്കോംപാക്ട് എസ്.യു.വിയായ കിഗര് ഉടന് ഇന്ത്യന് നിരത്തുകളിലെത്തും. മോഡലിന്‍റെ അവതരണവും പേര് പ്രഖ്യാപനവും അടുത്തിടെ കമ്പനി നടത്തിയിരുന്നു. അമേരിക്കൻ ഉപഭൂഖണ്ഡത്തിൽ കാണ്ടുവരുന്ന ഒരു തരം കുതിരയാണ് കിഗർ. 2021 മാര്‍ച്ചിനുള്ളില് കിഗറിനെ ഇന്ത്യന് റോഡുകളില് കാണമെന്നാണ് ലഭിക്കുന്ന റിപ്പോര്‍ട്ടുകള് നല്‍കുന്ന സൂചന.\n4.99 ലക്ഷം രൂപയില് തുടങ്ങി 9.45 ലക്ഷം രൂപ വരെയായിരിക്കും കിഗറിന്‍റെ വിലയെന്നാണ് റിപ്പോര്‍ട്ടുകള്. മറ്റു വാഹന നിര്‍മ്മാതാക്കള് നഗരങ്ങളെ ലക്ഷമിടുമ്പോള് ഇന്ത്യന് ഗ്രാമങ്ങളെ ലക്ഷ്യമിടാനാണ് റെനോ ഒരുങ്ങുന്നത് എന്നാണ് ലഭിക്കുന്നത സൂചനകള്. കഴിഞ്ഞ ആറു മാസത്തിനിടെ ഇന്ത്യയുടെ ഗ്രാമീണ മേഘലയില് 30 ശതമാനത്തിലധികം വില്‍പ്പന വര്‍ധിപ്പിച്ചുവെന്നാണ് റെനോ ഇന്ത്യ പറയുന്നത്.\nഇപ്പോള് പുറത്തു വിട്ടിരിക്കുന്ന കണ്‍സപ്റ്റ് മോഡലില് നിന്നും ഏറെ വിഭിന്നമല്ലാത്ത രൂപത്തിലായിരിക്കും കിഗര് നിരത്തിലെത്തുകയെന്ന് റെനോ അറിയിക്കുന്നത്. 80 ശതമാനത്തോളം കണ്‍സപ്റ്റ് മോഡലിനോട് ചേര്‍ന്നുനില്‍ക്കുന്നതാവും റെനോ കിഗര്. ട്രൈബറിന്‍റെ അതേ സി.എം.എഫ് പ്ലസ് പ്ലാറ്റ്ഫോമിലായിരിക്കും ഈ വാഹനവും എത്തുക.\nറൂഫ് റെയില്, സി ഷേപ്പെഡ് ടെയില്‍ലാമ്പ്, നേര്‍ത്ത ഹെഡ്‍ലാമ്പ്, എല്.ഇ.ഡി- ഡി.ആര്.എല്, എല്.ഇ.ഡി ഇന്‍ഡിക്കേറ്റര്, സ്പോപോട്ടി ബംമ്പര് എന്നിവ കിഗറിലുണ്ടാവും. 1.0 ലിറ്റര് നാച്വറലി ആസ്‍പിരേറ്റഡ്, 1.0 ലിറ്റര് ടര്‍ബോ പെട്രോള് എന്നിങ്ങനെ രണ്ട് എഞ്ചിന് ഓപ്ഷനുകളിലായിരിക്കും വാഹനം ലഭ്യമാവുക. റെനോയുടെ തന്നെ എം.പി.വിയായ ട്രൈബറിന് സമാനമായി തന്നെയായിരിക്കും കിഗറിന്‍റെ അകത്തളവും ഒരുക്കുക.\nവിശാലമായ അകത്തളം തന്നെയാണ് കിഗറിന്‍റെ പ്രധാന പ്രത്യേകത. എ.സി വെന്‍റുകള്‍ക്ക് പുതുമയുള്ള ഡിസൈനാണ്. ഫ്ളോട്ടിങ്ങ് ഇന്‍ഫോടെയ്ന്‍മെന്‍റ് സിസ്റ്റം, ഡിജിറ്റല് ഇന്‍സ്ട്രുമെന്‍റ് ക്ലസ്റ്റര്, കൂള്‍ഡ് ഗ്ലോബോക്സ് എന്നിവ അകത്തളത്തിന്‍റെ ആഡംബരം വര്‍ദ്ധിപ്പിക്കുന്നു. 71 ബി.എച്ച്.പി പവറും 96 ന്യൂട്ടന് മീറ്റര് ടോര്‍ക്കും നല്‍കുന്ന 1.0 ലിറ്റര് ടര്‍ബോചാര്‍ജ്ഡ് എന്‍ജിനായിരിക്കും കിഗറിന്‍റെ ബോണറ്റിനുള്ളില് തുടിക്കുക. അഞ്ച് സ്പീഡ് മാനുവല്, എ.എം.ടി ട്രാന്‍സ്‍മിഷനുകളും കിഗറില് ഉണ്ടാകും. മാരുതിയുടെ വിറ്റാര ബ്രെസ, ടാറ്റ നെക്‌സോണ് എന്നിവരാണ് കിഗറിന്‍റെ പ്രധാന എതിരാളികള്.\naffordable concept SUVconcept SUVRenault Kigger


കലാഭവന് മണിയ്‌ക്കെതിരെ കേസ് | Mani, Kalabhavan Mani, Water Theme Park, Chalakkudy, Police, Case, മണി, ചാലക്കുടി, വാട്ടര് തീം പാര്‍ക്ക്, അക്രമം, പൊലീസ്, കേസ്\t- Malayalam Filmibeat\nകലാഭവന് മണിയ്‌ക്കെതിരെ കേസ്\n| Published: Friday, February 12, 2010, 13:49 [IST]\nനടന് കലാഭവന് മണിയ്‌ക്കെതിരെ പൊലീസ് കേസ്. വാട്ടര് തീം പാര്‍ക്കില് പോയി തല്ലുണ്ടാക്കിയ സംഭവത്തിലാണ് മണിക്കെതിരെ പൊലീസ് കേസെടുത്തിരിക്കുന്നത്.\nചാലക്കുടി ഡ്രീംവേള്‍ഡ് വാട്ടര്‍പാര്‍ക്കിലെ ജീവനക്കാര്‍ക്ക് മര്‍ദ്ദനമേറ്റതായി പരാതി നല്‍കിയിരുന്നു. ഇതിന്റെ അടിസ്ഥാനത്തിലാണ് കലാഭവന് മണിയെയും മറ്റ് മൂന്നുപേരെയും പ്രതിചേര്‍ത്ത് പൊലീസ് കേസെടുത്തിട്ടുള്ളത്.\nകഴിഞ്ഞ ചൊവ്വാഴ്ച രാവിലെയാണ് സംഭവം. വീടിന്റെ പരിസരത്തുള്ള കുട്ടികളടക്കം മുപ്പതോളം പേരുമായി വാട്ടര് തീ പാര്‍ക്കില് എത്തിയതായിരുന്നു മണി. തന്നോടൊപ്പമുള്ള 19 കുട്ടികള്‍ക്കും സൌജന്യ പ്രവേശനം അനുവദിക്കണമെന്ന് മണി ആവശ്യപ്പെട്ടത്രേ.\nനിയമാനുസൃതമായ ഇളവുകള് മാത്രമേ അനുവദിക്കാനാവൂ എന്ന് ജീവനക്കാര് പറഞ്ഞു. തുടര്‍ന്ന് പാസെടുത്തവരും അല്ലാത്തവരുമായ മുഴുവന് പേരും അകത്തേക്ക് കടക്കാന് ശ്രമിച്ചു.\nജീവനക്കാര് അതു തടഞ്ഞു. ഇതിനിടയിലാണ് വാട്ടര്‍പാര്‍ക്കിലെ രണ്ട് സെക്യൂരിറ്റി ജീവനക്കാര്‍ക്കും മാനേജര്‍ക്കും പരിക്കേറ്റത്. കേസ് രജിസ്റ്റര് ചെയ്തതിനെക്കുറിച്ച് മണി ഇതേവരെ പ്രതികരിച്ചിട്ടില്ല.\nRead more about: അക്രമം കലാഭവന് മണി കേസ് ചാലക്കുടി പൊലീസ് മണി വാട്ടര് തീം പാര്‍ക്ക് chalakkudy kalabhavan mani mani police water theme park\nStory first published: Friday, February 12, 2010, 13:49 [IST]\nതാരപത്‌നിയെ ചേര്‍ത്ത് നിര്‍ത്തി പിറന്നാളുമ്മകള് നല്‍കി ആഷിക് അബു! റിമ കല്ലിങ്കലിന് ഇന്ന് പിറന്നാള്\nമമ്മൂട്ടിയും മോഹന്‍ലാലും രാഷ്ട്രീയത്തില് മത്സരിക്കുന്നു! സത്യം വെളിപ്പെടുത്തി താരരാജാക്കന്മാര്!!


രോഗവാഹകയാകാന് ആഗ്രഹിച്ചില്ല : Deepika.com Sthreedhanam News | deepika sthreedhanam\nരാവും പകലും തലങ്ങും വിലങ്ങും പായുന്ന ആംബലന്‍സുകള്... ഉയര്‍ന്നുവരുന്ന മരണസംഖ്യ... വിജനമായ റോഡുകള്...എല്ലായിടത്തും മൂകത...കൊറോണ വൈറസിന്റെ പ്രഭവകേന്ദ്രമായ വുഹാനില് നിന്ന് ജന്മനാടായ പത്തനംതിട്ടയിലേക്ക് തിരിച്ചു പോരാന് അനില പി. അജയന് എന്ന പെണ്‍കുട്ടി തയാറായിരുന്നില്ല. രാജ്യ സുരക്ഷ മാത്രമായിരുന്നു അനിലയെ ചൈനയില് തന്നെ തുടരാന് നിര്‍ബന്ധിപ്പിച്ചത്. ചൈനീസ് അക്കാദമി ഓഫ് സയന്‍സിനു കീഴിലെ ദ ഇന്‍സ്റ്റിറ്റ്യൂട്ട് ഓഫ് ഹൈഡ്രോ ബയോളജിയിലെ പോസ്റ്റ് ഡോക്ടറല് റിസര്‍ച്ചറായ അനില ചൈനയില് നിന്ന് തന്റെ അനുഭവങ്ങള് പങ്കുവയ്ക്കുന്നു...\nപേടിയോടെ ചൈനയില് തങ്ങി\n'കൊറോണ വൈറസിന്റെ രോഗവാഹകയായിരിക്കുമോ എന്ന ആശങ്കയുണ്ടായിരുന്നു. അതുമായി ഇന്ത്യയിലേക്ക് പോരാന് എനിക്ക് താല്‍പര്യമില്ലായിരുന്നു. അതുകൊണ്ടുതന്നെ പേടിപ്പിക്കുന്ന അവസ്ഥയിലും ചൈനയില് തന്നെ തങ്ങി. ഇപ്പോള് ഇവിടെ സ്ഥിതിഗതികള് ശാന്തമായി തുടങ്ങി...' പത്തനംതിട്ട സ്വദേശി അനില.പി അജയന്റെ വാക്കുകളാണിത്. പത്തനംതിട്ട ഇലവുംതിട്ട ബീം ജ്യോതിയില് പി.ടി അജയകുമാര് കെ. നിര്‍മല ദമ്പതികളുടെ മകളാണ് അനില.\nരാവും പകലും തലങ്ങും വിലങ്ങും ആംബുലന്‍സുകള് പായുന്നതിന്റെയും ഉയര്‍ന്നുവരുന്ന മരണസംഖ്യയുടെയും പേടിപ്പെടുത്തുന്ന അവസ്ഥയിലും രാജ്യസുരക്ഷയോര്‍ത്താണ് ഞാന് ചൈനയില് തന്നെ തങ്ങിയത്. കേരളത്തിലേക്ക് മടങ്ങാന് വീട്ടുകാര് നിര്‍ബന്ധിച്ചെങ്കിലും ഞാന് തയാറായില്ല. കൊറോണ വൈറസ് എനിക്ക് പിടിപ്പെട്ടിുണ്ടെങ്കില് അതുമായി ഇന്ത്യയിലേക്ക് വരേണ്ടെന്ന ഉറച്ച നിലപാടാണ് എന്നെ ഇവിടെ തന്നെ നില്‍ക്കാന് പ്രേരിപ്പിച്ചത്.\nജനുവരി 21നാണ് ഞാന് അവസാനമായി കാമ്പസിനു പുറത്തുപോയത്. പിന്നീട് 76 ദിവസം ഹോം ക്വാറന്‍ൈറനിലായിരുന്നു. ദൈവാനുഗ്രഹത്താല് രോഗമൊന്നും ഉണ്ടായില്ല. ഇവിടെ മരണസംഖ്യ ഉയരുന്നത് എന്നെ പേടിപ്പെടുത്തി. എങ്ങും ആംബുലന്‍സുകളുടെ ശബ്ദം മാത്രം. ഇന്ത്യയില് പ്രത്യേകിച്ച് നമ്മുടെ കേരളത്തില് നിന്നും കൊറോണയുടെ പേടിപ്പെടുത്തുന്ന വാര്‍ത്ത കേട്ടപ്പോള് ശരിക്കും ഭയം തോന്നി. അനിലയുടെ വാക്കുകളില് നാടിനോടുള്ള സ്‌നേഹം നിഴലിച്ചു.\nവുഹാന് പഴയ സ്ഥിതിയിലേക്ക്\nഏപ്രില് എട്ടു മുതല് ഇവിടെ മാറ്റങ്ങള് കണ്ടു തുടങ്ങി. കൊറോണ വൈറസിന്റെ പ്രഭവ കേന്ദ്രമായ വുഹാന് പഴയ സ്ഥിതിയിലേക്കായി വരുന്നു. ഞങ്ങള്‍ക്ക് ക്ലാസുകള് ആരംഭിച്ചു. പൊതുഗതാഗതം തുറന്നെങ്കിലും ബസുകളിലൊക്കെ ചുരുക്കം യാത്രക്കാര് മാത്രം. ഗ്രീന് ഹെല്‍ത്ത് കോഡ് ഉള്ളവര്‍ക്കേ പൊതുഗതാഗത സംവിധാനം ഉപയോഗിക്കാനാവൂ. ഷോപ്പിംഗ് നടത്തുന്നതിനും പ്രത്യേക മാനദണ്ഡമുണ്ട്. തെര്‍മല് സ്‌ക്രീനിംഗ് നിര്‍ബന്ധമാണ്. 37 ഡിഗ്രി സെല്‍ഷ്യസില് കൂടുതല് ശരീര താപനില ഉള്ളവര്‍ക്ക് കടയ്ക്കുളളില് കയറാന് സാധിക്കില്ല. റോഡുകളും പൊതുസ്ഥലങ്ങളും നിത്യവും അണുവിമുക്തമാക്കുന്നുണ്ട്. ഓഫീസുകളിലും മറ്റു സ്ഥാപനങ്ങളിലും പോകുന്നവര് നിര്‍ദേശങ്ങള് കര്‍ശനമായി പാലിക്കണം. ഓഫീസിലും സ്ഥാപനങ്ങളിലും കയറുമ്പോഴും ഇറങ്ങുമ്പോഴും തെര്‍മല് സ്‌ക്രീനിംഗു നടത്തും. സാമൂഹിക അകലം പാലിക്കണം. ഓണ്‍ലൈന് മീറ്റിംഗ് മാത്രമേ അനുവദിക്കൂ. വീട്ടിനുള്ളിലും ഓഫീസിലുമൊക്കെ മാസ്‌ക് ധരിക്കണമെന്നും നിര്‍ബന്ധമുണ്ട്. കൊറോണയുടെ ആദ്യഘത്തിലുണ്ടായ ഭീതി ഒഴിഞ്ഞു തുടങ്ങി. എങ്കിലും എല്ലാവരും ജാഗ്രതയിലാണ്. ഇന്ത്യയില് പ്രത്യേകിച്ച് നമ്മുടെ കേരളീയര് സുരക്ഷ നിര്‍ദേശങ്ങള് പാലിക്കണമെന്നാണ് ഈ അവസരത്തില് പറയാനുള്ളത്- അനില പറഞ്ഞു.\nചെറിയൊരു വിഷു ആഘോഷം\nനാട്ടിലുണ്ടായിരുന്നപ്പോള് വിഷുവും ഓണവുമൊക്കെ നന്നായി ആഘോഷിക്കുമായിരുന്നു. ഇത്തവണ ഇവിടെ ചെറിയൊരു വിഷു ആഘോഷം നടത്തി. ഗെറ്റ് ടുഗതര് പാടില്ലെന്ന് കോളജില് നിന്ന് ഒദ്യോഗിക അറിയിപ്പ് ഉണ്ടായിരുന്നു. നൊമ്പരപ്പെടുത്തുന്ന അവസ്ഥയില് നിന്ന് എല്ലാവര്‍ക്കും ചെറിയൊരു ആശ്വാസം ആകട്ടേയെന്നു കരുതി. എല്ലാവര്‍ക്കുമായി പായസം ഉണ്ടാക്കി ഓരോരുത്തരുടെയും മുറിയില് കൊണ്ടുപോയി കൊടുത്തു. പിന്നെ പുലര്‍ച്ചെ എല്ലാവരെയും വിളിച്ചുണര്‍ത്തി അവര്‍ക്കൊപ്പം ഒരു സെല്‍ഫിയും എടുത്തു. അങ്ങനെ വ്യത്യസ്തമായൊരു വിഷു ആഘോഷം നടത്തി.\nഇവിടെ ഞാന് സുരക്ഷിത\nദൈവാനുഗ്രഹത്താല് എനിക്ക് രോഗബാധയുണ്ടായില്ല. 76 ദിവസം ഹോം ക്വാറന്‍ൈറനിലായിരുന്നു. ഞാന് 2019 സെപ്റ്റംബറിലായിരുന്നു പത്തനംതിട്ടയില് നിന്ന് വുഹാനില് എത്തിയത്. ജനുവരിയുടെ തുടക്കത്തിലാണ് ഇവിടെ കൊറോണ വൈറസിന്റെ വ്യാപനത്തെക്കുറിച്ച് കേട്ടുതുടങ്ങിയത്. ശ്വാസകോശത്തെ ബാധിക്കുന്ന വൈറസ് ആണെന്ന് അറിവുള്ളതുകൊണ്ടുതന്നെ ക്ലാസില് പോകുമ്പോള് ഞാന് മാസ്‌ക് ധരിക്കുമായിരുന്നു.\nതുടക്കത്തില് അധികം പ്രശ്‌നമൊന്നും തോന്നിയിരുന്നില്ല. പക്ഷേ കോവിഡ് കേസുകള് വര്‍ധിച്ചതോടെ ചെറിയ പേടി തോന്നി. ഇവിടത്തെ പൊതുഗതാഗതം ഉപയോഗിച്ച് ഞാന് യാത്ര ചെയ്തിരുന്നു. ആ ആഴ്ച മുഴുവനും വുഹാന് യൂണിവേഴ്‌സിറ്റി കാന്റീനില് നിന്നായിരുന്നു ഭക്ഷണം കഴിച്ചത്. അവിടെ എപ്പോഴും തിരക്കാണ്. വിന്റര് സീസണും അയിരുന്നു. അതുകൊണ്ടുതന്നെ എനിക്കും രോഗം വരുമോയെന്ന് ഞാന് സംശയിച്ചു. മരണസംഖ്യ ഉയര്‍ന്നതോടെ കോളജും അടച്ചു. ചൈനയുടെ പ്രാന്ത പ്രദേശങ്ങളില് ഉള്ള സഹപാഠികളൊക്കെ നാട്ടിലേക്കു മടങ്ങി. ഞങ്ങളുടെ പ്രഫസര് അവസ്ഥയെക്കുറിച്ച് മുന്നറിയിപ്പ് നല്‍കികൊണ്ടിരുന്നു.\nആദ്യമൊക്കെ ഇവിടത്തെ അവസ്ഥ ഞാന് വീട്ടില് പറഞ്ഞിരുന്നില്ല. ഇവിടത്തെ വാര്‍ത്തകള് മാധ്യമങ്ങളിലൂടെ അറിഞ്ഞതോടെ ഞാനും കേരളത്തിലേക്ക് മടങ്ങാന് വീട്ടുകാര് നിര്‍ബന്ധിച്ചു. വീട്ടുകാര് ഭയചകിതരായിരുന്നു. ഇന്ത്യന് എംബസിയുടെ ഇവാക്യുവേഷന് പ്രോഗ്രാമില് പങ്കെടുക്കാന് വീട്ടുകാര് നിര്‍ബന്ധിച്ചു. പക്ഷേ എനിക്ക് വൈറസ് ബാധ ഉണ്ടായിട്ടുണ്ടെങ്കില് അതുമായി ഇന്ത്യയിലേക്ക് വരാന് ഞാന് ആഗ്രഹിച്ചില്ല. അതുകൊണ്ടുതന്നെ ഭീതിപ്പെടുത്തുന്ന അവസ്ഥയിലും ഞാന് ചൈനയില് തന്നെ തുടര്‍ന്നു. അനിലയുടെ വാക്കുകളില് ഭീതി നിഴലിക്കുന്നു.


നീണ്ട ചർച്ചകൾ ഫലം കാണുന്നു; ഇന്ത്യ-അമേരിക്ക വ്യാപാര കരാർ ഉടനെന്ന് പിയൂഷ് ഗോയൽ | piyush goyal says india us close to trade after two years of negotiations\nDelhi, First Published 22, Jul 2020, 8:03 AM\nതുടർച്ചയായ രണ്ടാം വർഷമാണ് അമേരിക്ക ഇന്ത്യയുടെ ഏറ്റവും വലിയ വ്യാപാര പങ്കാളിയായി മാറുന്നത്. ഇരു രാജ്യങ്ങൾക്കുമിടയിൽ സാമ്പത്തിക ബന്ധം കൂടുതൽ ശക്തമാകുന്നതിനാൽ വ്യാപാര കരാർ ഏറെ ഗുണം ചെയ്യുമെന്നാണ് കരുതപ്പെടുന്നത്.\nദില്ലി: രണ്ട് വർഷത്തെ ചർച്ചകൾക്ക് ശേഷം ഇന്ത്യയും അമേരിക്കയും തമ്മിലുള്ള വ്യാപാര കരാർ അന്തിമ ഘട്ടത്തിലേക്ക് എത്തിയതായി കേന്ദ്രമന്ത്രി പിയൂഷ് ഗോയൽ. യുഎസ്-ഇന്ത്യ ബിസിനസ് കൗൺസിലിന്റെ ഇന്ത്യ ഐഡിയ സമ്മിറ്റിൽ സംസാരിക്കുകയായിരുന്നു അദ്ദേഹം.\nനിലവിൽ അമേരിക്കയാണ് ഇന്ത്യയുടെ ഏറ്റവും വലിയ വ്യാപാര പങ്കാളി. തുടർച്ചയായ രണ്ടാം വർഷമാണ് അമേരിക്ക ഇന്ത്യയുടെ ഏറ്റവും വലിയ വ്യാപാര പങ്കാളിയായി മാറുന്നത്. ഇരു രാജ്യങ്ങൾക്കുമിടയിൽ സാമ്പത്തിക ബന്ധം കൂടുതൽ ശക്തമാകുന്നതിനാൽ വ്യാപാര കരാർ ഏറെ ഗുണം ചെയ്യുമെന്നാണ് കരുതപ്പെടുന്നത്.\nവാണിജ്യ മന്ത്രാലയത്തിന്റെ കണക്ക് പ്രകാരം 2019-20 സാമ്പത്തിക വർഷത്തിലെ ഉഭയകക്ഷി വ്യാപാരം 88.75 ബില്യൺ ഡോളറിന്റേതായിരുന്നു. 2018-19 ൽ 87.96 ബില്യൺ ഡോളറായിരുന്നത് കഴിഞ്ഞ സാമ്പത്തിക വർഷത്തിൽ വർധിച്ചു. ഇരു രാജ്യങ്ങൾക്കുമിടയിലെ വ്യാപാര വിടവ് വർധിച്ചിട്ടുണ്ട്. 17.42 ബില്യൺ ഡോളറാണ് ഇപ്പോഴത്തെ വിടവ്. അമേരിക്കയെ അപേക്ഷിച്ച് ഇന്ത്യക്കാണ് ഈ വ്യാപാര ബന്ധത്തിൽ മേൽക്കോയ്മ.\nLast Updated 22, Jul 2020, 10:40 AM


കേരളകേണ്‍ഗ്രസ് ജേക്കബ് വിഭാഗവുമായി ലയന ചർച്ചകൾ നടക്കുന്നുണ്ടെന്ന് പി.ജെ ജോസഫ്. | Daily Indian Herald\nFebruary 8, 2020 5:56 pm By : Indian Herald Staff\nകൊച്ചി :വളരും തോറും പിളരുന്ന പാർട്ടി എന്നാണ് കേരള കോൺഗ്രസിനെ വിശേഷിപ്പിക്കുന്നത്. അര ഡസൻ കേരള കോൺഗ്രസും ഇപ്പോഴുണ്ട് . കേരള കോണ്‍ഗ്രസ് എമ്മില് മുന്നണിമാറ്റ ചര്‍ച്ചകള് വീണ്ടും സജീവമാകുന്നു. കേരള കോണ്‍ഗ്രസുകളെ ഒന്നിപ്പിച്ച് യു.ഡി.എഫില് തുടരാന് ജോസഫ് ശ്രമിക്കുബോള് ജോസ് കെ. മാണി വിഭാഗം എല്.ഡി.എഫുമായി അടുക്കുന്നുവെന്ന സൂചനകളാണ് പുറത്ത് വരുന്നത്. തദ്ദേശ തെരഞ്ഞെടുപ്പിന് മുമ്പ് ഇക്കാര്യത്തില് വ്യക്തത വരും.


ഗോള്‍ഡന് ബോള് ആര്‍ക്ക്? മെസിയും നെയ്മറും ചുരുക്കപ്പട്ടികയില്Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഗോള്‍ഡന് ബോള് ആര്‍ക്ക്? മെസിയും നെയ്മറും ചുരുക്കപ്പട്ടികയില്\n: സ്വന്തം ലേഖകന് in Sports on July 12, 2014\nലോകകപ്പ് ഫുട്‌ബോളില് ഗോള്‍ഡന് ബോള് പുരസ്‌ക്കാരത്തിനുള്ള അന്തിമ ചുരുക്കപ്പട്ടിക പ്രഖ്യാപിച്ചു. പത്ത് താരങ്ങളെ ഉള്‍പ്പെടുത്തിയാണ് ഫിഫ ചുരുക്കപ്പട്ടിക പ്രഖ്യാപിച്ചത്. ലയണല് മെസി, ആര്യന് റോബന്, ജെയിംസ് റോഡ്രിഗ്‌സ്, തോമസ് മുള്ളര് , നെയ്മര് തുടങ്ങിയ പ്രമുഖ താരങ്ങളാണ് പട്ടികയിലുള്ളത്. മെസി ഉള്‍പ്പെടെ അര്‍ജന്റീനയില് നിന്ന് മൂന്ന് താരങ്ങളും ജര്‍മനിയില് നിന്ന്4താരങ്ങളും ചുരുകപ്പട്ടികയിലുണ്ട്.\nമെസിയെ കൂടാതെ എയ്ഞ്ചല് ഡി മരിയ, ജവിയര് മസെരാനൊ എന്നിവരാണ് ചുരുക്കപ്പട്ടികയില് ഇടം നേടിയ അര്‍ജന്റീന താരങ്ങള്. തോമസ് മുള്ളറെ കൂടാതെ മാത്സ് ഹമ്മെല്‍സ്, ടോണി ക്രൂസ്, ഫിലിപ് ലാം എന്നിവരാണ് പട്ടികയില് ഇടം നേടിയ ജര്‍മന് താരങ്ങള്.\nഗോള്‍ഡന് ഗ്ലൗ പുരസ്‌കാരത്തിനുള്ള ഗോളികളുടെ ചുരുക്കപ്പട്ടികയും ഫിഫ പുറത്തിറക്കിയിട്ടുണ്ട്. കോസ്റ്ററിക്കന് ഗോളി കെയ്‌ലോര് നവാസ്, ജര്‍മ്മനിയുടെ മാനുവല് നെയുര്, അര്‍ജന്റീനയുടെ സെര്‍ജിയോ റൊമേറോ എന്നിവരാണ് അന്തിമ പട്ടികയിലുള്ളത്.


Manu Ashokan Remembers Traffic Movie Director Rajesh Pillai | പത്ത് വര്‍ഷം മുമ്പ് ഈ ദിവസം, ഈ സമയം രാജേഷ് ഈ മുറിയില് ഉണ്ടായിരുന്നു; ഓര്‍മ്മകള് പങ്കുവെച്ച് മനു അശോകന് - Malayalam Filmibeat\n1 min ago മുൻ കാമുകനോടൊപ്പം സന്തോഷകരമായ നിമിഷം പങ്കുവെച്ച് ഐശ്വര്യ റായ് ബച്ചൻ, ഡേറ്റിംഗ് ചിത്രം വൈറലാകുന്നു\n12 min ago ആര്യ ദയാലുമാര് മുന്നോട്ട് ഒത്തിരി വരട്ടെ; ശുദ്ധവും അശുദ്ധം എന്ന വേര്‍തിരിവ് സംഗീതത്തിനില്ല, രേവതി സമ്പത്ത്\n1 hr ago ചക്കപ്പഴത്തിലെ അമ്മവേഷം സ്വീകരിച്ചത് ആശങ്കയോടെയെന്ന് ശ്രുതി, അര്‍ജുന്‍റെ ആ വിളി അനിയനും തുടങ്ങി\n1 hr ago മഞ്ജു വാര്യരെ കെട്ടിപ്പിടിച്ച് സംയുക്ത വര്‍മ്മ, ഗീതുവിനൊപ്പം പൂര്‍ണിമയും, ഇനിയും കൂടണമെന്ന് താരങ്ങള്\nNews ‘ശാസ്ത്രം വിശ്വാസമല്ല,പുതിയ ആചാരങ്ങൾ ഉണ്ടാക്കാതിരിക്കുക'; ദി ഗ്രേറ്റ് ഇന്ത്യൻ കിച്ചണെതിരെ ഹരീഷ് പേരടി\nSports റിഷഭ് പന്തുമായി എന്തെങ്കിലും പ്രശ്‌നമുണ്ടോ? സീനിയര് കീപ്പര് വൃദ്ധിമാന് സാഹ തുറന്ന് പറയുന്നു\nപത്ത് വര്‍ഷം മുമ്പ് ഈ ദിവസം, ഈ സമയം രാജേഷ് ഈ മുറിയില് ഉണ്ടായിരുന്നു; ഓര്‍മ്മകള് പങ്കുവെച്ച് മനു അശോകന്\n| Published: Friday, January 8, 2021, 16:48 [IST]\nട്രാഫിക് എന്ന സൂപ്പര് ഹിറ്റ് സിനിമ പിറന്നിട്ട് പത്ത് വര്‍ഷം. മലയാള സിനിമയില് വലിയൊരു വിജയം സൃഷ്ടിച്ച സൂപ്പര്‍ഹിറ്റ് ചിത്രമായിരുന്നു ട്രാഫിക്. വിനീത് ശ്രീനിവാസന്, ആസിഫ് അലി, കുഞ്ചാക്കോ ബോബന്, ശ്രീനിവാസന്, റഹ്മാന്, നമിത പ്രമോദ് തുടങ്ങി വമ്പന് താരനിര അണിനിരന്ന സിനിമ. കഥയിലും മേക്കിങ്ങിലും അവതരണത്തിലുമെല്ലാം പുതുമ കൊണ്ട് വന്ന ട്രാഫിക് പത്താം വാര്‍ഷികമാഘോഷിക്കുമ്പോള് ഓര്‍മ്മകളില് നിറയുന്നത് ചിത്രത്തിന്റെ സംവിധായകന് രാജേഷ് പിള്ളയെ ആണ്.\n2016 ല് പെട്ടെന്നായിരുന്നു രാജേഷ് പിള്ള അന്തരിച്ചത്. ട്രാഫികില് ഒന്നിച്ചുണ്ടായിരുന്ന സമയത്തെ ഓര്‍മ്മകള് പങ്കുവെച്ച് എത്തിയരിക്കുകയാണ് യുവസംവിധായകന് മനു അശോകന്. ഫേസ്ബുക്കിലൂടെ പങ്കുവെച്ച കുറിപ്പിലാണ് രാജേഷ് പിള്ളയെ ഓര്‍ക്കാത്തൊരു ദിവസം പോലുമില്ലെന്ന് മനു പറയുന്നത്.\n'ട്രാഫിക്ക് 'ന്റ്റെ പത്താം പിറന്നാള്! വൈകുന്നേരം വിളിച്ചപ്പോള് സഞ്ജു ചേട്ടന് ( ബോബി-സഞ്ജയ്)പറഞ്ഞു, 'പത്ത് വര്‍ഷം മുമ്പ് ഈ ദിവസം, ഈ സമയം , ഈ മുറിയില് രാജേഷ് ഉണ്ടായിരുന്നു. പടം വിജയമാണെന്നറിഞ്ഞ്; ഒരുപാട് ഫോണ് കോളുകള്‍ക്ക് നടുവില്. അറിയാമല്ലോ അയാളെ അക്ഷരാര്‍ത്ഥത്തില് തുള്ളിച്ചാടിയങ്ങനെ. 'ട്രാഫിക്ക്' എന്ന സിനിമയെ കുറിച്ച് എനിക്കൊന്നും എഴുതാനില്ല. പക്ഷേ പത്തുവര്‍ഷത്തിനിടയില് കാലം മാറ്റി എഴുതിയതൊക്കെ എന്നെ വിസ്മയിപ്പിക്കുന്നു. എന്നിലെ സിനിമ വിദ്യാര്‍ഥിക്കും മനുഷ്യനും അതൊരു പാഠമാകുന്നു...\nട്രാഫിക്കിലൂടെ വന്ന ക്യാമറാമാന് ഷൈജു ഖാലിദ് ഇന്ന് ഏതൊരു സംവിധായകനും ഒപ്പം ജോലിചെയ്യാന് കൊതിക്കുന്ന ടെക്‌നീഷ്യനായി വളര്‍ന്നിരിക്കുന്നു. അന്ന് അദ്ദേഹത്തിന്റ്റെ അസോസിയേറ്റായിരുന്ന ജോമോന് .ടി .ജോണ് ഇന്ത്യ മുഴുവന് അറിയപ്പെടുന്നതിലേക്ക് ഉയര്‍ന്നിരിക്കുന്നു. എഡിറ്റര് മഹേഷ് നാരായണന് കേരളം ഉറ്റുനോക്കുന്ന സംവിധായകനായിരിക്കുന്നു. ലിസ്റ്റിന് സ്റ്റീഫന് എന്ന അന്നത്തെ പുതിയ നിര്‍മ്മാതാവിന്റെ മാജിക് ഫ്രെയിംസ് പ്രതീക്ഷ തന്നു കൊണ്ട് തന്നെ മുന്നേറുന്നു.\nഗസ്റ്റ് റോളില് വന്ന നിവിന് പോളി ഇന്ന് സൂപ്പര് താരം. 'നിങ്ങളുടെ ഒറ്റ യെസ് ചരിത്രമാകും' എന്നുപറഞ്ഞ് തീയേറ്ററില് കയ്യടിയുണര്‍ത്തിയ ജോസ് പ്രകാശ് സാര് നമ്മെ വിട്ടു പോയി. ഈ പത്ത് വര്‍ഷത്തിനിടയില് എപ്പോഴോ ഞാന് രാജേഷേട്ടന്റെ അസിസ്റ്റന്റായി, സുഹൃത്തായി, അനിയനായി.. ട്രാഫിക്കിന്റെ എഴുത്തുകാരുടെ തിരക്കഥ ചെയ്തു കൊണ്ട് തന്നെ സംവിധായകനുമായി. കക്കാട് പറഞ്ഞതുപോലെ -'അപ്പോളാരെന്നുമെന്തെന്നുമാര്‍ക്കറിയാം'. പക്ഷേ, സങ്കല്‍പങ്ങളിലെ അനിശ്ചിതത്വങ്ങളില് പോലുമില്ലായിരുന്നല്ലോ, രാജേഷേട്ടന്റെ ഭാര്യ മേഘേച്ചി എന്റെ സിനിമയില് അസിസ്റ്റന്റ് ഡയറക്ടര് ആയി ജോലി ചെയ്യുമെന്ന്.\n'കാലമിനിയുമുരുളു' മെന്നറിയുമ്പോഴും കരുതിയതല്ലല്ലോ രാജേഷേട്ടാ, നിങ്ങളെന്നെയിട്ട് പോകുമെന്ന്. ഫോണ് വെക്കും മുമ്പ് ഞാന് ചോദിച്ചു- ' പത്താം വര്‍ഷമായപ്പോ എന്തുതോന്നുന്നു സഞ്ജുവേട്ടാ.. 'രാജേഷില്ലാതെ എന്തു പത്താം വര്‍ഷം മനൂ' രാജേഷിനെ അറിയാവുന്ന ഒരാള്‍ക്ക് മാത്രം മനസ്സിലാകുന്ന വാചകം. എനിക്കത് മനസ്സിലാകുന്നു, രാജേഷേട്ടനില്ലാത്തത് കൊണ്ട് നഷ്ടപ്പെട്ട സന്തോഷത്തിന്റെയും ഉള്ള് നിറയുന്ന സ്‌നേഹത്തിന്റെയും ഒരുപാട് ഒരുപാടൊരുപാട് ദിവസങ്ങള് ഇനിയുമുണ്ടാകുമായിരുന്നു, എനിക്കത് മനസ്സിലാകുന്നു. നിങ്ങളുടെ 'മനൂ' വിളിയില്ലാതെ ഒരു രസമില്ല രാജേഷേട്ടാ. ദിവസത്തിലൊരു പത്ത് തവണയെങ്കിലും ഇന്നും ഞാനത് മനസ്സില് കേള്‍ക്കാറുണ്ടെങ്കിലും...\nMore RAJESH PILLAI News\n13 കാരിയുടെ അമ്മയാവാന് പറ്റുമോ? സംവിധായകന്റെ ചോദ്യത്തിന് ലെന നല്‍കിയ മറുപടി ???\nഎന്നെക്കാള് ധൈര്യവും കോണ്‍ഫിഡന്‍സും രാജേഷ് പിള്ളയ്ക്കായിരുന്നു; ചാക്കോച്ചന് പറയുന്നു\nരാജേഷിന്റെ ഡ്രീം പ്രൊജക്ട് ഞാനും നിവിനും പൂര്‍ത്തിയാക്കും: കുഞ്ചാക്കോ ബോബന്\nരാജേഷ് പിള്ളയുടെ മോട്ടര് സൈക്കിള് ഡയറീസ്, പൂര്‍ത്തിയാക്കുമെന്ന് ഷാന് റഹ്മാന്\nദുശ്ശീലങ്ങളൊന്നുമുണ്ടായിരുന്നില്ല, രാജേഷിനെ കൊന്നത് പെപ്‌സി\nമോഹന്‍ലാലിനെ നായകനാക്കി നാല് വമ്പന് ചിത്രങ്ങള്, പൂര്‍ത്തിയാകും മുമ്പേ അവര് യാത്രയായി\nഫോണിലൂടെ പ്രണയത്തിലായി, വിവാഹ ദിവസം ആദ്യമായി നേരില് കണ്ടു... രാജേഷിന്റെ പ്രണയം..\nരാജേഷിന്റെ അസാധാരണമായ ഒരു ഡിമാന്റായിരുന്നു അത്\nRead more about: rajesh pillai രാജേഷ് പിള്ള\nManu Ashokan Remembers Traffic Movie Director Rajesh Pillai\nStory first published: Friday, January 8, 2021, 16:48 [IST]


ഫോക്‌സ്‌വാഗണ് ടൈഗൂണ് ലെഫ്റ്റ് ഹാന്‍ഡ് ഡ്രൈവിന്റെ പരീക്ഷണയോട്ടവും തകൃതി; കൂടുതല് വിവരങ്ങള് ഇങ്ങനെ - Malayalam DriveSpark\nഫോക്‌സ്‌വാഗണ് ടൈഗൂണ് ലെഫ്റ്റ് ഹാന്‍ഡ് ഡ്രൈവിന്റെ പരീക്ഷണയോട്ടവും തകൃതി; കൂടുതല് വിവരങ്ങള് ഇങ്ങനെ\nജര്‍മ്മന് വാഹന നിര്‍മ്മാതാക്കളായ ഫോക്‌സ്‌വാഗണില് നിന്നുള്ള പ്രധാന അവതരണങ്ങളില് ഒന്നാണ് ടൈഗൂണ്. ഉത്സവ സീസണോടെ വാഹനം അവതരിപ്പിച്ചേക്കുമെന്നാണ് സൂചന.\nഅവതരണത്തിന് മുന്നോടിയായി നിരവധി തവണ വാഹനത്തിന്റെ പരീക്ഷണയോട്ട ചിത്രങ്ങള് പുറത്തുവന്നിരുന്നു. ഇപ്പോഴിതാ പുതിയ പരീക്ഷണ ചിത്രങ്ങളും പുറത്തുവന്നിരിക്കുകയാണ്. മുംബൈ-സത്താറ സ്‌ട്രെച്ചിലെ പൊലീസ് ചെക്ക് പോസ്റ്റില് നിന്നാണ് മൂടിക്കെട്ടലുകള് ഒന്നും ഇല്ലാതെ പരീക്ഷണയോട്ടം നടത്തുന്ന വാഹനത്തിന്റെ ചിത്രങ്ങള് പുറത്തുവന്നത്.\nകണ്ടെത്തിയ ടൈഗൂണിന്റെ ചിത്രങ്ങളില് ഇത് ലെഫ്റ്റ് ഹാന്‍ഡ് ഡ്രൈവ് (LHD) വാഹനമായിരുന്നുവെന്ന് വെളിപ്പെടുത്തുന്നു. നമ്മുടെ വിപണിയില് നിന്ന് മറ്റ് വിപണികളിലേക്ക് കയറ്റുമതി ചെയ്യുന്ന മോഡലുകളും ഇന്ത്യന് മണ്ണില് പരീക്ഷിക്കപ്പെടുന്നുണ്ടെന്നാണ് ഇത് അര്‍ത്ഥമാക്കുന്നത്.\nഅതേസമയം ലെഫ്റ്റ് ഹാന്‍ഡ് ഡ്രൈവ് ടൈഗൂണ് ഇന്ത്യ-സ്‌പെക്ക് എസ്‌യുവിക്ക് സമാനമാണ്. സ്റ്റിയറിംഗ് വീല് എതിര്‍വശത്താണ് എന്നതൊഴിച്ചാല്, ഡിസൈനിലോ, ഫീച്ചറുകളിലോ ഫോക്‌സ്‌വാഗണ് മാറ്റങ്ങള് ഒന്നും തന്നെ അവതരിപ്പിച്ചിട്ടില്ല.\nഫ്രണ്ട് ഗ്രില്ലിലും ഫോഗ് ലാമ്പ് ഹൗസിംഗിനുചുറ്റും വാഹനത്തിന് ധാരാളം ക്രോം ഇന്‍സേര്‍ട്ടുകള് ലഭിക്കുന്നു. ബോക്‌സി അനുപാതങ്ങള് മോഡലില് നല്ല നിലപാട് സമ്മാനിക്കുന്നു.\nMOST READ: കുടുംബത്തിനായി കൂടുതൽ ഇടം; ഹെക്ടർ പ്ലസ് ഏഴ് സീറ്ററിന് പുത്തൻ TVC -യുമായി എംജി\nവാഹനത്തിന്റെ എസ്‌യുവി അനുഭൂതി വര്‍ദ്ധിപ്പിക്കുന്നത് സ്‌കിഡ് പ്ലേറ്റ്, പ്ലാസ്റ്റിക് ക്ലാഡിംഗ്, റൂഫ് റെയിലുകള് എന്നിവ ഇതിന് ലഭിക്കുന്നു. സിംഗിള്-ബാര് എല്‍ഇഡി ടെയില് ലാമ്പ് നല്‍കി കാറിന്റെ പിന്‍ഭാഗം മനോഹരമാക്കി. മുന്‍വശത്ത്, എല്‍ഇഡി ഹെഡ്‌ലൈറ്റുകളും, ഡേ ടൈം റണ്ണിംഗ് ലാമ്പുകളും ലഭിക്കും.\nജര്‍മ്മന് വാഹന നിര്‍മ്മാതാക്കള് അടുത്തിടെ അതിന്റെ ക്യാബിന്റെ ചിത്രങ്ങള് പങ്കുവെച്ചിരുന്നു. ഡ്യുവല്-ടോണ്, ബ്ലാക്ക് ബ്രൗണ് നിറത്തിലുള്ള ട്രീറ്റ്‌മെന്റും ടി-റോക്കിനോട് വളരെ സാമ്യമുള്ളതാണ്.\nMOST READ: സഹായഹസ്തവുമായി യൂബര്; കൊവിഡ് വാക്സിനേഷനുകള്‍ക്കായി സൗജന്യ സവാരി\nഡാഷ്ബോര്‍ഡിലെ സെന്റര് സ്റ്റേജ് വലിയ ടച്ച്സ്‌ക്രീന് ഇന്‍ഫോടെയ്ന്‍മെന്റ് ഡിസ്പ്ലേയാണ് ലഭിക്കുന്നത്. ഇത് 10 ഇഞ്ച് യൂണിറ്റായിരിക്കുമെന്ന് പ്രതീക്ഷിക്കുന്നു, അതിനടുത്തായി ഒരു വലിയ ഇന്‍സ്ട്രുമെന്റ് ക്ലസ്റ്ററും ലഭിക്കും.\nഅത് പൂര്‍ണ്ണമായും ഡിജിറ്റല് യൂണിറ്റാണ്. സംഗീതം, ടെലിഫോണ്, സാധ്യമായ ക്രൂയിസ് കണ്‍ട്രോള് എന്നിവയ്ക്കുള്ള നിയന്ത്രണങ്ങളുള്ള ഒരു ഫ്‌ലാറ്റ്-ബോട്ടം സ്റ്റിയറിംഗ് വീലും ടൈഗൂണിന് ലഭിക്കുന്നു. സെന്‍ട്രല് വെന്റുകള്‍ക്ക് കീഴില്, എയര്-കോണ് സിസ്റ്റം ഉള്‍പ്പെടെ മറ്റ് കാറിലെ പ്രവര്‍ത്തനങ്ങള്‍ക്കായി കൂടുതല് ബട്ടണുകള് ഉണ്ട്.\nഒരു ജോഡി യുഎസ്ബി ചാര്‍ജിംഗ് പോര്‍ട്ടുകള്, 12V ചാര്‍ജിംഗ് സോക്കറ്റ്, എഞ്ചിന് സ്റ്റാര്‍ട്ട്-സ്റ്റോപ്പ് ബട്ടണ് എന്നിവയും ക്യാബിന്റെ സവിശേഷതകളാണ്. എസ്‌യുവിക്ക് ഒരു കൂട്ടം സ്റ്റോറേജ് ഇടങ്ങള്, സെന്‍ട്രല് ആംറെസ്റ്റ്, ടു-ടോണ് ഫാബ്രിക്, ഫോക്‌സ് ലെതര് അപ്‌ഹോള്‍സ്റ്ററി എന്നിവയും വാഹനത്തിലെ സവിശേഷതകളാണ്.\nMQB A0 IN പ്ലാറ്റ്‌ഫോമിനെ അടിസ്ഥാനമാക്കിയുള്ളതാണ് ഫോക്‌സ്‌വാഗണ് ടൈഗൂണ് ഒരുങ്ങുന്നത്. ഭാവിയില് ഈ പ്ലാറ്റ്‌ഫോമിനെ അടിസ്ഥാനമാക്കി നിരവധി മോഡലുകള് വിപണിയില് എത്തുമെന്നും കമ്പനി വ്യക്തമാക്കിയിട്ടുണ്ട്.\n1.0 ലിറ്റര് TSI, 1.5 ലിറ്റര് TSI എന്നിങ്ങനെ രണ്ട് ടര്‍ബോചാര്‍ജ്ഡ് പെട്രോള് എഞ്ചിനുകളുമായാണ് ടൈഗൂണ് വരുന്നത്. ഓഫറില് ഡീസല് എഞ്ചിന് ഉണ്ടാകില്ല. 1.0 ലിറ്റര് TSI എഞ്ചിന് 113 bhp കരുത്തും 175 Nm torque ഉം നല്‍കുന്നു.\nആറ് സ്പീഡ് മാനുവല് അല്ലെങ്കില് ആറ് സ്പീഡ് ഓട്ടോമാറ്റിക് ഗിയര്‍ബോക്‌സ് ഉപയോഗിച്ച് ഇത് വാഗ്ദാനം ചെയ്യും. 1.5 ലിറ്റര് TSI യൂണിറ്റ് 148 bhp കരുത്തും 250 Nm torque ഉം സൃഷ്ടിക്കുന്നു. ഈ യൂണിറ്റിനൊപ്പം ആറ് സ്പീഡ് മാനുവല്, ഏഴ് സ്പീഡ് DSG ഓട്ടോമാറ്റിക് ഗിയര്‍ബോക്‌സ് ഓപ്ഷനുകളും ലഭ്യമാണ്.\nVolkswagen Taigun Left-Hand Drive Model Spotted Testing In India, Find Here All New Details. Read in Malayalam.


ഒരുപിടി അരിയുണ്ടോ.? എന്നാൽ വേഗം ഇതു ചെയ്യൂ.. ബാത്ത്റൂം സുഗന്ധം കൊണ്ട് നിറയും.!! 😳👌\nവീടിനകത്ത് ബാത്റൂം ഉള്ളവർ നേരിടുന്ന ഏറ്റവും വലിയ പ്രശ്നമാണ് ബാത്റൂമിൽ ഉള്ള അഴുക്ക് മണം പുറത്തേക്ക് വരുന്നത്. ദിവസവും വൃത്തിയാക്കിയാലും മണം വരുന്നത് കുറയാറില്ല. ഇത്തരത്തിൽ വരുന്ന അഴുക്ക് മണങ്ങൾ മാറാൻ ചെയ്യേണ്ടത് ഇത്ര മാത്രം ആണ്. ഒരു ചെറിയ ബൗൾ എടുത്ത് അതിലേക്ക് ഒരു പിടി അരി ഇടുക. നല്ല അരി ആയിരിക്കണം എടുക്കുന്നത്. ഇതിലേക്ക് ഒരു സ്പൂൺ ബേക്കിംഗ് സോഡയും\nചേർത്ത് നന്നായി ഇളക്കുക. ബേക്കിംഗ് സോഡയ്ക്ക് അഴുക്ക് മണങ്ങളെ വലിച്ചെടുക്കാനുള്ള ഒരു പ്രത്യേക കഴിവുണ്ട്. ബേക്കിംഗ് സോഡ അരിയുമായി നന്നായി മിക്സ് ചെയ്തതിനു ശേഷം അതിലേക്ക് നല്ല സുഗന്ധം കിട്ടാനായി എന്തെങ്കിലും എസെൻഷ്യൽ ഓയിലോ, അല്ലെങ്കിൽ ചെറുനാരങ്ങാ നീരോ, ഓറഞ്ച് തൊലി മുറിച്ച് ഒക്കെ ചേർത്തു കൊടുക്കാം. ഇതൊന്നുമില്ലെങ്കിലും ഒരു അടപ്പ് ഡെറ്റോൾ ചേർത്താലും മതി.\nമൂന്നും നന്നായൊന്ന് മിക്സ് ചെയ്തതിനു ശേഷം ബൗൾ ഒരു തുണി കൊണ്ടോ നല്ല അലുമിനിയം ഫോയിൽ കൊണ്ടോ നന്നായി മുറുക്കി കെട്ടി വയ്ക്കുക. ഒരു ചെറിയ ഹോൾ ഇട്ടു കൊടുക്കണം. ഇതിലൂടെ അഴുക്കു മണം മുഴുവനായും ഇല്ലാതാക്കാൻ സാധിക്കും. ഒരു മാസം വരെ ഇങ്ങനെ വെക്കാം. ഒരു മാസത്തിനു ശേഷം അരിയിൽ എസെൻഷ്യൽ ഓയിൽ ഓയിലോ അല്ലെങ്കിൽ ഡെറ്റോളോ തന്നെ കുറച്ചു കൂടെ ചേർത്തു കൊടുക്കാം.\nബേക്കിംഗ് സോഡ അരികിൽ ചേർത്തത് കൊണ്ട് തന്നെ അരി എത്രനാൾ വേണമെങ്കിലും കേടാവാതെ ഇരുന്നോളും. വീണ്ടും നമ്മുക്ക് ഇത് ഉപയോഗിക്കാൻ സാധിക്കും. കൂടുതൽ വിവരങ്ങൾക്ക് വീഡിയോ കാണുക. ഇതുപോലെ നിങ്ങളും വീട്ടിൽ ചെയ്തു നോക്കൂ.. നിങ്ങൾക്കും നല്ല റിസൾട്ട് കിട്ടുന്നതാണ്. ഈ വീഡിയോ നിങ്ങളെ എല്ലാവരെയും സഹായിക്കും എന്ന് കരുതുന്നു. Video credit: Grandmother Tips\nവിവാഹശേഷം പുതിയ സന്തോഷം പങ്കുവച്ച് ആലീസും സജിനും ലൈവിൽ! 😍 വിവാഹ ശേഷം ആദ്യമായി ലൈവിൽ ആലീസും സജിനും.!! 😍🔥 [വീഡിയോ]


Thalassery archdiocese explanations about the Miracle of Mother Mary, Balal | ബളാൽ മാതാവിന്റെ അത്ഭുതപ്രവൃത്തിയുടെ അധികാരികത ഉറപ്പുവരുത്താതെ അവിടേക്കുള്ള തീർത്ഥാടനത്തെ പ്രോത്സാഹിപ്പിക്കില്ല; പാലും തേനും എണ്ണയും ഒഴുക്കുന്ന 'അത്ഭുതം' നിരീക്ഷിക്കുകയാണ്; സോഷ്യൽ മീഡിയയിൽ വിമർശനം കൊഴുക്കുമ്പോൾ തലശ്ശേരി അതിരൂപതയുടെ വിശദീകരണം ഇങ്ങനെ - MarunadanMalayalee.com\nFebruary 07, 201602:04 PM IST Permalink\nകാസർഗോഡ്: കാസർകോഡ് ജില്ലയിലേ മലയോര മേഖലയായ വെള്ളരിക്കുണ്ടിന് സമീപത്തെ ബളാൽ എന്ന കൊച്ചു ഗ്രാമത്തിലെ മാതാവിന്റെ അത്ഭുതപ്രവൃത്തിയെ കുറിച്ചുള്ള വിശദമായ വാർത്തകൾ മറുനാടൻ മലയാളി തന്നെ പ്രസിദ്ധീകരിച്ചിട്ടുണ്ട. പ്ലാസ്റ്റർ ഓഫ് പാരീസിൽ തീർത്ത മേരി മാതാവിന്റെ തിരുസ്വരൂപത്തിൽ നിന്നും തേനും പാലും എണ്ണം ഒഴുകുന്നു എന്ന അത്ഭുതം കേട്ട് ആയിരങ്ങൾ അനുഗ്രഹത്തിനായി ഈ ഗ്രാമത്തിലേക്ക് ഒഴുകിയിരുന്നു. ഇതോടെയാണ് ഈ ഗ്രാമം പ്രശക്തമാകുന്നതും. എന്നാൽ ബളാൽ മാതാവിന്റെ തിരുസ്വരൂപത്തിൽ നിന്നും എണ്ണയും പാലും പുറത്തുവരുന്ന ഈ അത്ഭുതപ്രവൃത്തിയെ സോഷ്യൽ മീഡിയ പല വിധത്തിൽ പൊളിച്ചടുക്കിയിരുന്നു.\nഓമന എന്ന സ്ത്രീയുടെ വീട്ടലെ പരിശുദ്ധ കന്യകാ മറിയത്തിൻതിരുസ്വരൂപത്തിൽ നിന്നാണ് തേനും എണ്ണയും വന്നു കൊണ്ടിരിക്കുന്നത്. സ്വകാര്യമായി തന്നെ ഒരു ധനസമ്പാദന മാർഗ്ഗമായി തന്നെ ഈ വിശ്വാസത്തിന്റെ കഥ മാറി. കോട്ടയത്തു നിന്നും ബസുകൾ പോലും ഇവിടേക്ക് സർവീസ് തുടങ്ങി. ഇതോടെയാണ് സോഷ്യൽ മീഡിയ ബളാൽ മാതാവിന്റെ അത്ഭുതത്തെ പൊളിച്ചടുക്കുന്ന വിധത്തിൽ തെളിവുകളുമായി വന്നത്. കത്തോലിക്കാ വിശ്വാസികളാണ് കൂടുതലായി ബളാൽ മാതാവിന്റെ അത്ഭുത പ്രവൃത്തിയിൽ വിശ്വസിച്ച് എത്തിയതെന്നതിനാൽ ദീപിക പത്രത്തിൽ ഈ അത്ഭുതത്തെ പുകഴ്‌ത്തി വലിയ വാർത്തകളും വന്നു.\nഇതോടെ തലശ്ശേരി അതിരൂപത തന്നെ വിഷയത്തിൽ ഇടപെടാൻ ശ്രമം തുടങ്ങി. വത്തിക്കാന്റെ നിർദ്ദേശം അനുസരിച്ച് ഇത്തരം അത്ഭുത പ്രവൃത്തിക്കൾ കണ്ടാൽ അന്വേഷിക്കണം എന്നതിന്റെ അടിസ്ഥാനത്തിൽ അന്വേഷിക്കാൻ ഒരു സമിതയെ നിയോഗിക്കുകയും ചെയ്തു. എന്തായാലും ഈ സമിതിയുടെ അന്വേഷണ റിപ്പോർട്ട് പൂർണ്ണമായും പുറത്തുവന്നിട്ടില്ല. ഇതിനിടെയും ഓമനയുടെ വീട്ടിലേക്ക് ആയിരക്കങ്ങൾ ബളാൽ മാതാവിന്റെ അനുഗ്രഹം തേടിയെത്തി. എന്നാൽ, മറുനാടൻ വാർത്തകളുടെ അടിസ്ഥാനത്തിലും സോഷ്യ്ൽ മീഡിയയുടെ കടുത്ത വിമർശനങ്ങളുടെയും ഫലമായി ബളാൽ മാതാവിന്റെ അത്ഭുതത്തെ കുറിച്ച് വിശദീകരണവുമായി തലശ്ശേരി അതിരൂപത രംഗത്തുവന്നു. തലശ്ശേരി അതിരൂപതാ ബുള്ളറ്റിനിൽ രൂപതാ മെത്രാപ്പൊലീത്ത മാർ ജോർജ്ജ് ഞറളക്കാട് എഴുതിയ ലേഖനത്തിലാണ് ഇതേക്കുറിച്ച് വിശദീകരിക്കുന്നത്.\nമാതാവിന്റെ തിരുസ്വരൂപത്തിൽ നിന്നും തേനും പാലും എണ്ണയും ഒഴുകുന്ന അത്ഭുതത്തെ തള്ളാനും കൊള്ളാനും തയ്യാറാകാതെയാണ് തലശ്ശേരി അതിരൂപതയുടെ വിശദീകരണം. അതേസമയം തന്നെ സംഭവത്തിലെ ആധികാരികത ഉറപ്പുവരുത്താതെ അവിടേക്കുള്ള തീർത്ഥാടനവും പരസ്യപ്രചാരണവും സഭ പ്രോത്സാഹിപ്പിക്കില്ലെന്നും ലേഖനത്തിൽ വ്യക്തമാക്കുന്നു. മാതാവിന്റെ അത്ഭുതപ്രവൃത്തിയുടെ ആധികാരികത ഉറപ്പാക്കാൻ ദൈവം അവസരമൊരുക്കുമെന്ന പ്രതീക്ഷയും മാർ ജോർജ്ജ് ഞറളിക്കാട്ട് പങ്കുവെക്കുന്നു.\nബളാളിലെ അത്ഭുതത്തെ കുറിച്ച് ഉടനടി ഒരു തീരുമാനത്തിൽ എത്തുന്ന പാരമ്പര്യം തിരുസഭയ്ക്ക് ഇല്ലെന്നും തലശ്ശേരി രൂപതാ ബുള്ളറ്റിൻ വ്യക്തമാക്കുന്നു. ഓമയ്ക്കുണ്ടായ വെളിപാടും എണ്ണയൊഴുകുന്ന അത്ഭുതപ്രവൃത്തിയും സ്വകാര്യമായതിനാൽ അതിന്മേൽ കൂടുതൽ വിശദീകരണം നൽകാൻ ഒരുപാട് സമയം എടുക്കുമെന്നും ലേഖനത്തിൽ പറയുന്നു. സോഷ്യൽ മീഡിയയിൽ അടക്കം ഇതേക്കുറിച്ച് വാദപ്രതിവാദങ്ങൾ ശക്തമായ സാഹചര്യത്തിലാണ് തലശ്ശേരി അതിരൂപത വിശദീകരണവുമായി രംഗത്തുവന്നത്.\nതിരുസ്വരൂപത്തിൽ നിന്നും എണ്ണ ഒഴുകുന്ന അത്ഭുപ്രവൃത്തി 2014 ഡിസംബർ2നാണ് തുടങ്ങിയത്. ജില്ലയിലെ വെള്ളരിക്കുണ്ടിനു സമീപം ബളാൽ രജിസ്‌ട്രേഷൻ ഓഫീസിനെതിർ വശത്തു താമസിക്കുന്ന ഓമന എന്നയാളുടെ വീട്ടിലെ പരിശുദ്ധ കന്യകാ മറിയത്തിൻതിരുസ്വരൂപത്തിനു തിരുസ്വരൂപത്തിൽ നിന്ന് തേനും എണ്ണയും വന്നു കൊണ്ടിരിക്കുന്നത് തുടരുകയാണ്. ഇതു കാണാനും ഈ എണ്ണയിലൂടെ രോഗ ശാന്തിക്കും വേണ്ടിയാണ് ബളാലിലേക്ക് ആളുകൾ ഒഴുകിയെത്തുന്നത്. അങ്ങനെ ഓമനയുടെ വീട്ടിൽ വന്ന മാതാവ് ബളാൽ മാതാവായി.\nപതിനാറ് വർഷം മുമ്പ് ക്രൈസ്തവ വിശ്വാസത്തിലേക്ക് കടന്നുവന്ന അമ്പതു വയസുകാരിയായ ഓമന എന്ന അൽഫോൻസയുടെ ജീവിതം ദൈവത്തിന്റെ ഇടപെടൽ മൂലം മാറിമറിഞ്ഞത് വളരെ പെട്ടെന്നായിരുന്നുവെന്നാണ് ഇവിടെ എത്തുന്നവർ പറയുന്നതും പ്രചരിപ്പിക്കുന്നതും. ഈ കഥ തന്നെയാണ് വിശുദ്ധ എണ്ണയെന്ന പേരിലെ ആത്മീയ കച്ചവടത്തിന് മറയാകുന്നതും. അങ്ങനെ ബളാൽ മാതാവും രോഗശാന്തി ശുശ്രൂഷയിൽ പുതിയ ചരിത്രം രചിക്കുകയാണ്. ആരേയും കൈയിലെടുക്കാനാവുന്ന അൽഭുത പ്രവർത്തികളുടെ കഥ പ്രചരിപ്പിച്ചാണ് ബളാൽ മാതാവിനെ ജനപ്രിയയാക്കുന്നത്. എന്തായാലും ഒരുവർഷം കൊണ്ട് ബളാലിലെ ഓമനയുടെ വീട് തീർത്ഥാടന കേന്ദ്രമായി മാറിക്കഴിഞ്ഞു.\nകാസർഗോഡ് ജില്ലയിലെ വെള്ളരിക്കുണ്ടിന് സമീപമാണ് ബളാൽ. ഇവിടെ രജിസ്‌ട്രേഷൻ ഓഫീസിന് എതിർവശത്താണ് ഓമനയുടെ വീട്. ആദ്യ അത്ഭുതം നടന്നുകഴിഞ്ഞപ്പോൾ തന്നെ ആളുകളുടെ പ്രവാഹമായിരുന്നു ഓമനയുടെ വീട്ടിലേക്ക്. ഈ കഥ പ്രചരിക്കപ്പെട്ടതോടെ ആളുകൾ ധാരളമായി എത്തി. ഓമനയുടെ വീട്ടിലെ നിറഞ്ഞുതുളുമ്പിയ കുപ്പിയിൽ നിന്ന് വിശുദ്ധ എണ്ണ ധാരാളമായി ആളുകൾ അവരുടെ വീടുകളിലേക്ക് കൊണ്ടുപോവുകയും ചെയ്തിരുന്നു. എത്ര എടുത്താലും വീണ്ടും എണ്ണ കുപ്പിയിൽ നിറയുകയാണ്. ആദ്യം എണ്ണ മാത്രമാണ് ഇങ്ങനെ ഒഴുകിയിരുന്നതെങ്കിൽ ഇന്ന് നെയ്യ്, തേൻ, പാൽ എന്നിവയും ഒഴുകിത്തുടങ്ങിയിട്ടുണ്ട്. സുഗന്ധാഭിഷേകവും അനുഭവിക്കാൻ കഴിയുന്നു. ഇക്കഴിഞ്ഞ സെപ്റ്റംബർ എട്ടിന് മാതൃരൂപത്തിൽ നിന്ന് പാലാണ് ഒഴുകിയത്. ഇങ്ങനെ പല കഥകൾ പറഞ്ഞാണ് ബളാലിലേക്ക് ആളെ അടുപ്പിക്കുന്നത്.\nബുധൻ, ശനി ദിവസങ്ങളിലാണ് കൂടുതലായും ഈ അത്ഭുതങ്ങൾ നടക്കുന്നത്. അതുകൊണ്ട് തന്നെ ആ ദിവസങ്ങളിൽ ആളും കൂടും. തിരിക്ക് കൂടുമ്പോൾ സംവിധാനങ്ങളും കൂടുതലായി ഒരുക്കുന്നു. ദിനംപ്രതി ആയിരത്തി അഞ്ഞൂറോളം പേരാണ് ഇവിടെ പ്രാർത്ഥനയ്ക്കായി എത്തിച്ചേരുന്നത്. ഏഴുലിറ്റർ കൊള്ളുന്ന വലിയ ബെയ്‌സനിലാണ് മാതാവിന്റെ രൂപം പ്രതിഷ്ഠിച്ചിരിക്കുന്നത്. ഇതിന്റെ അടുത്ത് വല്യമ്മച്ചിക്ക് കൊടുത്ത കുപ്പിയും വച്ചിട്ടുണ്ട്. ഇവിടെ നിന്ന് ശേഖരിച്ചുകൊണ്ടുപോകുന്ന എണ്ണയും നെയ്യും അനേകരുടെ രോഗശാന്തിക്കും കാരണമാകുന്നുവെന്നാണ് പ്രചരണം ഓമനയുടെ അടുക്കൽവന്ന വല്യമ്മച്ചി ഇരുന്ന കസേരയിൽ ഇരിക്കുന്നവർക്ക് അത്ഭുതകരമായ രോഗസൗഖ്യം ഉണ്ടായതായും സാക്ഷ്യങ്ങളുണ്ട്.കൂടുതലും കാൻസർ രോഗികൾക്കായാണ് ഓമന പ്രാർത്ഥിക്കുന്നത്.\nബളാലിലേക്ക് മാതാവ് എത്തിയതിന് പിന്നിൽ പ്രചരിക്കുന്ന കഥ ഇങ്ങനെ: മജ്ജയിൽ കാൻസർ രോഗബാധിതയായി ശരീരം മുഴുവനും വേദനയും നീരുമായി കട്ടിലിൽ തന്നെ കഴിഞ്ഞുകൂടുകയായിരുന്നു അക്കാലങ്ങളിൽ ഓമന. റബർടാപ്പിംങും അയൽവീടുകളിലെ ജോലിയും ചെയ്താണ് ഓമന കുടുംബം നോക്കി നടത്തിയിരുന്നത്. നാലു വർഷം മുമ്പ് ഭർത്താവ് മരണമടയുകയും മകൾ വിവാഹിതായി കോട്ടയത്തേക്ക് പോവുകയും ചെയ്തതോടെ സെന്റ് വിൻസെന്റ് ഡി പോൾ സൈാസൈറ്റി നിർമ്മിച്ചുകൊടുത്ത ചെറിയ വീട്ടിൽ ഇളയമകനും ഓമനയും മാത്രമായിരുന്നു താമസം. അയൽക്കാരുടെ സഹായത്തോടെ ചികിത്സ മുന്നോട്ടുപോകുന്നുണ്ടായിരുന്നുവെങ്കിലും കഠിനമായ വേദനയിൽ ഓമന നീറിപിടയുകയായിരുന്നു.\nഅത്തരമൊരു ദിവസമാണ് (2014 ഡിസംബർ 2)മുറ്റത്തുനിന്ന് ആരോ വിളിക്കുന്നത് കട്ടിലിൽ കിടക്കുകയായിരുന്ന ഓമന കേട്ടത്. ആദ്യത്തെയും രണ്ടാമത്തെയും വിളിക്ക് പ്രത്യുത്തരിക്കാൻ തയ്യാറായില്ലെങ്കിലും വീണ്ടും വിളി തുടർന്നുകൊണ്ടിരുന്നതിനാൽ മനസ്സില്ലാമനസ്സോടെ ഓമന കട്ടിലിൽ നിന്നെണീറ്റ് മുൻവശത്തേക്ക് ചെന്നു. മുറ്റത്ത് ചട്ടയും മുണ്ടും ധരിച്ചുനില്ക്കുന്ന ഒരു അമ്മച്ചിയെയാണ് ഓമന കണ്ടത്. ഇന്നേവരെ കണ്ടിട്ടില്ലാത്ത ആൾ. മോളേ നിനക്ക് നല്ല ക്ഷീണം തോന്നുന്നുവല്ലോ.. നിനക്കെന്തുപറ്റിയെന്ന് വല്യമ്മച്ചിയുടെ ക്ഷേമാന്വേഷണത്തിന് ഓമന തന്റെ ശാരീരികവല്ലായ്മകൾ പറഞ്ഞു. അതുകേട്ടപ്പോൾ അമ്മച്ചി ഉദാരവതിയും സ്‌നേഹമയിയുമായി.. നീ അകത്തുപോയി എണ്ണയോ കുഴമ്പോ ഉണ്ടെങ്കിൽ അത് എടുത്തുകൊണ്ടുവാ..ഞാൻ തിരുമ്മിത്തരാം..\nഅമ്മച്ചി പറഞ്ഞു. ഉപയോഗിച്ച് ബാക്കിവന്നിരുന്ന കുഴമ്പ് അകത്തുനിന്ന് ഓമന എടുത്തുകൊണ്ടുവന്നു. അമ്മച്ചി അത് വാങ്ങി ഓമനയുടെ കൈകാലുകൾ തിരുമ്മി. അപ്പോൾതന്നെ എന്തോ ഒരു ആശ്വാസം പോലെ ഓമനയ്ക്ക് അനുഭവപ്പെട്ടു. അമ്മച്ചി എവിടുന്നാ.. എന്ന ഓമനയുടെ ചോദ്യത്തിന് ഞാൻ നേർച്ചയ്ക്ക് വന്നതാ എന്ന് അമ്മച്ചി മറുപടി പറഞ്ഞു. നേർച്ചപ്പണവുമായി തിരിച്ചുവന്നപ്പോൾ ഓമന കസേരയിൽ അമ്മച്ചിയെ കണ്ടില്ല. അമ്മച്ചി എവിടെ പോയി എന്ന് അമ്പരന്നു നിന്ന ഓമന അയൽവീടുകളിൽ അമ്മച്ചിയുണ്ടായിരിക്കുമെന്ന് കരുതി അവിടേയ്ക്ക് അന്വേഷിച്ചു ചെന്നു. ഇന്നലെ വരെ രോഗബാധിതയായി കട്ടിലിൽ കിടന്നിരുന്ന ഓമന ആരോഗ്യവതിയായി മുമ്പിൽ നില്ക്കുന്നതുകണ്ടപ്പോൾ അയൽക്കാരാണ് അമ്പരന്നത്. അപ്പോഴാണ് തനിക്ക് ലഭിച്ച അത്ഭുതരോഗസൗഖ്യത്തെക്കുറിച്ച് ഓമന തിരിച്ചറിയുന്നത്.\nഇല്ല..ശരീരത്തിൽ വേദനയില്ല.. പരിപൂർണ്ണസൗഖ്യം. ഇതെങ്ങനെ സംഭവിച്ചു എന്ന് അയൽക്കാരുടെ ചോദ്യത്തിന് ഓമന സംഭവിച്ചതെല്ലാം വിവരിച്ചു. അത് മാതാവ്തന്നെ.. മറ്റൊരിടത്തും ആ അമ്മച്ചിയെ കണ്ടെത്താതെ വന്നപ്പോൾ, ഓമനയ്ക്ക് പരിപൂർണ്ണസൗഖ്യം ലഭിച്ചപ്പോൾ എല്ലാവരും തീർച്ചപ്പെടുത്തി. പിന്നീട് പ്രാർത്ഥനയായി. ഡിസംബർ മൂന്ന്. വെളുപ്പിന് മാതാവിന്റെ രൂപത്തിന് മുമ്പിൽ നിന്ന് പ്രാർത്ഥിക്കുകയായിരുന്നു ഓമനയും മകനും. വല്യമ്മച്ചിക്ക് കൊടുത്ത കുഴമ്പുകുപ്പി ആ രൂപത്തിന് മുമ്പിൽ അപ്പോഴും ഉണ്ടായിരുന്നു. അപ്പോഴാണ് മറ്റൊരു അത്ഭുതം ഓമന കണ്ടത്. ആ കുപ്പിനിറഞ്ഞുകവിഞ്ഞ് എണ്ണ ഒഴുകുന്നു. വിവരമറിഞ്ഞ് ആളുകൾ ഓടിക്കൂടി. അത് ഇപ്പോഴും തുടരുന്നുവെന്നാണ് വിശ്വാസികൾ പറയുന്നത്.\nഇപ്പോൾ ഓമനയുടെ വീട്ടിലേക്ക് പുലർച്ചെ അഞ്ചു മണിക്കു തന്നെ ആളുകൾ എത്തിത്തുടങ്ങും. പ്രാർത്ഥനകൾക്കും മാതാവിന്റെ അൽഭുത എണ്ണ അൽപം സ്വന്തമാക്കുന്നതിനുമായി. എത്ര എടുത്താലും വീണ്ടും കുപ്പിയിൽ എണ്ണ നിറയുകയാണ്. കൊന്ത ചൊല്ലിയും പ്രാർത്ഥനകൾ നടത്തിയും എപ്പോഴും ഭക്തിയുടെ നിറവിലാണ് ഈ കൊച്ചു വീടിപ്പോൾ. പ്രശസ്തി ജില്ലയും കടന്ന് മുന്നേറുകയാണ്. ഇവിടേക്ക് കുമളി , കോട്ടയം , പാലാ , തൊടുപുഴ , എറണകുളം , കോഴിക്കോട് , കണ്ണൂർ , മാനന്തവാടി ,ഇരിട്ടി , തുടങ്ങിയ കേരളത്തിലെ പ്രധാനപെട്ട എല്ലാ സ്ഥലങ്ങളിൽ നിന്നും നേരിട്ട് ബസ് ബസ് സർവ്വീസ് ഉണ്ട്.\nതലശ്ശേരി രൂപത പുറത്തിറക്കിയ പ്രസ്താവനയുടെ പൂർണ രൂപം ചുവടെ കൊടുക്കുന്നു:\nയുവതിക്കെതിരെ ക്യാൻസറിനെതിരെ പോരാടുന്ന നന്ദുമഹാദേവ


Santhwanam : 'ശിവാഞ്ജലീയം' വരുന്നു : കാത്തിരിപ്പ് ഒരു ആഘോഷമാക്കി സോഷ്യല്‍മീഡിയ | Santhwanam serial sivanjaliyam special episodes coming soon promo viral on social media\nമധുരമൂറുന്ന പ്രണയനിമിഷങ്ങളുമായി ശിവാഞ്ജലീയം ഉടൻ വരുന്നു എന്ന് പറഞ്ഞാണ് പുതിയ പ്രൊമോ പുറത്തിറങ്ങിയിരിക്കുന്നത്.\nKerala, First Published Nov 25, 2021, 9:29 PM IST\nകൂട്ടുകുടുംബത്തിന്റെ സ്‌നേഹവും കരുതലും മലയാളിക്ക് സമ്മാനിക്കുന്ന പരമ്പരയാണ് സാന്ത്വനം(Santhwanam). കെട്ടുറപ്പുള്ള കഥയോടൊപ്പം മികച്ച താരങ്ങളും ഒത്തുച്ചേര്‍ന്നതോടെ പരമ്പര മലയാളികള്‍ക്ക് സമ്മാനിക്കുന്നത് മനോഹരമായൊരു ദൃശ്യാനുഭവമാണ്. രസകരമായ നിമിഷങ്ങളും കുടുംബത്തിന്റെ കെട്ടുറപ്പുള്ള രംഗങ്ങളുമെല്ലാം ആരാധകര് ആഘോഷിക്കാറുണ്ടെങ്കിലും ആരാധകര്‍ക്ക് ഏറെ പ്രിയം ശിവാഞ്ജലിയുടെ കുറുമ്പും പ്രണയവും നിറഞ്ഞ നിമിഷങ്ങള് തന്നെയാണ്. ശിവന് അഞ്ജലി എന്നീ ജോഡികളെ പ്രേക്ഷകര് ഏറെ പ്രിയത്തോടെ വിളിക്കുന്നതാണ് ശിവാഞ്ജലി.\nഇനി വരാനിരിക്കുന്നത് ശിവാഞ്ജലിയുടെ മനോഹരമായ പ്രണയ നിമിഷങ്ങളാണെന്ന് പറഞ്ഞുകൊണ്ട് കഴിഞ്ഞദിവസമാണ് ഏഷ്യാനെറ്റിന്റെ ഏറ്റവും പുതിയ പ്രൊമോ വന്നത്. അതില്‍പിന്നെ അതിനായുള്ള ആവേശകരമായ കാത്തിരിപ്പിലാണ് ആരാധകരുള്ളത്. നിങ്ങളിപ്പോള് വലിയ ഹീറോയല്ലെ എന്ന് അഞ്ജലി പറയുമ്പോള്, എനിക്ക് ഹീറോയൊന്നും ആകേണ്ടെന്നും ഇങ്ങനെയൊക്കെ ജീവിച്ച്‌പോയാല് മതിയെന്നുമാണ് ശിവന് പറയുന്നത്. അപ്പോള് ശിവന് മറുപടിയായി അഞ്ജലി പറയുന്നത് എനിക്ക് എന്നും നിങ്ങള് ഹീറോ തന്നെയെന്നാണ്. കൂടാതെ അതിമനോഹരമായ പ്രണയനിമിഷങ്ങള് കൂട്ടിക്കലര്‍ത്തിയ പ്രൊമോയാണ് പുതുതായി വന്നിരിക്കുന്നത്. ശിവനും അഞ്ജലിയും ഒന്നിച്ച് ബൈക്കില് പോകുന്നതും, ശിവന് അഞ്ജലിയെ നോക്കി കണ്ണിറുക്കുന്നതുമെല്ലാം പെട്ടന്നുതന്നെ വൈറലായിക്കഴിഞ്ഞു.\nഅടുത്തയാഴ്ച മുതല് പ്രേക്ഷകരെ കാത്തിരിക്കുന്നത് പ്രണയാര്‍ദ്രമായ നിമിഷങ്ങളാകുമെന്ന് പറഞ്ഞാണ് ഏഷ്യാനെറ്റിന്റെ പേജിലൂടെ പ്രൊമോ വന്നിരിക്കുന്നത്. 'നിങ്ങള് കാണാന് കാത്തിരിക്കുന്ന ആ പ്രണയത്തിന്റെ ശിവാജ്ഞലീയം ഉടന്.' എന്ന ക്യാപ്ഷനോടെയാണ് വീഡിയോ ഉള്ളത്. പ്രൊമോയില് പറയുന്നതുപോലെ ഷുഗര്‍ക്രഷ് നിമിഷങ്ങള്‍ക്കായുള്ള കാത്തിരിപ്പിലാണ് ആരാധകരും. വീഡിയോയുടെ അടിയിലുള്ള മനോഹരമായ കമന്റുകള് കണ്ടാല്‍മതി സാന്ത്വനം എത്രമാത്രം ആളുകളെ സ്വാധീനിച്ചു എന്ന് മനസ്സിലാക്കാന്. വീട്ടുകാരോടെന്ന പോലെയാണ് മിക്ക ആരാധകരും വീഡിയോയ്ക്ക് കമന്റ് ഇടുന്നത്.\n'ശിവാഞ്ജലീയം' പ്രൊമോ കാണാം\nLast Updated Nov 25, 2021, 9:29 PM IST\nLakshmi Nakshathra : 'അമ്മ്യാര് അമ്മൂമ്മ ദോശ'; സീക്രട്ട് റെസിപ്പി പങ്കുവച്ച് ലക്ഷ്‍മി നക്ഷത്ര\nManju Pillai : 'കുട്ടി എത്രയിലാ പഠിക്കുന്നത്' - മഞ്‍ജു പിള്ളയോട് ആരാധകരുടെ ചോദ്യം\nSanthwanam : 'ഇനി വെറും സാന്ത്വനം ഹരിയല്ല, ബുള്ളറ്റ് ഹരി'- 'സാന്ത്വനം' റിവ്യു\nkarikku: 'കരിക്കി'ലെ അർജുന് വിവാഹം; പ്രിയതമയ്‌ക്കൊപ്പമുള്ള ചിത്രവുമായി താരം\nമലയിൻകീഴ് സംഭവം ഞെട്ടിപ്പിക്കുന്നത്, പിണറായിക്ക് നരേന്ദ്ര മോദിയുടെ സ്റ്റൈലെന്നും വിഡി സതീശൻ\nFact Check : തക്കാളി വഴിയരികില് കളഞ്ഞ് കര്‍ഷകര്;ഏഷ്യാനെറ്റ് ന്യൂസിന്‍റെ ദൃശ്യങ്ങള് ഉപയോഗിച്ച് വ്യാജപ്രചാരണം\nPocso : 'പോക്സോ കേസില് കുടുക്കി'; ചാരായം വാറ്റ് എക്സൈസിനെ അറിയിച്ചതിലുള്ള പ്രതികാരമെന്ന് വയോധികയുടെ പരാതി\nBig Ticket : ഏറ്റവും വലിയ ഗ്രാന്‍ഡ് പ്രൈസുമായി ബിഗ് ടിക്കറ്റ്; 50 കോടി രൂപ നേടുന്ന ഭാഗ്യശാലി നിങ്ങളാകാം\nഏഷ്യയിലെ ഏറ്റവും വലിയ വന്യജീവി എലിവേറ്റഡ് കോറിഡോർ പദ്ധതിക്ക് ഡിസംബര് നാലിന് പ്രധാനമന്ത്രി തറക്കല്ലിടും


Tuesday 12 December 2017 11:16 am IST\nകൊച്ചി: പെരുമ്പാവൂരില് നിയമ വിദ്യാര്‍ത്ഥി ജിഷയെ ലൈംഗിക പീഡനത്തിനിരയാക്കി ക്രൂരമായി കൊലപ്പെടുത്തിയ കേസില് ഏക പ്രതി അസം സ്വദേശി അമീറുള് ഇസ്ലാം കുറ്റക്കാരന്. എറണാകുളം പ്രിന്‍സിപ്പല് സെഷന്‍സ് കോടതിയുടേതാണ് വിധി. ശിക്ഷ ഇന്ന് രാവിലെ 11ന് പ്രഖ്യാപിക്കും.\nഅന്വേഷണ സംഘം ഹാജരാക്കിയ ഡിഎന്‍എ ഫലങ്ങളുടേയും 10 സുപ്രധാനതെളിവുകളുടെയും അടിസ്ഥാനത്തിലാണ് വിധി. വീട്ടില് അതിക്രമിച്ചു കയറല്, മാനഭംഗം, കൊലപാതകം തുടങ്ങിയ കുറ്റങ്ങള് ചെയ്തത് അമീറാണെന്ന് കോടതി കണ്ടെത്തി. ഇന്ത്യന് ശിക്ഷാ നിയമം 449, 342, 376, 376 എ, 302 എന്നീ വകുപ്പുകള് പ്രകാരമാണ് ശിക്ഷ വിധിക്കുക. പ്രിന്‍സിപ്പല് സെഷന്‍സ് ജഡ്ജി എന്. അനില്‍കുമാറാണ് വിധി പ്രസ്താവിച്ചത്. പെരുമ്പാവൂരിലെ ഇതര സംസ്ഥാന തൊഴിലാളി ക്യാമ്പില് കഴിഞ്ഞിരുന്ന അസം സ്വദേശി അമീറുല് ഇസ്ലാം വീട്ടില് അതിക്രമിച്ചു കയറി ജിഷയെ മാനഭംഗപ്പെടുത്തിയ ശേഷം കൊലപ്പെടുത്തുകയായിരുന്നു എന്നാണ് പ്രോസിക്യൂഷന് കേസ്.\nശാസ്ത്രീയ തെളിവുകള് ഹാജരാക്കിയാണ് പ്രോസിക്യൂഷന് വാദിച്ചത്. ജിഷയുടെ വസ്ത്രത്തില് നിന്നും ലഭിച്ച അമീറുള് ഇസ്ലാമിന്റെ ഉമിനീര്, കത്തിയില് നിന്നും ലഭിച്ച രക്തം, ജിഷയുടെ വീട്ടിലെ വാതിലിലുണ്ടായിരുന്ന രക്തം, കട്ടിലിലുണ്ടായിരുന്ന രക്തം, അമീറുളിന്റെ വിരലടയാളം എന്നിവയാണവ. ഡിഎന്‍എ ഫലമാണ് കേസില് നിര്‍ണ്ണായകമായത്. ശാസ്ത്രീയ തെളിവുകളുടെ അടിസ്ഥാനത്തില് തെളിയിച്ച ആദ്യ കേസ് കൂടിയായിരിക്കും ഇത്.\n2016 ഏപ്രില് 28നാണ് പെരുമ്പാവൂര് കുറുപ്പംപടിയിലെ കനാല് ബണ്ട് പുറമ്പോക്കിലെ അടച്ചുറപ്പില്ലാത്ത വീട്ടില് ജിഷയെ കൊല്ലപ്പെട്ട നിലയില് കണ്ടെത്തിയത്. ആറ് മാസത്തോളം കേസില് രഹസ്യവിചാരണ നടന്നു. അന്തിമ വാദം നവംബര് 21നാണ് ആരംഭിച്ചത്. 195 സാക്ഷികളുണ്ട്. 125 രേഖകളും 75 തൊണ്ടിസാധനങ്ങളും അടങ്ങുന്ന പട്ടികയാണ് 527 പേജുകളുള്ള കുറ്റപത്രത്തിനൊപ്പം പോലീസ് സമര്‍പ്പിച്ചത്.\nപ്രധാനപ്പെട്ട രണ്ടു തെളിവുകള് ഇനിയും കണ്ടെത്താന് കഴിഞ്ഞിട്ടില്ലെന്ന് പോലീസ് കുറ്റപത്രത്തില് നിന്ന് വ്യക്തമാക്കുന്നു. കൊലനടക്കുമ്പോള് അമീറുള് ധരിച്ചിരുന്ന വസ്ത്രങ്ങളും ഉപയോഗിച്ചിരുന്ന മൊബൈല് ഫോണും അന്വേഷണസംഘത്തിന് കണ്ടെത്താനായില്ല. കൊലനടത്തുന്നതിനു രണ്ടു ദിവസം മുന്‍പുതന്നെ മൊബൈല് ഫോണ് അമീറുള് നശിപ്പിച്ചതായാണ് പോലീസിന്റെ നിഗമനം. ഫോണ് എന്തിനാണ് നശിപ്പിച്ചതെന്നു കുറ്റപത്രത്തില് വ്യക്തമാക്കിയിട്ടുമില്ല. തെളിവ് നശിപ്പിക്കല്, പട്ടികവിഭാഗ പീഡനനിയമം എന്നിവയനുസരിച്ച് അമീറുള് കുറ്റക്കാരനാണെന്ന് കണ്ടെത്താനായിട്ടില്ല.


ജനവിധി തേടുന്നത് ജനാധിപത്യം - Chandrika Daily\nHome Articles ജനവിധി തേടുന്നത് ജനാധിപത്യം\nജനവിധി തേടുന്നത് ജനാധിപത്യം\nലോകത്തിലെ ഏറ്റവും വലിയ ജനാധിപത്യ രാജ്യം എന്ന പെരുമയില് ഇന്ത്യ തുടരണമോയെന്നു തീരുമാനിക്കപ്പെടുന്ന നിര്‍ണായക ജനവിധിയാണ് ഇത്തവണത്തേത്. ജനാധിപത്യത്തെ ശക്തിപ്പെടുത്താന് സമ്മതിദാനാവകാശം വിനിയോഗിക്കുക എന്ന പണ്ടേ പറഞ്ഞുപോരുന്ന ആഹ്വാനത്തിനുപകരം ജനാധിപത്യത്തെ സംരക്ഷിക്കാന് ദേശബോധത്തിന്റെയും ദിശാബോധത്തിന്റെയും കച്ചകെട്ടിയിറങ്ങുക എന്നു രാജ്യമെങ്ങു നിന്നും മുന്നറിയിപ്പുകള് വന്നുകഴിഞ്ഞു. ഒപ്പം സംഘ്പരിവാറിന്റെ ഉള്ളിലിരിപ്പുകളും പുറത്തു വന്നുതുടങ്ങി. ഇത്തവണ രാജ്യത്ത് ബി.ജെ.പി അധികാരത്തില്‍വന്നാല് പിന്നീടൊരു തെരഞ്ഞെടുപ്പ് ഉണ്ടാവില്ലെന്ന് ബി.ജെ.പി എം.പികൂടിയായ സാക്ഷി മഹാരാജ് വിളിച്ചുപറഞ്ഞതു അദ്ദേഹത്തിന്റെ ഇംഗിതം മാത്രമല്ല. താനൊരു സന്യാസിയാണെന്നും ഭാവി തനിക്ക് മുന്‍കൂട്ടി പ്രവചിക്കാനാകുമെന്നുമുള്ള അദ്ദേഹത്തിന്റെ പ്രസ്താവന ഉള്ളിലിരിപ്പു പുറത്തായതാണ്. 2019ല് ബി.ജെ.പി വിജയിച്ചാല് അടുത്ത അമ്പത് വര്‍ഷത്തേക്ക് പാര്‍ട്ടിയെ അധികാരത്തില്‍നിന്നും താഴെയിറക്കാനാവില്ലെന്ന ബി.ജെ.പി ദേശീയ അധ്യക്ഷന് അമിത്ഷായുടെ പ്രതീക്ഷ കൃത്യതയോടെ സംഘ്പരിവാരം നടപ്പാക്കുന്ന പദ്ധതികളില് ഊന്നിയുള്ളതാണ്. ഇത്തവണത്തേത് ഇന്ത്യ ജനാധിപത്യ മതനിരപേക്ഷ രാജ്യമായി നിലനില്‍ക്കണോ എന്ന് തീരുമാനിക്കുന്ന തെരഞ്ഞെടുപ്പാണെന്നാലും പ്രതിപക്ഷ പാര്‍ട്ടികള് ഇതിനെ അര്‍ഹിക്കുന്ന ഗൗരവത്തില് കാണുന്നുണ്ടോ എന്ന് സംശയമാണ്. ഇന്ത്യന് ജനതയുടെ മൂന്നിലൊന്നിനെപോലും സ്വാധീനിക്കാത്ത ഫാഷിസത്തിന്റെയും ഏകാധിപത്യത്തിന്റെയും രാഷ്ട്രീയ സംഹിത വീണ്ടും അധികാരത്തിലേക്കെത്തുന്നുണ്ടെങ്കില് അത് പ്രതിപക്ഷ കക്ഷികളുടെ ഏകീകരണമില്ലായ്മകൊണ്ടുമാത്രമായിരിക്കും. ഭരണത്തേക്കാള് രാജ്യത്ത ിന്റെ ഭാവി പരിഗണിച്ചുള്ള രാഷ്ട്രീയ ബാന്ധവങ്ങള് കാലത്തിന്റെ ആവശ്യമായിരിക്കുന്നു. ബി. ജെ.പി ഭരണം കുത്തിവെച്ച വെറുപ്പും വിദ്വേഷവും ഇല്ലായ്മ ചെയ്യുകയെന്നതു മാത്രമല്ല ജനാധിപത്യം നിധിപോലെ കാത്തുസൂക്ഷിക്കേണ്ടതും ഇന്നോരോ ഭാരതീയന്റെയും ഉത്തരവാദിത്തമാണ്.\nവ്യാജ പ്രചാരണങ്ങള്‍കൊണ്ട് സ്വയം കൃതാനര്‍ത്ഥങ്ങളെ മറച്ചുപിടിക്കാനുള്ള ഒടുക്കത്തെ പരിശ്രമങ്ങളിലാണ് പ്രധാനമന്ത്രി നരേന്ദ്ര മോദിയും പരിവാരവും. അതേസമയം ഉള്ളുപൊള്ളയായ വൈകാരികത്തള്ളിച്ചകളും വാഗ്ദാന ലംഘനവും സ്വജനപക്ഷപാതവും അഴിമതിയുമാണ് മോദി ഭരണമെന്ന യാഥാര്‍ത്ഥ്യം ജനങ്ങളെ ബോധ്യപ്പെടുത്താനുള്ള അക്ഷീണ പരിശ്രമത്തിലാണ് രാഹുല്‍ഗാന്ധിയുടെ നേതൃത്വത്തില് കോണ്‍ഗ്രസും പ്രതിപക്ഷ കക്ഷികളും. വരുന്ന തെരഞ്ഞെടുപ്പ് രാജ്യത്തിന്റെ ഭാവി തീരുമാനിക്കുന്ന ഒരവസരമാണെന്നതിനു ഇനിയും എണ്ണിയാല് തീരാത്ത കാരണങ്ങള് വേറെയുമുണ്ട്. അധസ്ഥിത ന്യൂനപക്ഷ വിഭാഗങ്ങളോടുള്ള അസഹിഷ്ണുതക്കും ഫാഷിസ്റ്റ് നിലപാടുകള്‍ക്കുമെതിരെയുള്ള പൗരസമൂഹത്തിന്റെ പ്രതികരണംകൂടി പ്രതിഫലിക്കുന്ന ജനവിധിയാണ് ഇന്ത്യയിലെ മതേതര ജനാധിപത്യ വിശ്വാസികള് കൊതിക്കുന്നത്.\nപശു ഭക്തിയുടെ പേരില് നൂറിലേറെ മനുഷ്യര്‍ക്ക് ജീവഹാനി വന്നുഭവിച്ച രാജ്യമായി മോദി ഭരണത്തില് ഇന്ത്യ മാറി. എല്ലാ ജനവിഭാഗങ്ങളുടെയും നിലനില്‍പ്പ് സംരക്ഷിക്കപ്പെടുകയും അടിസ്ഥാന സൗകര്യങ്ങള് മെച്ചപ്പെടുകയും ചെയ്യുന്ന രീതിയില് മനുഷ്യാവകാശം ഉറപ്പുവരുത്തേണ്ടതു ജനാധിപത്യ വ്യവസ്ഥയുടെ അവിഭാജ്യ ഘടകമാണ്. പകരം ന്യൂനപക്ഷങ്ങള് അരക്ഷിതരായി മാറുന്നതും വിദേശ രാജ്യങ്ങളുടെ പഠനങ്ങളിലും റിപ്പോര്‍ട്ടുകളിലും ഇന്ത്യനവസ്ഥകളെ ചൊല്ലി ആശങ്കയുയരുകയുമാണുണ്ടായത്. ഇന്ത്യയില് മതപരമായ അസഹിഷ്ണുത ക്രമാതീതമായി കൂടിയെന്നും അക്രമങ്ങള് തടയാന് കേന്ദ്ര സര്‍ക്കാറിന്റെ കാര്യക്ഷമമായ ഇടപെടല് ഇല്ലെന്നും മത സ്വാതന്ത്ര്യത്തെക്കുറിച്ച് തയ്യാറാക്കിയ അമേരിക്കന് റിപ്പോര്‍ട്ട് ചൂണ്ടിക്കാട്ടി പ്രസിഡണ്ട് ട്രംപും മോദിയും തമ്മിലുള്ള അടുപ്പം നിലനില്‍ക്കവേ തന്നെയായിരുന്നു അത്. മതത്തിന്റെ പേരില് രാജ്യം ഇന്ന് കൂടുതല് വിഭജിക്കപ്പെട്ടിരിക്കുന്നു. പുരോഗമന സംസ്‌കാരമുള്ള രാജ്യം എന്നത് വെറുംവാക്കായി. ജനാധിപത്യപരമായി തെരഞ്ഞെടുക്കപ്പെട്ട പ്രധാനമന്ത്രി ഒരിക്കല്‍പോലും ജനങ്ങളെ കേള്‍ക്കാന് തയ്യാറായില്ല, ജനതയുടെ സ്വരമായ മാധ്യമങ്ങളെ അഭിമുഖീരിച്ചില്ല. ഏറ്റവും കൂടുതല് റേഡിയോ പ്രസംഗങ്ങള് നടത്തിയ മോദി ഒരിക്കല്‍പേലും മാധ്യമ പ്രവര്‍ത്തകരുടെ ചോദ്യങ്ങളെ അഭിമുഖീരിക്കാന് തയ്യാറായതേയില്ല.\nആദ്യമായി സ്വന്തം പണം ക്യൂ നിന്നു വാങ്ങി ജീവസന്ധാരണം ചെയ്യേണ്ട ഗതികേട് രാജ്യത്തെ പൗരന്മാര്‍ക്ക് സമ്മാനിച്ചതും മോദി ഭരണത്തിന്റെ ദുരന്തഫലമായിരുന്നു. നോട്ടു നിരോധനംമൂലം സ്വന്തം പണമെടുക്കാനുള്ള ക്യൂവിലും തെരക്കിലുംപെട്ട് നൂറുകണക്കിനാളുകള് മരിച്ചതുമാത്രമല്ല രാജ്യത്തിന്റെ സാമ്പത്തിക വ്യവസ്ഥ താറുമാറാക്കിയതും മോദിയന് വങ്കത്തത്തിന്റെ ഫലം തന്നെ. മുന് പ്രധാനമന്ത്രിയും ലോകത്തിലെ മികച്ച സമ്പദ് ശാസ്ത്രജ്ഞനുമായ മന്‍മോഹന് സിങ് പറഞ്ഞതുപോലെ ഒരുപാട് പാടുപെട്ടിട്ടാണ് രാജ്യത്തിന്റെ സാമ്പത്തിക വളര്‍ച്ച പത്തു വര്‍ഷത്തോളം ഏഴു ശതമാനത്തില് നിലനിര്‍ത്താന് യു.പി.എക്ക് സാധിച്ചത്. നോട്ടു നിരോധനത്തിലൂടെയും ജി.എസ്.ടിയിലൂടെയും മോദി അത് കളഞ്ഞുകുളിച്ചു. ഇപ്പോള് നോട്ട് നിരോധനത്തെ പറ്റി ഒരക്ഷരം മിണ്ടുന്നില്ല മോദി.\nകണ്ണില് ചോരയില്ലാത്ത വിവേചനം കൊണ്ടു ലക്ഷക്കണക്കിന് പൗരന്മാരെ അഭയാര്‍ത്ഥി ജീവിതത്തിലേക്കു തള്ളിവിട്ട ദേശീയ പൗരത്വ രജിസ്റ്ററാണ് മോദി ഭരണത്തിന്റെ മറ്റൊരു ദുരന്തം. ഇപ്പോള് 40 ലക്ഷം പേരാണ് പൗരത്വം തെളിയിക്കാന് പറ്റാതെ ലിസ്റ്റിലുള്ളത്. മോദിക്കൊപ്പം ഘടകകക്ഷികളായിനിന്ന നോര്‍ത്ത് ഈസ്റ്റ് സംസ്ഥാനങ്ങളിലെ പാര്‍ട്ടികള് ഇപ്പോള് ഈ ക്രൂരത കണ്ടു സഖ്യത്തില്‍നിന്നും പിന്മാറി. ഗോവധ നിരോധനം സംബന്ധിച്ച മോദിയുടെ തീരുമാനം രാജ്യത്തെ പിടിച്ചുകുലുക്കിയതുപോലെ പൗരത്വ പട്ടികയും ഇന്ത്യ എന്ന ഏകതയെ ഏറെ ഭിന്നിപ്പിച്ചു. ആധുനിക കാലത്തെ ജാതി വ്യവസ്ഥ എന്ന് ആക്ഷേപിക്കപ്പെട്ട, പത്താംക്ലാസ് പാസാകാത്തവര് രാജ്യത്തിന് പുറത്തുപോകുമ്പോള് എമിഗ്രേഷന് ക്ലിയറന്‍സ് നിര്‍ബന്ധമാക്കി ഇവര്‍ക്ക് ഓറഞ്ച് നിറത്തിലുള്ള പാസ്പോര്‍ട്ട് നല്‍കാന് തീരുമാനമെടുത്തതുപോലെ വങ്കത്തങ്ങളും പാപ്പരത്തങ്ങളും വീണ്ടും വീണ്ടും ആവര്‍ത്തിക്കപ്പെട്ടു. പൗരന്മാരെ രണ്ട് തട്ടിലാക്കാനും സാമൂഹ്യ ജീവിതത്തില് അധസ്ഥിതരായ മനുഷ്യരെ പുറത്താക്കി ശുദ്ധീകരണം നടത്താനമുള്ള നിഗൂഢ ലക്ഷ്യങ്ങള് മുന്നില് കണ്ടുള്ളവയായിരുന്നു ആ ശ്രമങ്ങളില് പലതും. ഭയം പലപ്പോഴും രാജ്യത്തെ പൊതു വികാരമാക്കി മാറ്റാന് മോദിക്കു കഴിഞ്ഞു.\nഎതിരഭിപ്രായമുള്ളവരെയും നീതിന്യായത്തിനു വില കല്‍പിച്ചവരേയും കൊന്നുതള്ളാനും നിശബ്ദരാക്കാനും മോദി മൗനാനുവാദം നല്‍കി. രാജ്യത്ത് ആദ്യമായി എഴുത്തുകാരും സാംസ്‌കാരിക പ്രവര്‍ത്തകരും അതി നിന്ദ്യമായി അക്രമിക്കപ്പെടുകയും കൊല്ലപ്പെടുകയും ചെയ്തു. വാതോരാതെ സംസാരിക്കുന്ന മോദി മൗനം ഭൂഷണമാക്കി. വര്‍ഗീയതുമായി ബന്ധപ്പെട്ട പ്രശ്നങ്ങളില് മോദി മൗനം അവലംബിക്കുന്നു. മോദിയുടെ മൗനവും എഴുത്തുകാര്‍ക്കും കലാകാരന്മാര്‍ക്കും നേരെ നടന്ന ആക്രമണവും ചോദ്യം ചെയ്തവരുടെ ദേശസ്നേഹത്തെ ചോദ്യം ചെയ്തുകൊണ്ടുള്ള സംവാദങ്ങളും രാജ്യത്തുണ്ടായി. അമീര്‍ഖാനെയും ഷാരൂഖ്ഖാനെയും പോലുള്ളവര് പോലും രാജ്യത്ത് സുരക്ഷിതത്വമില്ലായ്മയുണ്ടെന്നു പറഞ്ഞതിന്റെ പേരില് വിമര്‍ശനങ്ങള് ഏറ്റുവാങ്ങി. മോദി ഭക്തി ദേശഭക്തിയാക്കി അവതരിപ്പിക്കപ്പെട്ടു. ഈ ആക്രമണങ്ങള് ഒരിക്കലും നിലച്ചില്ല. സഹിഷ്ണുത പാഴ്‌വാക്കായി മാറി. അസഹിഷ്ണുത രാഷ്ട്രീയ രീതിയായി അംഗീകരവും നേടി.\nരാജ്യ ചരിത്രത്തിലാദ്യമായി നീതിന്യായ വ്യവസ്ഥ തകരാറിലായതിനെ ചൊല്ലിയുള്ള വിലാപവുമായി നാല് സുപ്രിം കോടതി ജഡ്ജിമാര് മാധ്യമങ്ങള്‍ക്കുമുന്നില് പ്രത്യക്ഷപ്പെട്ടതും മോദി ഭരണത്തില് മാത്രം സാധ്യമായി. മതേതരത്വം ഭരണഘടനയില്‍നിന്ന് എടുത്തുമാറ്റണമെന്ന് ആവശ്യപ്പെടുന്ന അനുയായികള് ഏറെയുള്ള ഭരണാധികാരിയുടെ നാട്ടില് നടക്കാവുന്നതെല്ലാം നടന്നു കഴിഞ്ഞു. ഇന്ത്യയിലെ പല സമുന്നത സ്ഥാപനങ്ങള്‍ക്കും അവയുടെ സാധാരണ പ്രവര്‍ത്തനങ്ങളില് മാറ്റംവരുത്തേണ്ടി വന്നതും വലിയ പ്രതിഷേധങ്ങള് നേരിട്ടതും കഴിഞ്ഞ അഞ്ച് വര്‍ഷത്തിനിടെയാണ്. 2018 ജനുവരിയിലാണ് സുപ്രീംകോടതിയിലെ നാല് ജഡ്ജിമാര് രാജ്യത്തെ നിയമ സംവിധാനംതന്നെ അപകടത്തിലാണ് എന്ന് വിളിച്ചു പറഞ്ഞത്. റിസര്‍വ് ബാങ്ക് ഗവര്‍ണര് സ്ഥാനത്തുനിന്ന് സഹികെട്ട് ഉര്‍ജിത്പട്ടേല് രാജിവെച്ചത് കേന്ദ്ര സര്‍ക്കാരിന്റെ അതിരുകടന്ന ഇടപെടലുകള് മൂലമായിരുന്നു. രാജ്യത്തെ വിവിധ സ്ഥാപനങ്ങളെ ഇല്ലായ്മ ചെയ്യാനോ നിയന്ത്രണങ്ങള് പൂര്‍ണമായും ഏറ്റെടുക്കാനോവേണ്ടി നടന്ന ശ്രമങ്ങള് നിരന്തരം പുറത്തുവന്നു. പല സ്ഥാപനങ്ങളും സര്‍ക്കാരിനോട് കലഹിക്കുന്ന അവസ്ഥ വന്നു. സി. ബി.ഐ ഭരണകക്ഷിയുടെ ഏജന്‍സിയായി മാറി. ബുള്ളറ്റ് ട്രെയിനുകളെക്കുറിച്ചും സീപ്ലെയിനുകളെക്കുറിച്ചുമൊക്കെ വീമ്പു പറയുമ്പോഴാണ് മോദി സര്‍ക്കാരിനു കീഴില് ഇന്ത്യയുടെ സഞ്ചിത കടം 82 ലക്ഷം കോടി രൂപയായി ഉയര്‍ന്നത്. ധനകാര്യ മന്ത്രാലയം പുറത്തുവിട്ട 2018 സെപ്തംബര് വരെയുള്ള കണക്കനുസരിച്ച് കേന്ദ്ര സര്‍ക്കാരിന്റെ കടം 82,03,253 കോടി രൂപയാണ്. 2014 ജൂണ് വരെ 54,90,763 കോടി രൂപ മാത്രമായിരുന്നു കടം. നാലര വര്‍ഷത്തിനിടെ പൊതുകടം 48 ലക്ഷം കോടിയില് നിന്ന് 73 ലക്ഷം കോടിയായി ഉയര്‍ന്നു 49 ശതമാനം വര്‍ധിച്ചു.\nഇന്ത്യയുടെ പ്രധാനമന്ത്രിമാരുടെ ചരിത്രത്തില് കേട്ടുകേള്‍വിയില്ലാത്തവിധം പ്രധാനമന്ത്രിയുടെ ഓഫീസ് സമ്പന്ന ചേരികളുടെ ഇടനിലക്കരാനായി നില്‍ക്കുന്നതും വന് സാമ്പത്തിക ക്രമക്കേടുകള് മൂടിവെക്കാന് മുമ്പൊരിക്കലുമില്ലാത്തവിധം അപഹാസ്യമായി പ്രവര്‍ത്തിക്കുന്നതും രാജ്യം കണ്ടു. റഫാല് അഴിമതിയും അത് മൂടിവെക്കാനുള്ള സി.എ.ജി റിപ്പോര്‍ട്ടുകളും സുപ്രിംകോടതി ഇടപെടലുകളും അങ്ങേയറ്റം പരിഹാസ്യമായി. അഴിമതി വിരുദ്ധത പ്രചാരണമാക്കി തെരഞ്ഞെടുപ്പിനെ നേരിട്ട മോദി മന്ത്രിസഭ രൂപീകരിച്ചപ്പോള്‍തന്നെ ആ പ്രതീക്ഷയെല്ലാം നഷ്ടമായിരുന്നു. മന്ത്രിസഭയിലെ കാല്‍ഭാഗം പേരും അഴിമതി ആരോപണവിധേയരായവരായതിനാല് മോദി ഭരണത്തിലേറിയിട്ടും ലോക്പാല് സമിതിയെപ്പോലും നിയമിച്ചില്ല. റഫാല് ഇടപാടിനൊച്ചൊല്ലി നാണക്കേടിലായ മോദി ഇപ്പോള് മുഖം മിനുക്കാനായി ലോക്പാല് നിയമനം നടത്തിയെന്നു വരുത്തിയിരിക്കുന്നു. സുതാര്യഭരണം, വര്‍ഷംതോറും ഒരു കോടി ജനങ്ങള്‍ക്ക് ജോലി, ധാരാളം വിദേശ നിക്ഷേപം, എല്ലാറ്റിനുമുപരി അഴിമതിയും കള്ളപ്പണവും അവസാനിപ്പിക്കല്. പോരാത്തതിന്, വിദേശരാജ്യങ്ങളില്‍നിന്ന് കള്ളപ്പണം തിരിച്ചു കൊണ്ടുവരുമെന്ന വാഗ്ദാനവും. എന്നാല് ഇന്ത്യ കണ്ടത് കോടിക്കണക്കിനു രൂപയുമായി വമ്പന്മാര് രാജ്യംവിടുന്നതാണ്. ലോക്പാല് ആക്ടിന്റെ കാര്യമാവട്ടെ, നിയമം നേരത്തെ പാസായിട്ടും സര്‍ക്കാര് അത് നടപ്പാക്കിയിട്ടില്ല. ഇക്കഴിഞ്ഞ ഫെബ്രുവരിയില് സുപ്രീംകോടതി ചോദിച്ചപ്പോള് മാത്രമാണ് ലോക്പാല് നിയമനം നടത്താം എന്ന് വാഗ്ദാനം ചെയ്തത്.\nജനങ്ങളെ സ്വാധീനിക്കാന് മോദി ഏറ്റവും ഉപയോഗിച്ചത് അഴിമതിക്കും കള്ളപ്പണത്തിനുമെതിരായ പ്രചാരമാണ്. പക്ഷേ കോടികള് കൊണ്ടുള്ള അഴിമതിയുടെ തുലാഭാരമാണ് കഴിഞ്ഞ അഞ്ചു വര്‍ഷങ്ങളില് നടന്നതെന്നതിന്റെ തെളിവുകളാണ് ഒളിപ്പിക്കാനാവാതെ പുറത്താവുന്നത്. നീരവ് മോദി, ലളിത് മോദി കുംഭ കോണങ്ങള്‍ക്കു പുറമേ, ഏറ്റവും പുതിയ അഴിമതിക്കഥ പുറത്തു വന്നിരിക്കുന്നു. ബി.ജെ.പി യുടെ മൂലധനത്തില് വന്ന വമ്പന് കുതിച്ചുചാട്ടത്തിന്റെ പിന്നിലെ രഹസ്യം എന്തെന്നുകൂടി വെളിവാക്കുന്നതാണ് കര്‍ണാടകയിലെ നേതാവ് യെദ്യൂരപ്പയുടെ ഡയറിയിലെ കണക്കുകള്. കര്‍ണാടക തെരഞ്ഞെടുപ്പില് ആയിരക്കണക്കിന് കോടി രൂപയുടെ അഴിമതിയില് പിടിയിലായവര് പാര്‍ട്ടിയുടെ പ്രധാനികളായതും ബി.ജെ.പി കുതിരക്കച്ചവടത്തിനിറങ്ങിയതും ഇപ്പോള് കൂടുതല് വ്യക്തമാകുകയാണ്. വിവിധ സംസ്ഥാനങ്ങളിലെ തെരഞ്ഞെടുപ്പുകളില് ഭൂരിപക്ഷം നേടിയ കക്ഷികളെ നോക്കുകുത്തികളാക്കി കുതിരക്കച്ചവടം നടത്താന് ബി.ജെ.പിക്കു സാധിച്ചതിന്റെ രഹസ്യം ഇപ്പോള് പുറത്തായിരിക്കുന്നു. അഴിമതിയുടെ ചളിക്കുണ്ടിലാണു താമര വളരുന്നതെന്നു ഉറപ്പായിരിക്കുന്നു.\nവിദേശരാജ്യങ്ങളുമായി നല്ല ബന്ധം സ്ഥാപിക്കാനുള്ള മോദിയുടെ നീക്കം ഏറ്റവും കൂടുതല് വിദേശ രാജ്യങ്ങള് സന്ദര്‍ശിച്ച ഇന്ത്യന് പ്രധാനമന്ത്രി എന്ന റെക്കോഡ് മാത്രമായി പരിമിതപ്പെട്ടു. ആ വിദേശ യാത്രകള് കൊണ്ടൊന്നും ഒരു നേട്ടവുമുണ്ടായില്ല. വിദേശ കമ്പനികള് ഇന്ത്യയില് നിക്ഷേപം നടത്താന് മുന്നോട്ടുവന്നതുമില്ല. പാകിസ്താനുമായുള്ള ഇന്ത്യയുടെ ബന്ധവും മോശമായി. കശ്മീര് വിഷയം ഇപ്പോഴും തിളച്ചുമറിയുകയാണ്. അതിര്‍ത്തി വീണ്ടും പ്രക്ഷുബ്ധമായി. പാകിസ്താന്-ചൈന ബന്ധം കൂടുതല് വളര്‍ന്നു. ഇന്ത്യന് അതിര്‍ത്തികളില് റോഡുകള് നിര്‍മിക്കാന് പാകിസ്താന് ചൈനക്ക് അനുവാദം നല്‍കി. നേപ്പാളും ഇന്ത്യയും തമ്മിലുണ്ടായിരുന്ന നല്ല ബന്ധം പോലും മോദി കാരണം വഷളായി. പുല്‍വാമയില് സൈനികര് അക്രമിക്കപ്പെട്ടതു മോദിയുടെ ദേശഭക്തിയും സൈനിക ഗീര്‍വാണങ്ങളും അര്‍ത്ഥമില്ലാത്തതെന്നു തെളിയിച്ചു.\nവര്‍ഷം ഒരു കോടി ജോലികളായിരുന്നു മോദിയുടെ വാഗ്ദാനം. പക്ഷേ, ദേശീയ തൊഴില് ലഭ്യത മുമ്പുണ്ടായിരുന്നതിലും കുറഞ്ഞു. എവിടെയും കണക്കുകൊണ്ടുള്ള കളിയാണ്. സാധാരണ, തൊഴില് കണക്കുകള് റിപ്പോര്‍ട്ട് ചെയ്യുന്ന ഏജന്‍സി മാറ്റി കള്ളക്കണക്കവതരിപ്പിക്കുകയാണ് സര്‍ക്കാര് ചെയ്തത്. 2016ല് മുഖംമിനുക്കാന് സാമ്പത്തിക വളര്‍ച്ച നിര്‍ണയിക്കാനുള്ള ഫോര്‍മുല തിരുത്തിയതുപോലെ ജോലിക്കണക്കിന്റെ സമവാക്യവും സൗകര്യമനുസരിച്ചു മാറ്റി. പരമാധികാര, ജനാധിപത്യ, സോഷ്യലിസ്റ്റ്, മതേതര റിപ്പബ്ലിക് എന്ന ആശയമാണ് ഇന്ത്യ. അത് തകര്‍ത്തു കളയാനുള്ള യജ്ഞമായിരുന്നു ഫലത്തില് മോദി ഭരണം. തത്വത്തില് അതൊരു സംഘ്പരിവാര് അജണ്ടയുടെ ഭാഗം കൂടിയാണ്. ഇന്ത്യയെ തങ്ങളുടെ ഇംഗിതമനുസരിച്ചു ഉടച്ചുവാര്‍ക്കാനുള്ള ശ്രമത്തില് സംഘ്പരിവാറിനു ഭീഷണി രാജ്യത്തെ ജനാധിപത്യ വ്യവസ്ഥയാണ്. ബി.ജെ.പിയും മോദിയും പരസ്യമായി തന്നെ പറയുന്ന കോണ്‍ഗ്രസ് മുക്തഭാരതം എന്ന ലക്ഷ്യത്തിന് മതേതര ഇന്ത്യയുടെ അവസാനം എന്നതു തന്നെയാണ് അര്‍ത്ഥം. ഹിന്ദുത്വ ഇന്ത്യ എന്നതാണതിന്റെ പൂര്‍ത്തീകരണം. മതേതര, ജനാധിപത്യ, പരമാധികാര രാഷ്ട്രം എന്ന ഇന്ത്യയുടെ അടിത്തറ ഇളക്കുകയാണതിനുള്ള മാര്‍ഗം എന്ന കാര്യത്തില് സംഘ്പരിവാരത്തിന് സംശയമില്ല. അതിനായവര് പ്രവര്‍ത്തിക്കുന്നു. ഗാന്ധിയും നെഹ്റുവും അംബേദ്കറും രൂപപ്പെടുത്തിയ ഇന്ത്യയുടെ അന്ത്യമാണ് അവരുടെ അഭിലാഷം. ജനാധിപത്യ കക്ഷികള് ഈ യാഥാര്‍ത്ഥ്യം ഉള്‍ക്കൊണ്ടു പ്രവര്‍ത്തിക്കുമെന്ന പ്രതീക്ഷ അതുകൊണ്ട് അവസാനത്തെ അഭിലാഷമാണ്. ഈ ജനവിധി അതിനുള്ള അവസാനത്തെ അവസരമാണ്. ഇനിയൊരവസരം ഉണ്ടാകണമെന്നില്ല.


Emalayalee.com - അഗസ്ത്യാര് കൂടത്തിലും ആദ്യ പെണ്‍കാല്‍പാദം പതിയുന്നു; ചരിത്രം രചിക്കാന് ധന്യ സനല്\nശബരിമലയില് സ്ത്രീകള്‍ക്ക് പൊതുവേ പ്രവേശന വിലക്കുണ്ടായിരുന്നില്ല. പത്തിനും അമ്ബതിനും ഇടയില് പ്രായമുള്ള സ്ത്രീകള്‍ക്കായിരുന്നു വിലക്ക്. അത് സുപ്രീം കോടതിയുടെ ചരിത്ര വിധിയിലൂടെ ഇല്ലാതാവുകയും ചെയ്തു. ഏറെ പ്രതിഷേധങ്ങള്‍ക്കൊവില് സ്ത്രീകള് ശബരിമല സന്നിധാനത്ത് എത്തുകയും ചെയ്തു.\nഎന്നാല് അഗസ്ത്യാര് കൂടത്തില് അങ്ങനെ ആയിരുന്നില്ല. ഒരുപ്രായത്തിലും ഉള്ള സ്ത്രീകള്‍ക്ക് പ്രവേശത്തിന് അനുമതിയുണ്ടായിരുന്നില്ല. അത് ഏതെങ്കിലും ആചാരത്തിന്റെ ഭാഗമായിട്ടായിരുന്നില്ല എന്നാണ് ഔദ്യോഗിക ഭാഷ്യം എങ്കിലും, ആദിവാസി വിഭാഗങ്ങള് ചില പ്രശ്‌നങ്ങള് ഉന്നയിക്കുന്നുണ്ട്.\nആദിവാസി ഗോത്ര മഹാസഭ സ്ത്രീ പ്രവേശനത്തിനെതിരെ രംഗത്ത് വന്നിരുന്നു. ആചാര ലംഘനം അനുവദിക്കില്ലെന്ന് പറഞ്ഞായിരുന്നു ഇത്. എന്നാല് ദുര്‍ഘടമായ ട്രക്കിങ് പാത ആയതുകൊണ്ടാണ് ഇത്രയും കാലം സ്ത്രീകളെ പ്രവേശിപ്പിക്കാതിരുന്നത് എന്നാണ് ഔദ്യോഗിക വിശദീകരണം.\nഇത്തവണ 100 സ്ത്രീകള് ആണ് അഗസ്ത്യാര് മല ട്രക്കിങ്ങിനായി പേര് രജിസ്റ്റര് ചെയ്തിട്ടുള്ളത്. ആകെ 4700 പേരാണ് ഈ സീസണില് രജിസ്റ്റര് ചെയ്തവര്. മാര്‍ച്ച് 1 ന് ഇത്തവണത്തെ ട്രക്കിങ് സീസണ് അവസാനിക്കും.


അധ്യാപകര്‍ക്കെതിരെ വഷളന് ട്രോളുമായി സ്റ്റാറാവാന് നോക്കുന്നവര് സൂക്ഷിച്ചോളൂ; നടപടിയെടുക്കാന് സൈബര് പൊലിസ് പിറകെയുണ്ട് • Suprabhaatham\nഅധ്യാപകര്‍ക്കെതിരെ വഷളന് ട്രോളുമായി സ്റ്റാറാവാന് നോക്കുന്നവര് സൂക്ഷിച്ചോളൂ; നടപടിയെടുക്കാന് സൈബര് പൊലിസ് പിറകെയുണ്ട്\nJune 2, 2020 | 9:17 am IST\nതിരുവനന്തപുരം: കൊവിഡ് ലോക്ഡൗണിനെത്തുടര്‍ന്ന് സ്‌കൂള് വിദ്യാര്‍ത്ഥികള്‍ക്കായി സംസ്ഥാന സര്‍ക്കാര് ആരംഭിച്ച ഓണ്‍ലൈന്, ടെലിവിഷന് ക്ലാസുകള് അവതരിപ്പിച്ച അധ്യാപകര്‍ക്കെതിരെ ട്രോളുകളും മറ്റുമായി ഇറങ്ങിയവര്‍ക്ക് മുന്നറിയിപ്പുമായി പൊലിസ്. സൈബര് ആക്രമണത്തില് നടപടി സ്വീകരിക്കുമെന്ന് പൊലിസ് അറിയിച്ചു. അധ്യാപകരുടെ ചിത്രങ്ങളും ദൃശ്യങ്ങളും ദുരുപയോഗം ചെയ്യുന്നുണ്ട്. ഇത് ചെയ്യുന്നവര് സൈബര് പൊലിസിന്റെ നിരീക്ഷണത്തിലാണെന്നും പൊലിസ് അറിയിച്ചു.\nചില കേന്ദ്രങ്ങളില്‍നിന്നാണ് ആവര്‍ത്തിച്ച് ഇത്തരം ചിത്രങ്ങളും ദൃശ്യങ്ങളും പ്രചരിപ്പിച്ചതെന്നാണ് കണ്ടെത്തല്. അധ്യാപകര് രേഖാമൂലം പരാതി നല്‍കുകയാണെങ്കില് വേഗത്തില് നടപടിയുമായി മുന്നോട്ടുപോകും. അധ്യാപകര് പരാതിയുമായി മുന്നോട്ട് വന്നില്ലെങ്കില് എന്ത് നിയമ നടപടി സ്വീകരിക്കണം എന്ന കാര്യത്തില് പൊലിസ് ഡി.ജി.പിയുമായി കൂടിയാലോചനകള് നടത്തുന്നുണ്ട്.\nഇനിയും ക്ലാസുകള് തുടരേണ്ടതുണ്ട്. ഈ സാഹചര്യത്തില് അധ്യാപകരെ മാനസികമായി തളര്‍ത്തുന്ന രീതിയിലുള്ള നീക്കങ്ങള്‍ക്കെതിരെ നടപടി വേണം എന്നാണ് വിദ്യാഭ്യാസ വകുപ്പിന്റെ ആവശ്യം.\nഅധ്യാപികമാര്‍ക്ക് എതിരെ അശ്ലീല പരാമര്‍ശം നടത്തിയവര്‍ക്കെതിരെ നിയമ നടപടി സ്വീകരിക്കുമെന്ന് വിക്ടേഴ്‌സ് ചാനലും അറിയിച്ചിരുന്നു. ക്ലാസ് എടുത്ത അധ്യാപികമാരുടെ ചിത്രങ്ങളും സ്‌ക്രീന് ഷോട്ടുകളും ഉപയോഗിച്ച് അശ്ലീല പരാമര്‍ശങ്ങളാണ് ചിലര് നടത്തിയത്. കുട്ടികള്‍ക്ക് കാണുന്നതിനായി ‘ഫസ്റ്റ് ബെല്ലില് ‘ അവതരിപ്പിച്ച വീഡിയോകള് പോലും സഭ്യതയുടെ എല്ലാ അതിരുകളും കടന്ന് സൈബറിടത്തില് ചിലര് അവതരിപ്പിക്കുന്നത് കണ്ടു. ഇത് അത്യന്തം വേദനാജനകമാണെന്നും ഇതിനെതിരെ ശക്തമായ നിയമനടപടികളുമായി മുന്നോട്ടു പോവുമെന്നും കൈറ്റ് വിക്ടേഴ്‌സ് സി.ഇ.ഒ കെ. അന്‍വര് സാദത്ത് പറഞ്ഞു.


പാര്‍വതിക്ക് മറുപടിയുമായി അജു വര്‍ഗീസ്\n'അമ്മയുടെ വേദിയില് നിന്ന് സ്ത്രീകളെ ഒഴിവാക്കിയതല്ല, തമ്മിലടിപ്പിക്കാന് ചിലര് നീക്കം നടത്തുന്നു'; പാര്‍വതിക്ക് മറുപടിയുമായി അജു വര്‍ഗീസ്\nകര്‍ഷക സമരവുമായി ബന്ധപ്പെട്ട് പാര്‍വതി നടത്തിയ പരാമര്‍ശത്തിനും അജു വര്‍ഗീസ് മറുപടി നല്‍കി.\n09 Feb, 2021 at 09:31 AM\nമലയാള സിനിമാ അഭിനേതാക്കളുടെ സംഘടനയായ അമ്മയുടെ പുതിയ കെട്ടിട ഉദ്ഘാടനവേദിയില് നിന്ന് സ്ത്രീകളെ ഒഴിവാക്കിയിട്ടില്ലെന്ന് നടന് അജു വർഗീസ്. എക്സിക്യൂട്ടീവ് അംഗങ്ങള് ആരും വേദിയില് ഇരുന്നിട്ടില്ല. പ്രശ്നം രാഷ്ട്രീയവല്‍ക്കരിക്കാന് ചിലര് ശ്രമിക്കുകയാണ്. അംഗങ്ങളെ തമ്മിലടിപ്പിക്കാനുള്ള നീക്കമാണ് ചിലര് നടത്തുന്നതെന്നും അജു വര്‍ഗീസ് മീഡിയവണിനോട് പറഞ്ഞു.\nകഴിഞ്ഞ ദിവസം മീഡിയവണിന് നല്‍കിയ അഭിമുഖത്തിലാണ് അമ്മ വേദിയിലെ സ്ത്രീകളുടെ അസാന്നിധ്യം പാര്‍വതി ചൂണ്ടിക്കാട്ടിയത്. ആണുങ്ങള് മാത്രമിരിക്കുന്ന വേദികളാണ് ഇപ്പോഴും കാണുന്നത്. ഇതിന് സമീപം സ്ത്രീകള് നില്‍ക്കുകയാണ്. വേദിയില് ആണുങ്ങള് ഇരിക്കുന്നു. അതില് ഒരു നാണവുമില്ലാത്ത ഒരു കൂട്ടം സംഘടനകള് ഇന്നുണ്ട്. ഇക്കഴിഞ്ഞ ദിവസവും കൂടി ഇത് നമ്മള് കണ്ടിട്ടുള്ളതാണെന്നാണ് പാര്‍വതി പറഞ്ഞത്.\nകര്‍ഷക സമരവുമായി ബന്ധപ്പെട്ട് പാര്‍വതി നടത്തിയ പരാമര്‍ശത്തിനും അജു വര്‍ഗീസ് മറുപടി നല്‍കി. അപൊളിറ്റിക്കല് ആവുക എന്നത് നാണക്കേടാണെന്ന് ചിലര് പറയുന്നു. അത് ഓരോരുത്തരുടെയും സൌകര്യമാണ്. തന്‍റെ സൌകര്യം അപൊളിറ്റിക്കലാവുക എന്നതാണെന്നും അജു വര്‍ഗീസ് പാര്‍വതിക്ക് മറുപടി നല്‍കി. അപൊളിറ്റക്കലാകുന്നവര് അടിച്ചമര്‍ത്തുന്നവരുടെ ഒപ്പമാണെന്ന് പാര്‍വതി ഇന്നലെ മീഡിയവണിന് നല്‍കിയ അഭിമുഖത്തില് പറഞ്ഞിരുന്നു.\nകേന്ദ്ര സര്‍ക്കാരിന്‍റെ വിവാദ കാര്‍ഷിക നിയമങ്ങള്‍ക്കെതിരെ ഡല്‍ഹിയില് സമരം ചെയ്യുന്ന കര്‍ഷകര്‍ക്ക് പൂര്‍ണ പിന്തുണയെന്നാണ് പാര്‍വതി പറഞ്ഞത്. ഇപ്പോഴത്തെ കാര്‍ഷിക നിയമം മാറ്റണമെന്ന നിലപാടാണ് തനിക്കുള്ളതെന്നും പാര്‍വതി പറഞ്ഞു.\nകങ്കണ അടക്കമുള്ള ബോളിവുഡിലെ താരങ്ങള്‍ക്കെതിരെയും പാര്‍വതി വിമര്‍ശനമുന്നയിച്ചു. ഒരു ഗുണവും നന്മയുമില്ലാത്ത പ്രവര്‍ത്തികളാണ് ട്വിറ്ററിലൂടെ ചിലര് ചെയ്യുന്നതെന്നും അതിനെ വേണം നമ്മള് ഏറ്റവും കൂടുതല് വിമര്‍ശിക്കാനെന്നും പാര്‍വതി പറഞ്ഞു. താരങ്ങളും സെലിബ്രിറ്റികളും മാത്രം പ്രതികരിച്ചാല് പോരെന്നും എഴുത്തുകാരും സംവിധായകരും മറ്റു കലാമേഖലയിലുള്ള എല്ലാവരും സംസാരിക്കണമെന്നും എല്ലാവരുടെയും ശബ്ദം പുറത്തുവരണമെന്നും പാര്‍വതി വ്യക്തമാക്കുകയുണ്ടായി.\nAMMAAju VargheseParvathy Thiruvothu


കോട്ടയം - Keralaliterature.com\nസ്ത്രീപുരു. അനുപാതം: 1025/1000\nമുനിസ്‌സിപ്പാലിറ്റികള്: കോട്ടയം, പാല, വൈക്കം, ചങ്ങനാശേ്ശരി\nതാലൂക്കുകള്: ചങ്ങനാശേ്ശരി, കാഞ്ഞിരപ്പള്ളി, കോട്ടയം, മീനച്ചില്, വൈക്കം\nബേ്‌ളാക്കുകള്: ഈരാട്ടുപേട്ട, ഏറ്റുമാനൂര്, കടുത്തുരുത്തി, കാഞ്ഞിരപ്പള്ളി, ലാലം, മടപ്പള്ളി, പള്ളം, പാമ്പാടി, ഉഴവൂര്, വൈക്കം, വാഴൂര്.\nമെയിന്റോഡ്: കെ.കെ. റോഡ്, എം.സി. റോഡ്.\nഭൂമിശാസ്ത്രം: മദ്ധ്യകേരളത്തിന്റെ അല്പം തെക്കുമാറിയുള്ള ജില്ല. വടക്ക് എറണാകുളം ജില്ലയും കിഴക്ക് ഇടുക്കി ജില്ലയും തെക്ക് ആലപ്പുഴപത്തനംതിട്ട ജില്ലകളും അതിരിട്ടു നില്‍ക്കുന്നു. പടിഞ്ഞാറന് അതിര്‍ത്തി വേമ്പനാട്ടുകായലാണ്. കോട്ടയം ജില്ലയില് ആകെ ചതുരശ്രകി.മീ. 2208. ഉയര്‍ന്നഭൂമി, ഇടനാട്, താഴ്ന്നയിടം എന്നിങ്ങനെയുണ്ടെങ്കിലും കൂടുതല് ഇടനാടാണ്. തീരപ്രദേശം ഇല്ലാത്ത ജില്ല.\nകോട്ട+അകം= കോട്ടയം. ഇപ്പോഴത്തെ കോട്ടയം ടൗണായ താഴത്തങ്ങാടി ആസ്ഥാനമായി മുഞ്ഞനാട്, തെക്കുംകൂര് രാജവംശങ്ങള് ഭരിച്ചിരുന്നു. തിരുവിതാംകൂര് മഹാരാജാവ് മാര്‍ത്താണ്ഡവര്‍മ്മ തെക്കുംകൂര് ആക്രമിക്കുകയും കൊട്ടാരവും തളിയില് കോട്ടയും തകര്‍ക്കുകയും ചെയ്തു. കോട്ടയുടെയും കൊട്ടാരത്തിന്റെയും അവശിഷ്ടങ്ങള് ഇപ്പോഴും കാണാം. 1949 ജൂലായിലാണ് കോട്ടയം ജില്ല രൂപീകൃതമായത്.\nപൂഞ്ഞാര് രാജവംശത്തിന്റെ കേന്ദ്രം\nഇന്ത്യയില് രണ്ടാമത്തെ സാക്ഷരതാ നിരക്കുള്ള ജില്ല.\nഇന്ത്യയില് 100 ശതമാനം സാക്ഷരത കൈവരിച്ച ആദ്യ ടൗണ് കോട്ടയം.\nകേരളത്തിലെ ആദ്യ കോളേജായ സി.എം.എസ് കോട്ടയത്താണ്.\nഏറ്റവും പഴക്കമുള്ള മലയാളം ദിനപത്രം ‘ദീപിക’ കോട്ടയത്തുനിന്ന്.\nകുമരകം കായല് റിസോര്‍ട്ടുകള്.\nമുന് രാഷ്ട്രപതി പരേതനായ ഡോ.കെ.ആര്. നാരായണന്റെ ജന്മദേശം ഉഴവൂര്.\nഅരുന്ധതിറോയിയുടെ ‘ഗോഡ് ഒഫ് സ്‌മോള് തിങ്ങ്‌സ്’ എന്ന നോവലിന്റെ പശ്ചാത്തലം മീനച്ചിലാറിന്റെ തീരം.\nകേരളത്തിന്റെ ഏറ്റവും വലിയ കായലായ വേമ്പനാടിന്റെ കിഴക്കന് ഭാഗം കോട്ടയത്താണ്.\nശ്രദ്ധേയമായ സ്ഥലങ്ങളും സംഭവങ്ങളും\nവേമ്പനാട് കായല്. പാതിരാമണല്‍ദ്വീപ്. കുമരകം പക്ഷിസങ്കേതം. ഇലവീഴാപൂഞ്ചിറ.\nപൂഞ്ഞാര്‍കൊട്ടാരം. വൈക്കം മഹാദേവക്ഷേത്രം. വാഴപ്പള്ളി മഹാദേവക്ഷേത്രം. എരുമേലി ശാസ്താംക്ഷേത്രം. കോയിക്കല് കൊട്ടാരം. കുമാരനല്ലൂര് ദേവീക്ഷേത്രം. പനച്ചിക്കാട് സരസ്വതിക്ഷേത്രം. തളിയില് മഹാദേവക്ഷേത്രം.\nആഗസ്റ്റ്‌സെപ്തംബര് മാസങ്ങളില് ചുണ്ടന് വള്ളങ്ങളുടെ മത്‌സരം കോട്ടയത്തെ നദികളിലും കായലുകളിലും നടത്തുന്നു. കുമരകം വള്ളംകളിയാണ് പ്രധാനം. കവണാര്, കൊട്ടത്തോട് എന്നിവിടങ്ങളിലുമാണ് ഇതുനടക്കുന്നത്.\nദക്ഷിണേന്ത്യയിലെ ആദ്യത്തെ ഉന്നതപഠനകേന്ദ്രമായ സി.എം.എസ്. കോളേജ് 1815 ലാണ് സ്ഥാപിച്ചത്. കോട്ടയം കുമരകം റോഡില് ടൗണില് നിന്ന് അരകിലോമീറ്റര് അകലെയാണ് കോളേജ്. പത്തൊമ്പതാം നൂറ്റാണ്ടില് പണിത ഗ്രേറ്റ് ഹാള്, ഗ്രാമര്‍സ്‌കൂള് ഹാള്, പ്രിന്‍സിപ്പലിന്റെ വസതി എന്നിവ ശ്രദ്ധേയം.\nകോട്ടയം ടൗണിന്റെ മദ്ധ്യത്തിലുള്ള മൈതാനം. പടിഞ്ഞാറ് എം.സി. റോഡും ടി.ബി.റോഡ് കിഴക്കുമാണ്. 1880 ല് ഉത്രാടം തിരുനാള് മഹാരാജാവിന്റെ കാലത്ത് ചേര്‍ത്തല റവന്യൂ ഡിവിഷന്റെ ആസ്ഥാനം പേഷ്‌കാര് ടി. രാമറാവു കോട്ടയത്തേക്ക് മാറ്റി. ആധുനിക കോട്ടയത്തിന്റെ ശില്പി രാമറാവുവാണ്. അദ്ദേഹം സ്ഥാപിച്ച പൊലീസ് പരേഡ് ഗ്രൗണ്ടാണ് ഇന്നത്തെ തിരുനക്കര മൈതാനം.\nമാന്നാനം സെന്റ് ജോസഫ് മൊണാസ്റ്ററി\n1833 ല് കേരളത്തില് ആദ്യം സ്ഥാപിച്ച സെമിനാരിയാണ് മാന്നാനം സെന്റ്‌ജോസഫ് സെമിനാരി. കേരളത്തിലെ ആദ്യത്തെ കാത്തലിക് പ്രിന്റിംഗ് പ്രസും കാത്തലിക് സംസ്‌കൃത സ്‌കൂളും 1846 ല് സ്ഥാപിതമായി. 1874 ല് കേരളത്തിലെ ആദ്യത്തെ കാത്തലിക് ഇംഗ്‌ളീഷ്‌സ്‌കൂളും നിര്‍മ്മിച്ചു. മലയാളത്തിലെ ആദ്യദിനപത്രം നസ്രാണി ദ്വീപിക (1887) സ്ഥാപിച്ചു. 1903 ല് സ്ഥാപിച്ച കര്‍മ്മലകുസുമം എന്ന കാത്തലിക് മാസിക ഇന്നും പുറത്തിറക്കുന്നു. മാന്നാനത്താണ് ഇതെല്ലാം.\nസെന്റ്‌മേരീസ് ഫെറോന ചര്‍ച്ച്\nവിശുദ്ധ അല്‍ഫോണ്‍സാമ്മയെ അടക്കം ചെയ്തിരിക്കുന്നത് ഇവിടെയാണ്. ഇന്ന് ഇതൊരു പ്രശസ്ത തീര്‍ത്ഥാടനകേന്ദ്രമാണ്.\nബേക്കര് മെമ്മോറിയല് ഗേള്‍സ് സെന്റര്\nമിഷനറി സൊസൈറ്റി ഒഫ് ലണ്ടന് 1820 ല് സ്ഥാപിച്ച സ്‌കൂള്. ഇന്ത്യയില് വനിതാ വിദ്യാഭ്യാസം തുടങ്ങുന്നത് ഇവിടെനിന്നാണ്. റവ.ഹെന്റി ബേക്കറുടെ വീടാണ് ആദ്യസ്‌കൂള്. 1865 ല് ഇപ്പോഴത്തെ സ്ഥലത്തേക്ക് സ്‌കൂള് കെട്ടിടം മാറ്റി.\nഅക്ഷരനഗരി, ഇലവീഴാപൂഞ്ചിറ, എരുമേലി ശാസ്താംക്ഷേത്രം, കുമരകം പക്ഷിസങ്കേതം, കുമരകം വള്ളംകളി, കുമാരനല്ലൂര് ദേവീക്ഷേത്രം, കോട്ടയം, കോയിക്കല് കൊട്ടാരം, തിരുനക്കര മൈതാനം, പനച്ചിക്കാട് സരസ്വതിക്ഷേത്രം. തളിയില് മഹാദേവക്ഷേത്രം. താഴത്തങ്ങാടി മുസ്‌ളീംപള്ളി, പാതിരാമണല്‍ദ്വീപ്, പൂഞ്ഞാര്‍കൊട്ടാരം, ഭരണങ്ങാനം പള്ളി, വേമ്പനാട് കായല്, വൈക്കം മഹാദേവക്ഷേത്രം


കൈതപ്പുഴയുടെ തീരങ്ങളില്: അച്ഛമ്മയുടെ ആരോഗ്യ ശാസ്ത്രം...\nPosted by കൈതപ്പുഴ at 1:35 AM\nരമേശ്‌അരൂര് January 29, 2011 at 3:37 AM\nഅച്ഛമ്മയെക്കുറിച്ചുള്ള ഈ ഓര്‍മ്മക്കുറിപ്പ് മനസ്സില് തട്ടുന്നതായി അളിയാ ..ഒരു സിനിമയില് എന്നത് പോലെ എനിക്കതെല്ലാം കാണാന് കഴിഞ്ഞു ...കൊള്ളാം ..\nഇ.എ.സജിം തട്ടത്തുമല January 29, 2011 at 3:55 AM\nഅരൂർ സാർ പരിചയപ്പെടുത്തി. മെയിൽ ഉണ്ടായിരുന്നു. പോസ്റ്റ് കൊള്ളാം. മുത്തശ്ശന്മാരെയും മുത്തശിമാരെയും കുറിച്ച് എല്ലാവർക്കും ഒത്തിരി പറയാനുണ്ടാകും.പഥേർ പാഞ്ചാലി സിനിമയിൽ ഒരു മുത്തശിയുണ്ട്. എന്നും മകളോട് പിണങ്ങി പോകുകയും മടങ്ങിവരികയും ചെയ്യുന്ന മുത്തശി. ഒടുവിൽ അവർ മരിക്കുന്നു. പ്രായാധിക്യം കൊണ്ടാണ് അവർ മരിക്കുന്നതെങ്കിലും അവരുടെ ശവം പേറിയുള്ള നമ്മുടെ കണ്ണുകളെ ഈരനണിയിക്കും. ആ പ്രായത്തിലും അവരുടെ മരണം നമ്മൾ ഇഷ്ടപ്പെടുകയില്ല!\nnikukechery January 29, 2011 at 4:23 AM\nരമേശേട്ടൻ വഴി വന്നു,വീണ്ടും വരാം\nഇസ്മായില് കുറുമ്പടി (തണല്) January 29, 2011 at 4:46 AM\nഅച്ചമ്മക്ക് 93 വരെ ജീവിക്കാന് കഴിഞ്ഞു ഭാഗ്യം!\nഇന്ന് നാം 39 ആകുമ്പോഴേ വൃദ്ധരായി ദീനമായി എഴുന്നേല്‍ക്കാന് വയാണ്ടായി.\nഅന്ന് അധ്വാനം, വിഷമില്ലാത്ത ഭക്ഷണം\nഇന്ന് അധ്വാനമില്ല രാസപദാര്‍ഥങ്ങള് ഭക്ഷിക്കുന്നു.\nപഴയ ആളുകളില് നിന്ന് പലതും പഠിക്കാനുണ്ട് നമുക്ക് ..\nതാന്തോന്നി/Thanthonni January 29, 2011 at 5:41 AM\nരമേഷേട്ടാ.... കൊള്ളാം.വന്നത് വെറുതെ ആയില്ല.\nരമേശ്‌അരൂര് January 29, 2011 at 5:52 AM\nഞാന് വഴികാട്ടിയായി എന്നെ ഉള്ളൂ ..ബ്ലോഗു എഴുതുന്നത് പ്രദീപാണ് ..:) അനുമോദനങ്ങള് അദ്ദേഹത്തിനു അവകാശപ്പെട്ടതാണ് ..:)\nമുരളീമുകുന്ദൻ ബിലാത്തിപട്ടണം BILATTHIPATTANAM. January 29, 2011 at 6:02 AM\nഇതുപോലുള്ള നല്ല പോസ്റ്റുകൾക്കൊപ്പം..., താങ്കളൂടെ വിലയേറിയ സാനിദ്ധ്യം മറ്റുള്ളവരുടെ പോസ്റ്റ്കളിളും പോയി അറിയിച്ചാൽ മാത്രമേ കൂടുതൽ വായനക്കാരെ ആകർഷിക്കുവാൻ പറ്റുകയുള്ളൂ കേട്ടൊ ഭായ്\nവര്‍ഷിണി January 29, 2011 at 7:20 AM\nവളരെ ലളിതമായ അവതരണം അച്ഛമ്മയെ വളരെ നാളായി അറിയുന്ന പ്രതീതി ഉണ്ടാക്കി.അച്ഛമ്മയെ അടുത്തറിഞ്ഞു...താങ്കളുടെ നൊമ്പരവും.\nഓര്‍മ്മ കുറിപ്പ് നന്നായിരിയ്ക്കുന്നൂ.\nkhader patteppadam January 29, 2011 at 7:34 AM\nനല്ല എഴുത്ത്. അഭിനന്ദങ്ങള്!\nmoideen angadimugar January 29, 2011 at 7:50 AM\nനല്ല പോസ്റ്റ്.നല്ല ഒഴുക്കോടെ നന്നായി എഴുതിയിട്ടുണ്ട്.ഭാവുകങ്ങൾ\nBiju George January 29, 2011 at 8:58 AM\nരമേഷ് ചേട്ടന്‍റെ മെയില് വഴിയാണ് ഈ ബ്ലോഗ് നെ കുറിച്ചു അറിഞ്ഞത്. നല്ല വായനാ സുഖം ഉണ്ട്. ഇനിയും വരാം....\nപട്ടേപ്പാടം റാംജി January 29, 2011 at 10:37 AM\nജീവനുണ്ടായിരുന്നെങ്കില് അച്ഛമ്മ അത് പുറത്തേക്കു തുപ്പിക്കളയുമായിരുന്നു !!.\nഈ വരിയില് നിന്ന് ഒരു പാട് വസ്തുതകള് പുറത്തേക്ക് തള്ളുന്നു.\nസിദ്ധീക്ക.. January 29, 2011 at 11:26 AM\nനന്നായി എഴുതി , വീണ്ടും കാണാം ആശംസകള് . ..രമേഷിനും നന്ദി.\nSalam January 29, 2011 at 11:49 AM\nഅനുഭവിപ്പിക്കുന്ന ഈ എഴുത്ത് ഇഷ്ടമായി\nente lokam January 29, 2011 at 12:31 PM\nമരണം മനുഷ്യനെ സ്വാധീനിക്കുന്നത് ഒരിക്കലും\nമരിക്കുന്നവരുടെ പ്രായം കുറിക്കുന്ന അളവുകോല്\nവഴി അല്ല മറിച്ച് അവരുമായുള്ള നമ്മുടെ\nആല്‍മ ബന്ധം എത്ര മാത്രം ഉണ്ടായിരുന്നു എന്നത്\nഗൌരി അമ്മയും വേറെ ഒന്ന് രണ്ടു പോസ്റ്റും ഓടിച്ചു ഒന്ന് വായിച്ചു..വീണ്ടും എഴുതുക..ആശംസകള്..\nappachanozhakkal January 29, 2011 at 4:55 PM\nഹാഷിക്ക് January 29, 2011 at 11:00 PM\nമറ്റു പോസ്റ്റുകളില് കൂടിയും ഒന്ന് കറങ്ങി തിരിഞ്ഞു വന്നു. രമേഷേട്ടന്റെ പരിചയപ്പെടുത്തല് നന്നായി.\nയൂസുഫ്പ January 30, 2011 at 9:13 PM\nചെറുതെങ്കിലും ആത്മാവിനെ തൊട്ടുണർത്തി.\nzuhail January 31, 2011 at 10:34 PM\nഈ എഴുത്തില് മരണം ജീവിക്കുന്നുണ്ട്. എന്തൊക്കെയോ ഓര്മപ്പെടുത്തിയും വേദനിപ്പിച്ചും\nതെച്ചിക്കോടന് February 1, 2011 at 12:56 AM\nഎഴുത്ത് വായനാ സുഖം നല്‍കുന്നുണ്ട്, കൂടുതല് എഴുതുക.\nനന്ദു | naNdu | നന്ദു February 3, 2011 at 2:09 AM\nരമേശ്അരൂര് വഴിയാണ് ഇവിടെയെത്തിയത്. വന്നതെന്തായാലും വെറുതെയായില്ല. നല്ല ഭാഷ. നല്ല ശൈലി. ബൂലോകത്ത് സജീവമാകൂ.. ബ്ലോഗേഴ്‌സ് മീറ്റിന് വരുമല്ലോ!?


തിരുവനന്തപുരം: ഗായകന് കെ.പി.ഉദയഭാനു (77) അന്തരിച്ചു. ഞായറാഴ്ച രാത്രി 8.45-നായിരുന്നു അന്ത്യം. പാര്‍ക്കിന്‍സണ്‍സ് രോഗത്തിന് ദീര്‍ഘകാലമായി ചികിത്സയിലായിരുന്നു.\n‘നായരു പിടിച്ച പുലിവാല്’ എന്ന ചിത്രത്തിലൂടെയാണ് ഉദയഭാനു സിനിമാരംഗതത്ത് എത്തുന്നത്. ‘രമണന്’ സിനിമയിലെ ഗാനങ്ങളിലൂടെ ഏറെ ശ്രദ്ധേയനായി. സമസ്യ എന്ന ചിത്രത്തിലെ ഗാനങ്ങള്‍ക്ക് സംഗീതം നല്‍കിക്കൊണ്ട് സംഗീതസംവിധാന രംഗത്തേക്ക് കടന്ന അദ്ദേഹം എണ്‍പതിലധികം ദേശഭക്തിഗാനങ്ങള്‍ക്ക് സംഗീതം നല്‍കിയിട്ടുണ്ട്.\nകാനനഛായയില്… വെള്ളിനക്ഷത്രമേ നിന്നെ നോക്കി… (രമണന്), താരമേ താരമേ(ലൈലാമജ്‌നു), അനുരാഗ നാടകത്തില് …(നിണമണിഞ്ഞ കാല്‍പ്പാടുകള്), ചുടുകണ്ണീരാലെന്…(ലൈലാമജ്‌നു), താമരത്തുമ്പീവാവാ…, പൊന്‍ളയില്ലങ്കെിലും…(കുട്ടിക്കുപ്പായം), എവിടെ നിന്നോ എവിടെ നിന്നോ…, മന്ദാര പുഞ്ചിരി…, വാടരുതീമലരിനി…(സത്യഭാമ), യാത്രക്കാരി യാത്രക്കാരി…, കരുണാസാഗരമേ…,പെണ്ണാളേ പെണ്ണാളേ…(ചെമ്മീന്) എന്നിവയാണ് അദ്ദേഹം ആലപിച്ചതില് ഏറ്റവും ശ്രദ്ധ നേടിയ ഗാനങ്ങളാണ്.\nപാലക്കാട് ജില്ലയിലെ തരൂരില് എന്.എസ്. വര്‍മയുടേയും അമ്മു നേത്യാരമ്മയുടേയും മകനായി 1936 ജൂണ് ആറിനാണ് ഉദയഭാനു ജനിച്ചത്. സ്വാതന്ത്ര്യസമര നേതാവും ‘മാതൃഭൂമി’ സ്ഥാപകനുമായ കെ.പി.കേശവമേനോന്റെ അനന്തിരവന് കൂടിയാണ് ഉദയഭാനു.\nഭാര്യ വിജയലക്ഷ്മി 2007-ല് അന്തരിച്ചു. മരണസമയത്ത് മകന് രാജീവ്, മരുമകള് സരിത, സഹോദരി അമ്മിണി എന്നിവര് ഒപ്പമുണ്ടായിരുന്നു.


നടി സുമലതയുടെ മകൻ അഭിനയരംഗത്തേക്ക് | Gramajyothi News\nനടി സുമലതയുടെ മകൻ അഭിനയരംഗത്തേക്ക്\nDecember 14, 2017 9:57 am Published by : Web Desk\nമലയാള സിനിമയില് താരപുത്രന്മാര് എത്തിയിരിക്കുകയാണ്. മോഹന്‍ലാലിന്റെ മകന് പ്രണവ്, ജയറാമിന്റെ പുത്രന് കാളിദാസ്, മുകേഷിന്റെ മകന് പ്രണവ് എന്നിങ്ങനെ താരപുത്രന്മാരുടെ പുതിയ ചിത്രങ്ങളുടെ റിലീസിംഗിന് തയ്യാറായിരിക്കുകയാണ് മലയാളസിനിമ ലോകം. തൂവാനത്തുമ്ബികള് എന്ന സിനിമയിലൂടെ മലയാളികളുടെ മനസ്സില് ഇടം നേടിയ ക്ലാര എന്ന കഥാപാത്രത്തെ അവിസ്മരണീയമാക്കിയ നടി സുമലതയുടെ മകനാണ് അഭിനയരംഗത്തേക്ക് എത്തുന്നത്. സുമലതയുടെ മകന് അഭിഷേക് ഗൗഡയാണ് വെള്ളിത്തിരയിലേക്ക് എത്തുന്നത്. പ്രമുഖ നിര്‍മ്മാതാവായ സന്ദേശ് നാഗരാജ് ഒരുക്കുന്ന ചിത്രത്തിലാണ് അഭിഷേക് നായകനാകുന്നത്. കന്നട നടനും രാഷ്ട്രീയ പ്രവര്‍ത്തകനുമായ അംബരീഷ് ആണ് സുമലതയുടെ ഭര്‍ത്താവ്.


ജസീറ എയർവേയ്സ് വിമാനത്തിൽ കോഴിക്കോടും കൊച്ചിയിലുമായാണ് പ്രവാസികൾ എത്തുക. കൊച്ചിയിലേക്ക് ബുധനാഴ്ചയും സർവീസ് ഉണ്ടാകും\n25 May, 2020 at 06:19 PM\nകുവൈത്തിലെ പൊതുമാപ്പ് ക്യാംപിൽ കഴിയുന്ന മലയാളികളുടെ ആദ്യ സംഘം നാളെ നാട്ടിലേക്ക് മടങ്ങും. ജസീറ എയർവേയ്സ് വിമാനത്തിൽ കോഴിക്കോടും കൊച്ചിയിലുമായാണ് പ്രവാസികൾ എത്തുക. കൊച്ചിയിലേക്ക് ബുധനാഴ്ചയും സർവീസ് ഉണ്ടാകും\nപൊതുമാപ്പ് ലഭിച്ച ഇന്ത്യക്കാരെ നാട്ടിലെത്തിക്കുന്നത്തിനായി കുവൈത്ത് ഗവര്‍ണ്‍മെന്‍റാണ് വിമാനം ഏർപ്പെടുത്തിയത്. ജസീറ എയർ വെയ്‌സ് വിമാനങ്ങൾ ആണ് ഇതിനായി ഇന്ത്യയിലെ വിവിധ സംസ്ഥാനങ്ങളിലേക്ക് സർവീസ് ഷെഡ്യൂൾ ചെയ്തിരിക്കുന്നത്. കഴിഞ്ഞ ആഴ്ച വിജയവാഡ ലക്‌നൗ എന്നിവിടങ്ങളിലേക്കു 425 പ്രവാസികളെ തിരിച്ചെത്തിച്ചിരുന്നു. കേരളത്തിലേക്കുള്ള ആദ്യവിമാനം നാളെ കുവൈത്ത് സമയം 12:30 നു കോഴിക്കോട്ടേക്ക് പുറപ്പെടും . തൊട്ടു പിറകെ 3.30-ന് കൊച്ചിയിലേക്കും വിമാനമുണ്ട്. കൊച്ചിയിലേക്ക് ബുധനാഴ്ചയും സർവീസ് ക്രമീകരിച്ചിട്ടുണ്ട്.\nജയ്പൂര്,അഹമ്മദാബാദ്, അമൃതസർ എന്നിവിടങ്ങളിലേക്കും ഈ ആഴ്ച ആംനസ്റ്റി സർവീസ് ഉണ്ടാകുമെന്നാണ് വിവരം. കുവൈത്തിൽ പൊതുമാപ്പ് ക്യാമ്പുകളിൽ കുടുങ്ങിക്കിടക്കുന്ന ഇന്ത്യക്കാരെ തിരിച്ചു കൊണ്ട് വരൻ നടപടി സ്വീകരിക്കണമെന്ന് സുപ്രീകോടതി കേന്ദ്ര സർക്കാരിന് നിർദേശം നൽകിയിരുന്നു. ഏഴായിരത്തിലേറെ ഇന്ത്യക്കാരാണ് ഏപ്രിലിൽ കുവൈത്ത് അനുവദിച്ച ഒരുമാസത്തെ പൊതുമാപ്പിന്റെ ഇളവിൽ നാട്ടിലേക്ക് മടങ്ങാനൊരുങ്ങി വിവിധ ക്യാമ്പുകളിൽ കഴിയുന്നത്


ലാ ഇലാഹ ഇല്ലല്ലാഹുവിന്റെ തേട്ടം – Islam Padasala\n‘ലാ ഇലാഹ ഇല്ലല്ലാഹ് ‘ അതിന്റെ സമസ്തതാല്‍പര്യങ്ങളോടെ പ്രവാചകാനുചരരുടെ സവിശേഷ തലമുറയില് അനിവാര്യമായും പ്രകടമാവേണ്ടതായിരുന്നുവെന്നും അവരുടെ ജീവിതത്തില് ഈ വാക്യം വമ്പിച്ച സ്വാധീനം ചെലുത്തേണ്ടിയിരുന്നുവെന്നും അധികപേരും ധരിക്കുന്നു. കാരണം, അവര് മുമ്പ് തനി മുശ്‌രിക്കുകളായിരുന്നുവല്ലോ! നേരെമറിച്ച്, ഇതില് നിന്ന് ഭിന്നമായ ഒരു പാരമ്പര്യമുസ്‌ലിംസമൂഹമായിരുന്നു അവരെങ്കില് ‘ലാ ഇലാഹ ഇല്ലല്ലാ’യുടെ കേവല സത്യപ്പെടുത്തലും അധരസാക്ഷ്യവും മാത്രമേ അവരില്‍നിന്ന് ഇസ്‌ലാം ആവശ്യപ്പെടുമായിരുന്നുള്ളൂവെന്നും അവര് കരുതുന്നു. യഥാര്‍ഥത്തില് പിന്തിരിപ്പന് ചിന്ത മുസ്‌ലിംഉമ്മത്തിനോട് ചെയ്ത കടുത്ത അപരാധമാണ് ഈ ധാരണകള്. ‘ലാ ഇലാഹ ഇല്ലല്ലാ’യെ അതിന്റെ സാക്ഷാല് ഉദ്ദേശ്യത്തില്‍നിന്ന് പടിപടിയായി ഊരിയെടുത്ത് വെറുമൊരു പൊള്ളവചനമായി മാറ്റിത്തീര്‍ത്തത്- മറ്റുപലഘടകങ്ങളുള്ളതോടൊപ്പം- ഈ ധാരണകളായിരുന്നു.\nഈ വികല ചിന്തയെ നിരൂപണം ചെയ്യുന്നതിന് മുമ്പ് മദീനയിലെ വിശ്വാസികളില് ‘ലാഇലാഹ ഇല്ലല്ലാ’യുടെ ചിത്രമെന്തായിരുന്നുവെന്ന് നാമറിയണം.\n‘ലാ ഇലാഹ ഇല്ലല്ലാ’യെക്കുറിച്ച ഭാഷണം മദീനയിലും മുറിഞ്ഞുപോയിട്ടുണ്ടായിരുന്നില്ല. വഴിയാരംഭത്തില് ഓര്‍മപ്പെടുത്തി പിന്നീട് മറ്റേതെങ്കിലും വിഷയത്തിലേക്ക് മാറിപ്പോകേണ്ട ഒരു വര്‍ത്തമാനമല്ല ‘ലാ ഇലാഹ ഇല്ലല്ലാ’യുടേത്. പ്രത്യുത വഴിയാരംഭത്തില് പറഞ്ഞ് , അണമുറിയാതെ തുടര്‍ന്ന് ഓരോ വിഷയത്തോടും ചേര്‍ന്ന് ചരിക്കേണ്ട ഒന്നത്രേ ഈ വചനം. ഈ വസ്തുത നന്നായി ബോധ്യപ്പെടുന്ന മദനീ സൂറകളില് ഒന്നാണ് അല്‍ബഖറ അധ്യായം.\nഇസ്‌ലാമികരാഷ്ട്രം സ്ഥാപിതമായ ശേഷമുള്ള മദീനയിലെ പുതിയ സമൂഹത്തില് , വിശ്വാസികളുടെ ജീവിതം ചിട്ടപ്പെടുത്താനാവശ്യമായ വിവിധ വിഷയങ്ങള് കൈകാര്യം ചെയ്യുന്ന അധ്യായമാണ് അല്‍ബഖറ. വിശ്വാസം ശരിയാംവിധം അടിയുറക്കുകയും നിര്‍ബന്ധമായ ആരാധനകള് അനുഷ്ഠിക്കുകയും ചെയ്ത വിശ്വാസികളെ വര്‍ണിക്കുന്ന ഈ അധ്യായം ആരംഭിക്കുന്നതിങ്ങനെ: ‘അലിഫ് ലാം മീം, ഇതാണ് വേദഗ്രന്ഥം. ഇതില് സംശയമില്ല. ദൈവഭക്തര്‍ക്ക് വഴികാട്ടിയാണ്. അഭൗതികസത്യങ്ങളില് വിശ്വസിക്കുന്നവരാണവര്. നമസ്‌കാരം നിഷ്ഠയോടെ നിര്‍വഹിക്കുന്നവരും നാം നല്‍കിയതില്‍നിന്ന് ചെലവഴിക്കുന്നവരുമാണ്. നിനക്കിറക്കിയ ഈ വേദഗ്രന്ഥത്തിലും നിന്റെ മുമ്പുള്ളവര്‍ക്കിറക്കിയവയിലും വിശ്വസിക്കുന്നവരാണിവര്. പരലോകത്തില് അടിയുറച്ച ബോധ്യമുള്ളവരും. അവര് തങ്ങളുടെ നാഥന്റെ നേര്‍വഴിയിലാണ്. അവര് തന്നെയാണ് വിജയം വരിക്കുന്നവര്.'(1-5).\nഹൃദയംതൊട്ടുള്ള അംഗീകാരവും അധരസാക്ഷ്യവും മുഖേനയുള്ള നിബന്ധന പൂര്‍ത്തിയാക്കിയെന്നുമാത്രമല്ല, നിര്‍ബന്ധമാക്കപ്പെട്ട നമസ്‌കാരവും സകാത്തും നിഷ്ഠയോടെ ആചരിക്കുകയും ചെയ്ത മുഫ്‌ലിഹുകളും മുത്തഖികളും മുഅ്മിനുകളുമായ മദീനയിലെ വിശ്വാസികളോട് യഥാര്‍ഥത്തില് എന്താണ് പറയുന്നത്? മതി, ആവശ്യമുള്ള ഈമാനൊക്കെയും നിങ്ങള് സ്വായത്തമാക്കിയിരിക്കുന്നുവെന്നാണോ, അതല്ല, അല്ലാഹു ഇന്നതുകൂടി നിങ്ങള്‍ക്ക് നിര്‍ബന്ധമാക്കിയിരിക്കുന്നു എന്നിങ്ങനെ പുതിയ ബാധ്യതകള്, തെരഞ്ഞെടുക്കാനുള്ള സ്വാതന്ത്ര്യം പോലും ബാക്കിവെക്കാതെ തികഞ്ഞ നിര്‍ബന്ധസ്വരത്തില് ചുമതലപ്പെടുത്തുകയാണോ ?യഥാര്‍ഥത്തില് അല്ലാഹു അവരുടെ മേല് പുതിയ പുതിയ ബാധ്യതകള് ഒന്നിനുപുറകെ മറ്റൊന്നായി അവതരിപ്പിച്ചുകൊണ്ടേയിരിക്കുകയാണ്. കാരണം, അവരറിയണം ഈമാനെന്നാല് വെറും സത്യപ്പെടുത്തലോ അധരാംഗീകാരം കൊണ്ടോ മാത്രം സാക്ഷാത്കരിക്കപ്പെടുന്ന കാര്യമല്ലെന്ന്. ഈമാനിനെ വിളിച്ചറിയിക്കുന്ന നിര്‍ണിതമായ കര്‍മങ്ങള് കൂടി വേണ്ടതുണ്ട്. ‘നിങ്ങള് കിഴക്കോട്ടോ പടിഞ്ഞാറോട്ടോ മുഖം തിരിക്കുന്നതിലല്ല പുണ്യം. പിന്നെയോ, അല്ലാഹുവിലും അന്ത്യദിനത്തിലും മലക്കുകളിലും വേദഗ്രന്ഥത്തിലും പ്രവാചകന്‍മാരിലും വിശ്വസിക്കുക; സമ്പത്തിനോട് ഏറെ പ്രിയമുണ്ടായിരിക്കെ അത് അടുത്ത ബന്ധുക്കള്‍ക്കും അനാഥകള്‍ക്കും അഗതികള്‍ക്കും വഴിയാത്രക്കാര്‍ക്കും ചോദിച്ചുവരുന്നവര്‍ക്കും അടിമമോചനത്തിനും ചിലവഴിക്കുക. നമസ്‌കാരം നിഷ്ഠയോടെ നിര്‍വഹിക്കുക, സകാത്ത് നല്‍കുക, കരാറുകളിലേര്‍പ്പെട്ടാല് അത് പാലിക്കുക; പ്രതിസന്ധികളിലും വിപത്ഘട്ടങ്ങളിലും യുദ്ധരംഗത്തും ക്ഷമപാലിക്കുക, ഇങ്ങനെ ചെയ്യുന്നവരാണ് പുണ്യവാന്‍മാര്. അവരാണ് സത്യംപാലിച്ചവര്. അവര് തന്നെയാണ് യഥാര്‍ഥ ഭക്തന്‍മാര്'(177).\n‘വിശ്വസിച്ചവരേ, കൊല്ലപ്പെട്ടവന്റെ കാര്യത്തില് പ്രതിക്രിയ നിങ്ങള്‍ക്ക് നിയമമാക്കിയിരിക്കുന്നു…..ബുദ്ധിശാലികളേ, പ്രതിക്രിയയില് നിങ്ങള്‍ക്ക് ജീവിതമുണ്ട്. നിങ്ങള് ഭക്തിയുള്ളവരാകാന്'(178-179).\n‘നിങ്ങളിലാരെങ്കിലും മരണാസന്നരായാല് അവര്‍ക്ക് ശേഷിപ്പു സ്വത്തുണ്ടെങ്കില് മാതാപിതാക്കള്‍ക്കും അടുത്ത ബന്ധുക്കള്‍ക്കും ന്യായമായ നിലയില് വസിയത്ത് ചെയ്യാന് നിങ്ങള് ബാധ്യസ്ഥരാണ്. സൂക്ഷ്മതയുള്ളവര്‍ക്കിത് ഒഴിച്ചുകൂടാനാവാത്ത കടമയത്രേ'(180).\nവിവിധവിഷയങ്ങളിലായി ഒട്ടേറെ സൂക്തങ്ങള് നമുക്ക് കാണാനാകും. വിസ്താരഭയത്താല് തല്‍ക്കാലം ഒഴിവാക്കുകയാണ്. ലാ ഇലാഹ ഇല്ലല്ലായുടെ തേട്ടമായി മേല്‍സൂക്തങ്ങള് നമ്മെ ബോധ്യപ്പെടുത്തുന്ന കാര്യമിതാണ്: ദീന് പൂര്‍ത്തിയായ വിളംബരമുണ്ടായതുമുതല് ലാ ഇലാഹ ഇല്ലല്ലാഹ് വെറുമൊരു വര്‍ത്തമാനമല്ല. ഒരു ജീവിതരീതിയായി മാറിയിരിക്കുന്നു. ആദര്‍ശവും ആരാധനകളും പെരുമാറ്റശീലങ്ങളും കര്‍മങ്ങളും ഉള്‍ക്കൊള്ളുന്ന ഒരു ജീവിതപദ്ധതി. അല്ലാഹുവിന്റെ ഏകത്വം ആദര്‍ശമായി അംഗീകരിച്ച, ആചാരാനുഷ്ഠാനങ്ങള് അവന്നുമാത്രം സമര്‍പിക്കുന്ന, മറ്റുനിയമവ്യവസ്ഥകള് കൈവെടിഞ്ഞ് അവന്റെ ശരീഅത്തനുസരിച്ചുമാത്രം വിധികല്‍പിക്കുന്ന, നിരവധി ചുമതലകളോടൊപ്പം ലാഇലാഹ ഇല്ലല്ലായുടെ സ്വഭാവഗുണങ്ങള് സ്വന്തം പെരുമാറ്റമര്യാദകളായി മാറ്റിയെടുത്ത സമ്പൂര്‍ണജീവിതരീതി.\nമക്കയിലവതരിച്ച അധ്യായങ്ങളില് ആദര്‍ശവിശ്വാസത്തിന്റെ (അല്ലാഹു, മലക്കുകള്, പ്രവാചകര്, ഗ്രന്ഥങ്ങള്, പരലോകം, ഖദ്ര് ഭാഗത്തിനാണ് ഊന്നല് നല്‍കിയത്. കൂട്ടത്തില് ധാര്‍മികശിക്ഷണശീലങ്ങളും ശ്രദ്ധിച്ചു. ആരാധനാപരമായ ഒരു ചിഹ്നവും മക്കാകാലയളവില് നിര്‍ബന്ധമാക്കപ്പെട്ടിരുന്നില്ല. എന്നാല് മദനീ അധ്യായങ്ങളില് അല്ലാഹുവിന്റെ വിധികര്‍തൃത്വാധികാരം, ശരീഅത്തനുസരിച്ച് വിധികല്‍പിക്കേണ്ടതിന്റെ ആവശ്യകത എന്നീ വശങ്ങള്‍ക്കാണ് മുന്തിയ പ്രാധാന്യമേകിയത്. എന്നല്ല, ഈ ഗുണങ്ങള് ഈമാന്റെ ഉരകല്ലായി പരിഗണിക്കുകയുംചെയ്തു.


‘സിനിമയില് ‘ഇന്റര്‍കോഴ്‌സ്’ വേണോ? ഒരുലക്ഷം വോട്ടുണ്ടെങ്കില് ആകാം’: ഷാരൂഖ് ഖാന് ചിത്രത്തിന്റെ നിര്‍മ്മാതാക്കളോട് സെന്‍സര്‍ബോര്‍ഡ് പറഞ്ഞത്\nമുംബൈ: ഷാരൂഖ് ഖാന്റെ ഏറ്റവും പുതിയ ചിത്രമാണ് ‘ജബ് മേരി മെറ്റ് സേജാള്’. ഈ ചിത്രത്തിന്റെ നിര്‍മ്മാതാക്കളോട് സെന്‍സര്‍ബോര്‍ഡ് മുന്നോട്ടുവെച്ച വിചിത്രമായ ഉപാധിയാണ് ഇപ്പോള് ചര്‍ച്ചയായിരിക്കുന്നത്.\nഇന്റര്‍കോഴ്‌സ് അഥവാ ലൈംഗിക ബന്ധം എന്ന വാക്ക് സിനിമയില് ഉപയോഗിക്കണമെങ്കില് ജനങ്ങള്‍ക്കിടയില് അഭിപ്രായ വോട്ടെടുപ്പ് നടത്തണമെന്നാണ് സെന്‍സര്‍ബോര്‍ഡിന്റെ ആവശ്യം. തീര്‍ന്നില്ല, വോട്ടെടുപ്പില് ഒരുലക്ഷം വോട്ട് നേടുകയും കൂടി ചെയ്താല് മാത്രമേ ഇന്റര്‍കോഴ്‌സിന് സിനിമയില് ചാന്‍സ് കിട്ടൂ.\nAlso Read: ഗള്‍ഫ് യാത്രാ നിരക്കിലെ കുത്തനെയുള്ള വര്‍ധനവ്: കേന്ദ്രസര്‍ക്കാര് ഇടപെടണമെന്ന് ആവശ്യപ്പെട്ട് മുഖ്യമന്ത്രി കത്തയച്ചു\nസെന്‍സര്‍ബോര്‍ഡ് ചെയര്‍മാനാണ് ഇത്തരമൊരു വിചിത്രമായ ഉപാധി മുന്നോട്ട് വെച്ചിരിക്കുന്നത്. ഇന്ത്യന് കുടുംബങ്ങളുടെ മനോഭാവം മാറിയോ എന്നും 12 വയസ് പ്രായമുള്ള കുട്ടികള് ഇന്റര്‍കോഴ്സിന്റെ അര്‍ത്ഥം ചോദിച്ച് മനസിലാക്കുന്നതില് അവര്‍ക്ക് പ്രശ്നമില്ലേ എന്നും എന്നറിയണമെന്നും അദ്ദേഹം ഒരു ചാനലുമായുള്ള അഭിമുഖത്തില് പറയുന്നു.\nഅനുഷ്‌ക ശര്‍മ്മയാണ് ചിത്രത്തില് ഷാരൂഖ് ഖാന്റെ നായികയായി എത്തുന്നത്. ചിത്രത്തിന്റെ രണ്ടാമത്തെ ട്രെയിലറില് അനുഷ്‌കയുടെ കഥാപാത്രം ഇന്റര്‍കോഴ്‌സ് എന്ന വാക്ക് പറയുന്നുണ്ട്. ഇത് ടി.വിയില് കാണിക്കാന് പാടില്ലെന്നാണ് സെന്‍സര്‍ബോര്‍ഡിന്റെ ഉത്തരവ്.\nDon’t Miss: രജനീകാന്ത് സാമ്പത്തിക തട്ടിപ്പു നടത്തി; അതുകൊണ്ട് രാഷ്ട്രീയത്തിലേക്കു വരേണ്ടെന്ന് സുബ്രഹ്മണ്യന് സ്വാമി\nഈ വാക്ക് നീക്കം ചെയ്യാമെന്ന ഉപാധിയിലാണ് ട്രെയിലറിന് യു/എ സര്‍ട്ടിഫിക്കറ്റ് നല്‍കിയതെന്ന് സെന്‍സര്‍ബോര്‍ഡ് ചെയര്‍മാനായ നിഹലാനി പറയുന്നു. കട്ട് ചെയ്യാത്ത ട്രെയിലറാണ് അവര് ഇന്റര്‍നെറ്റില് ഇട്ടത്. ഇന്റര്‍നെറ്റില് ഇടുന്ന ദൃശ്യങ്ങള് തടയാന് തങ്ങള്‍ക്ക് അധികാരമില്ല. എന്നാല് ടി.വിയില് വരുന്നത് തടയാനാകും. തങ്ങളത് ചെയ്യുകയും ചെയ്യുമെന്നും അദ്ദേഹം പറയുന്നു.


ആധാര് കാര്‍ഡ് ഇല്ല; ആശുപത്രി ഗര്‍ഭച്ഛിദ്രം നിഷേധിച്ച യുവതി ഗുരുതരാവസ്ഥയില് | Reporter Live\nBy Web Desk\tNovember 2, 2017 8:11 pm A+ A-\nദില്ലി : ആധാര് കാര്‍ഡ് ഇല്ലാത്തതിന്റെ പേരില് സര്‍ക്കാര് ആശുപത്രിയില് ഗര്‍ഭച്ഛിദ്രം നിഷേധിച്ച യുവതി ഗുരുതരാവസ്ഥയില്. സര്‍ക്കാര് ആശുപത്രിയില് അനുമതി നിഷേധിച്ചതിനെ തുടര്‍ന്ന് യുവതിയെ വ്യാജ ഡോക്ടര് പരിശോധിച്ച് ഗര്‍ഭച്ഛിദ്രം നടത്തിയതാണ് ഇവരുടെ നില ഗുരുതരമാകാന് കാരണമായത്.\nഝാര്‍ഖണ്ഡിലെ പിജിഐഎംഇആര് ആശുപത്രിയിലായിരുന്നു യുവതി ഗര്‍ഭച്ഛിദ്രം നടത്താനായി എത്തിയത്. മൂന്ന് മക്കളുള്ള ഇവര് നാലാമത്തെ തവണ ഗര്‍ഭിണി ആയപ്പോഴാണ് ഇവര് ആശുപത്രിയെ സമീപിച്ചത്. എന്നാല് ആധാര് ഇല്ല എന്ന കാരണത്താല് ആശുപത്രി അധികൃതര് ശസ്ത്രക്രിയ നടത്താന് തയ്യാറായില്ല.\nരണ്ടരമാസമായിരുന്നു ഗര്‍ഭസ്ഥശിശുവിന് വളര്‍ച്ചയുണ്ടായത്. സര്‍ക്കാര് ആശുപത്രി സഹായിക്കാത്തതിനാല് യുവതി പിന്നീട് സ്വകാര്യ ആശുപത്രിയെ സമീപിക്കുകയായിരുന്നു. എന്നാല് ഇവിടെയുള്ള അധികൃതര് യുവതിയോട് കൂടുതല് തുക ആവശ്യപ്പെട്ടു. എന്നാല് പണം നല്‍കാന് ഇല്ലാത്തതിനാല് ഇവര് തിരിച്ചുപോയി.\nഇതിനുശേഷമാണ് യുവതി വ്യാജ ഡോക്ടറെ സമീപിച്ചത്. വളരെ തുച്ഛമായ തുകയ്ക്ക് യുവതിക്ക് ഇവര് ഗര്‍ഭച്ഛിദ്രം നടത്തി കൊടുത്തുവെങ്കിലും വേണ്ട രീതിയിലുള്ള മുന്‍കരുതലുകള് ഇവര് സ്വീകരിച്ചിരുന്നില്ല. ഇതേ തുടര്‍ന്ന് യുവതിക്ക് അമിത രക്തസ്രാവമുണ്ടാകുകയും നില ഗുരുതരമാകുകയും ചെയ്തു.\nNov 2, 2017 8:11 pm\nആധാര് നിര്‍ബന്ധമാക്കുന്നതിനെതിരെ ബിജെപിയില് നിന്നും എതിര്‍പ്പ്; ഇത് രാജ്യ സുരക്ഷയ്ക്ക് ഭീഷണിയെന്ന് ബിജെപി…\nറേഷന് നിഷേധിക്കപ്പെട്ട് കുട്ടി പട്ടിണി കിടന്ന് മരിച്ച സംഭവം; ആധാര്‍കാര്‍ഡ് കത്തിച്ച് പ്രതിഷേധം…\nആധാര് കാര്‍ഡ് ഇല്ല; വിദ്യാര്‍ത്ഥിയെ മര്‍ദ്ദിച്ച അധ്യാപകനെ പൊലീസ് അറസ്റ്റ് ചെയ്തു\nമഹാരാഷ്ട്രയില് ഗര്‍ഭിണികള്‍ക്ക് ലിംഗ നിര്‍ണയ സ്‌കാനിംഗിന് ആധാര് കാര്‍ഡ് നിര്‍ബന്ധം


ട്രംപിന് കൊവിഡില്ല; പരിശോധനാ ഫലം വീണ്ടും നെഗറ്റീവ് എന്ന് വൈറ്റ് ഹൌസ് | Donald Trump again tests negative for Covid 19\nWashington D.C., First Published 3, Apr 2020, 8:06 AM\nഇത് രണ്ടാം തവണയാണ് ട്രംപിന് കൊവിഡ് ബാധയില്ലെന്ന് വൈറ്റ് ഹൌസ് സ്ഥിരീകരിക്കുന്നത്\nവാഷിംഗ്‍ടണ്: അമേരിക്കന് പ്രസിഡന്‍റ് ഡൊണള്‍ഡ് ട്രംപിന്‍റെ കൊവിഡ് 19 പരിശോധനാ ഫലം വീണ്ടും നെഗറ്റീവ് എന്ന് സിഎന്‍എന് റിപ്പോർട്ട്. ഇത് രണ്ടാം തവണയാണ് ട്രംപിന് കൊവിഡ് ബാധയില്ലെന്ന് വൈറ്റ് ഹൌസ് സ്ഥിരീകരിക്കുന്നത്.\n'ഇന്ന് രാവിലെ പ്രസിഡന്‍റിനെ വീണ്ടും കൊവിഡ് 19 പരിശോധനയ്ക്ക് വിധേയനാക്കി. പെട്ടെന്ന് ഫലമറിയാനുള്ള പുതിയൊരു റാപ്പിഡ് ടെസ്റ്റാണ് അദേഹത്തിന് നടത്തിയത്. അദേഹം ആരോഗ്യവാനാണ്, രോഗലക്ഷണങ്ങളൊന്നുമില്ല. ഒരു മിനുറ്റിനുള്ളില് സാംപിള് എടുക്കുകയും 15 മിനുറ്റുകൊണ്ട് ഫലമറിയുകയും ചെയ്തു' എന്നും വൈറ്റ് ഹൌസ് ഡോക്ടർ സീന് കോണ്‍ലെ വ്യക്തമാക്കി.\nRead more: നേരിടാനുള്ളത് വേദന നിറഞ്ഞ രണ്ടാഴ്ച, ലക്ഷങ്ങള് മരിച്ചുവീഴാം; മുന്നറിയിപ്പുമായി ട്രംപ്\nമാർച്ച് പകുതിയോടെയാണ് ട്രംപിനെ ആദ്യമായി കൊവിഡ് 19 പരിശോധനയ്ക്ക് വിധേയനാക്കിയത്. കൊവിഡ് സ്ഥിരീകരിച്ച രണ്ടുപേരുമായി സമ്പർക്കം പുലർത്തിയിരുന്നതിനെ തുടർന്നായിരുന്നു അന്നത്തെ പരിശോധന. ട്രംപുമായി അടുത്തിടപഴകുന്ന എല്ലാവരുടെയും ശരീരോഷ്മാവ് അളക്കാനാരംഭിച്ചതായി കഴിഞ്ഞ മാസം വൈറ്റ് ഹൌസ് അറിയിച്ചിരുന്നു.\nRead more: മൈക്ക് ഡി'വൈൻ, വരാനിരുന്ന കൊറോണയ്ക്കെതിരെ സാധ്യമായതെല്ലാം ചെയ്ത ഈ ഒഹായോ ഗവർണർ ട്രംപിന് മാതൃക\nലോകത്താകെ കൊവിഡ് 19 ബാധിതരുടെ എണ്ണം ഒരു മില്യണ്(10 ലക്ഷം) കടന്നിരിക്കുകയാണ്. ഇതിനകം 53,000ത്തിലേറെ പേർക്ക് ജീവന് നഷ്ടമായി. അമേരിക്കയിലാണ് ഏറ്റവും കൂടുതല് കൊവിഡ് 19 സ്ഥിരീകരിച്ചത്(245,066). ഇതിനകം 6,075 പേർ ഇവിടെ മരണപ്പെട്ടു. ഇറ്റലിയാണ് ഏറ്റവും കൂടുതല് മരണം സ്ഥിരീകരിക്കപ്പെട്ട രാജ്യം. 13,915 പേരുടെ ജീവനാണ് മഹാമാരി കവർന്നത്.\nLast Updated 3, Apr 2020, 8:47 AM\nCoronavirus US Updates\nTrump Covid-19 Negative\nTrump Coronavirus Negative


ബദിയടുക്ക കണ്ണിയത്ത് അക്കാദമിയില് കണ്ണിയത്ത് ഉസ്താദ് ആണ്ട് നേര്‍ച്ചയ്ക്കും വാര്‍ഷിക സമ്മേളനത്തിനും വെള്ളിയാഴ്ച തുടക്കം - My Kasaragod Vartha | LATEST KASARAGOD LOCAL NEWS | കാസറഗോഡ് വാർത്തകൾ ചുറ്റുവട്ടം കാസ്രോട് VARTHA\nബദിയടുക്ക കണ്ണിയത്ത് അക്കാദമിയില് കണ്ണിയത്ത് ഉസ്താദ് ആണ്ട് നേര്‍ച്ചയ്ക്കും വാര്‍ഷിക സമ്മേളനത്തിനും വെള്ളിയാഴ്ച തുടക്കം\nബദിയടുക്ക: (my.kasargodvartha.com 12.12.2018) മര്‍ഹൂം കണ്ണിയത്ത് അഹ് മദ് മുസ്ല്യാര് 26-ാം ആണ്ട് നേര്‍ച്ചയും വാര്‍ഷിക സമ്മേളനവും ഡിസംബര് 14,15,16 തീയതികളില് വിവിധ പരിപാടികളോടെ ബദിയടുക്ക കണ്ണിയ്യത്ത് ഉസ്താദ് ഇസ്ലാമിക് അക്കാദമി ക്യാമ്പസില് വെച്ച് നടക്കുമെന്ന് ഭാരവാഹികള് വാര്‍ത്താ സമ്മേളനത്തില് അറിയിച്ചു.\n14 ന് വൈകുന്നേരം നാലു മണിക്ക് പെരഡാല മഖാം സിയാറത്തിന് സയ്യിദ് കുഞ്ഞിക്കോയ തങ്ങള് മുട്ടം നേതൃത്വം നല്‍കും. തുടര്‍ന്ന് മഖാം പരിസരത്ത് നിന്നും വിളംബരറാലി ആരംഭിക്കും. 5.30 ന് സ്വാഗതസംഘം ചെയര്‍മാന് ശൈഖുനാ യു.എം അബ്ദുര് റഹ് മാന് മൗലവി പതാക ഉയര്‍ത്തും. ഏഴു മണിക്ക് നടക്കുന്ന ഉദ്ഘാടന സമ്മേളനം സമസ്ത പ്രസിഡണ്ട് സയ്യിദ് മുഹമ്മദ് ജിഫ്‌രി മുത്തുക്കോയ തങ്ങള് ഉദ്ഘാടനം ചെയ്യും. സയ്യദ് പൂക്കോയ തങ്ങള് ചന്തേര പ്രാര്‍ത്ഥന നടത്തും. സ്വാഗത സംഘം വര്‍ക്കിംഗ് ചെയര്‍മാന് മാഹിന് കേളോട്ട് അധ്യക്ഷത വഹിക്കും. എ.എം നൗഷാദ് ബാഖവി ചിറയന്‍കീഴ് മുഖ്യപ്രഭാഷണം നടത്തും.\n15ന് ശനിയാഴ്ച രാവിലെ 9.30 ന് നടക്കുന്ന കുടുംബസംഗമം എം.എ ഖാസിം മുസ്ല്യാര് ഉദ്ഘാടനം ചെയ്യും. ചെര്‍ക്കളം അഹ് മദ് മുസ്ല്യാര് അധ്യക്ഷത വഹിക്കും. സയ്യിദ് ഹാദി തങ്ങള് മൊഗ്രാല് പ്രാര്‍ത്ഥന നടത്തും. കീച്ചേരി അബ്ദുല് ഗഫൂര് മൗലവി മുഖ്യപ്രഭാഷണം നടത്തും. ഉച്ചക്ക് 12 മണിക്ക് നടക്കുന്ന മജ്‌ലിസുന്നൂര് സംഗമത്തിന് സമസ്ത ജില്ലാ പ്രസിഡന്റ് ത്വാഖാ അഹ് മദ് മൗലവി അല് അസ്ഹരി നേതൃത്വം നല്‍കും. നാസ്വിറുദ്ദീന് ബദ്‌രി ബാപ്പാലിപ്പൊനം ഉത്‌ബോധനം നടത്തും. പ്രമുഖ പണ്ഡിതരും സാദാത്തുക്കളും നേതാക്കളും സംബന്ധിക്കും. നാലു മണിക്ക് നടക്കുന്ന ആത്മീയ സംഗമം സയ്യിദ് കെ.എസ് അലി തങ്ങള് കുമ്പോല് ഉദ്ഘാടനം ചെയ്യും. അക്കാദമി ട്രഷറര് അഷറഫ് പള്ളിക്കണ്ടം അധ്യക്ഷത വഹിക്കും. ഉസ്താദ് സിംസാറുല് ഹഖ് ഹുദവി അബൂദാബി മുഖ്യ പ്രഭാഷണം നടത്തും. നീലേശ്വരം ഖാസി ഇ.കെ മഹ്് മൂദ് മുസ്ല്യാര് പ്രാര്‍ത്ഥന നിര്‍വഹിക്കും. രാത്രി ഏഴു മണിക്ക് നടക്കുന്ന മതപ്രഭാഷണം സമസ്ത ജനറല് സെക്രട്ടറി ഖാസി പ്രൊഫസര് കെ. ആലിക്കുട്ടി മുസ്ല്യാര് ഉത്ഘാടനം ചെയ്യും. സയ്യിദ് എം.എസ് തങ്ങള് മദനി ഓലമുണ്ടം പ്രാര്‍ത്ഥന നടത്തും. ബേര്‍ക്ക അബ്ദുല്ലകുഞ്ഞി ഹാജി അധ്യക്ഷത വഹിക്കും. യു.കെ ഹനീഫ് നിസാമി മുഖ്യപ്രഭാഷണം നടത്തും. സയ്യിദ് ഫസല് കോയമ്മ തങ്ങള് കുന്നുംകൈ കൂട്ടുപ്രാര്‍ത്ഥനക്ക് നേതൃത്വം നല്‍കും.\n16 ന് വൈകുന്നേരം നാലു മാണിക്ക് നടക്കുന്ന ഖത്മുല് ഖുര്‍ആനും മൗലീദ് മജ്‌ലിസിനും പ്രിന്‍സിപ്പാള് അബ്ദുല് സലാം ദാരിമി ആലംപാടി നേതൃത്വം നല്‍കും. രാത്രി ഏഴു മണിക്ക് സമാപന സമ്മേളനം കേരള വഖഫ് ബോര്‍ഡ് ചെയര്‍മാന് സയ്യിദ് റശീദലി ശിഹാബ് തങ്ങള് പാണക്കാട് ഉദ്ഘാടനം ചെയ്യും. അക്കാദമി പ്രസിഡന്റ് യു.എം അബ്ദുര് റഹ് മാന് മൗലവി അധ്യക്ഷത വഹിക്കും. സയ്യിദ് എന്.പി.എം സൈനുല് ആബിദീന് തങ്ങള് കുന്നുംകൈ പ്രാരംഭ പ്രാര്‍ത്ഥനയും അനുഗ്രഹ പ്രഭാഷണവും ഇബ്രാഹീം ഖലീല് ഹുദവി കല്ലായം മുഖ്യപ്രഭാണവും നടത്തും. കെ.ടി അബ്ദുല്ല ഫൈസി വെളിമുക്ക് സമാപന കൂട്ടുപ്രാര്‍ത്ഥനക്ക് നേതൃത്വം നല്‍കും. എന്.എ നെല്ലിക്കുന്ന് എം.എല്.എ, എം.സി ഖമറുദ്ദീന്, എ.ജി.സി ബഷീര്, സി.ടി അഹ് മദലി, എ. അബ്ദുര് റഹ് മാന്, മെട്രോ മുഹമ്മദ് ഹാജി, ഹക്കീം കുന്നില്, യഹ് യ തളങ്കര, ടി.എം സഈദ് തെക്കില്, മൊയ്തീന് കുട്ടി ഹാജി ചട്ടഞ്ചാല്, സയ്യിദ് ഹുസൈന് തങ്ങള്, അബൂബക്കര് സാലൂദ് നിസാമി, താജുദ്ദീന് ദാരിമി പടന്ന, അബൂ ഫിദാ അന്‍സാരി മൗലവി, അബ്ബാസ് ഫൈസി പുത്തിഗെ, ഖാലിദ് ബാഖവി കൊക്കച്ചാല്, മജീദ് ദാരിമി പൈവളിഗെ, ഖത്തര് അബ്ദുല്ല ഹാജി, അച്ചു നായന്മാര്‍മൂല, പി.ബി ശഫീഖ്, മൊയ്തീന് കൊല്ലംപാടി, വിവിധ സെഷനുകളില് സംസാരിക്കും. ആയിരങ്ങള്‍ക്കുള്ള അന്നദാനത്തോടെ ആണ്ട്‌നേര്‍ച്ചക്ക് തിരശ്ശീല വീഴും.\nവാര്‍ത്താ സമ്മേളനത്തില് പ്രസിഡന്റ് യു എം അബ്ദുര് റഹ് മാന് മൗലവി, ജനറല് സെക്രട്ടറി ഫസലു റഹ് മാന് ദാരിമി കുംബഡാജെ, ട്രഷറര് അഷ്‌റഫ് പള്ളിക്കണ്ടം, ജനറല് കണ്‍വീനര് സുബൈര് ദാരിമി, വര്‍ക്കിംഗ് ചെയര്‍മാന് മാഹിന് കേളോട്ട്, വൈസ് പ്രസിഡണ്ട് ബേര്‍ക്ക അബ്ദുല്ലകുഞ്ഞി ഹാജി, മാനേജര് പി.എസ് ഇബ്രാഹിം ഫൈസി പള്ളങ്കോട് എന്നിവര് സംബന്ധിച്ചു.\nKeywords: Kerala, News, Kanniyath Usthad Aandu Nercha and Yearly conference starts on Friday